ജീവിത പങ്കാളിയായൽ പോലും അവരുടെ സ്വകാര്യത മാനിക്കണം എന്നാണ് പറയാറ് . പക്ഷെ രണ്ടുപേരുടെ വൈവാഹിത ജീവിതത്തിൽ എന്നാൽ വഞ്ചന നടക്കാറുണ്ട് . സ്മാർട്ട്ഫോൺ ഇതിൽ ഒരു ഘടകമാണെന്ന് മനശാസ്ത്ര വിദഗ്ധരും മറ്റും പറയുന്നു . ഒരു വ്യക്തിയുടെ ഇ - മെയിലും ഫോണും പരിശോധിച്ച് കണ്ടുപിടിക്കുന്നത് അത്ര നല്ലതല്ലെങ്കിലും ആപ്പുകളുടെ കാര്യത്തിൽ ശ്രദ്ധിച്ചാൽ പങ്കാളിയുടെ ചതി തിരിച്ചറിയാം എന്നാണ് വിസ്പർ മാഗസിനിലെ ഒരു ലേഖനം പറയുന്നത് . പങ്കാളിയുടെ പെരുമാറ്റത്തിൽ സംശയം തോന്നിയാൽ അവരുടെ ഫോണിലെ കാൽകുലേറ്റർ പോലും ശ്രദ്ധിക്കണമെന്നാണ് സൈബർ വിദഗ്ധരുടെ അഭിപ്രായം . കാൽക്കുലേറ്ററിൻറെ ലോഗോയിൽ കാണപ്പെടുന്നത് ശരിക്കും കണക്കുകൂട്ടുന്ന യന്ത്രമായിരിക്കണമെന്നില്ല . കാൽക്കുലേറ്ററിൻറെ രൂപത്തിൽ ഞെക്കി നോക്കുമ്പോൾ പാസ്വേഡ് അടിക്കാനുള്ള വിൻഡോയിലേക്ക് പോയാൽ ഉറപ്പിച്ചോളൂ ഇത് രഹസ്യ ഫോട്ടോകൾ സൂക്ഷിക്കാനുള്ള രഹസ്യ ആപ്പാണ് . പാസ്വേഡ് അടിച്ചാൽ തുറക്കുക ഫോട്ടോ / വീഡിയോ ഗാലറിയായിരിക്കും . ഇതിലുള്ള ഫയലുകൾ ഗാലറിയിലുണ്ടാകുമെന്ന് പ്രതീക്ഷിക്കാൻ പറ്റില്ല . പങ്കാളികളെ വഞ്ചിക്കുന്നവരുടെ സ്ഥിരം ആപ്ലിക്കേഷനാണ് ടൈഗർ ടെക്സ്റ്റ് . ടൈപ്പ് ചെയ്യുന്ന ടെക്സ്റ്റുകൾ രഹസ്യമായി സൂക്ഷിക്കാൻ സഹായിക്കുന്നതാണ് ഈ ആപ്ലിക്കേഷൻ . ഇതിനൊപ്പം നിങ്ങൾക്ക് താത്പര്യമില്ലാത്ത ആരെങ്കിലും വിളിച്ചാൽ ഫോൺ പ്രവർത്തനരഹിതമാണെന്ന സന്ദേശമായിരിക്കും അവർക്ക് ലഭിക്കുക . സത്യത്തിൽ ബിസിനസുകാർക്ക് വേണ്ടി നിർമിച്ചതാണ് ടൈഗർ ടെക്സ്റ്റ് . പക്ഷേ ഇപ്പോൾ കൂടുതലായി ഉപയോഗിക്കുന്നത് പങ്കാളികളെ പറ്റിക്കാനാണെന്ന് മാത്രം . നിങ്ങൾക്ക് ഒരു വൺവേ പ്രേമമുണ്ടെന്നിരിക്കട്ടെ സഹായത്തിനായി നോസി ട്രാപ്പിനെ ഉപയോഗിക്കാം . നിങ്ങൾ പ്രേമിക്കുന്നയാൾക്ക് തിരിച്ചുമുണ്ടോയെന്ന് അറിയാനുള്ള പൊടിക്കൈയാണ് നോസി ട്രാപ്പിലുള്ളത് . എപ്പോഴൊക്കെ നിങ്ങൾ ഫോൺ അലസമായി ഉപേക്ഷിക്കുന്നുവോ അപ്പോളെല്ലാം നിങ്ങളല്ലാതെ മറ്റാരെങ്കിലും ഫോൺ തുറന്നാൽ അവരുടെ പടം നോസി ട്രാപ്പ് എടുക്കുമെന്നതും മറ്റൊരു ഫീച്ചറാണ് . പങ്കാളിയുടെ ഫോൺ നിങ്ങളെടുത്ത് നിമിഷങ്ങൾക്കകം വൈബ്രേറ്റ് ചെയ്യുകയും പ്രത്യേകം മെസേജുകളോ മറ്റോ കാണാതിരിക്കുകയും ചെയ്താൽ സൂക്ഷിക്കണം . ഫോക്സ് പ്രൈവറ്റ് മെസേജ് എന്ന ആപ്ലിക്കേഷൻ പണി തുടങ്ങിയതായിരിക്കും . മറ്റാരെങ്കിലും ഫോണെടുത്താൽ തിരഞ്ഞെടുത്തതല്ലാത്ത പഴയ മെസേജുകളൊക്കെ ഡിലീറ്റ് ചെയ്യുകയാണ് ഫോക്സ് പ്രൈവറ്റ് മെസേജിന്റെ പണി . അപ്പോഴാണ് വൈബ്രേഷൻ വരിക . ഈ ആപ്ലിക്കേഷനുണ്ടെങ്കിൽ ഏതെങ്കിലും നമ്പർ പ്രൈവറ്റ് കോൺടാക്ടായി സൂക്ഷിച്ചാൽ അവിടെ നിന്നും വരുന്ന മെസേജുകളൊന്നും ഇൻബോക്സിലേക്ക് പോകില്ല . പകരം ഫോക്സ് മെസേജിലായിരിക്കും സൂക്ഷിക്കപ്പെടുക .


ജോർദാനെതിരായ സൌഹൃദ ഫുട്ബോൾ മത്സരത്തിൽ ഇന്ത്യക്ക് തോൽവി . ഒന്നിനെതിരെ രണ്ട് ഗോളുകൾക്കായിരുന്നു ഇന്ത്യയുടെ തോൽവി . ജോർദാൻ ഗോൾ കീപ്പർ അമീർ ഷാഫി , എഹ്സാൻ മാനെൽ ഫർഹാൻ എന്നിവരാണ് ജോർദാന്റെ ഗോൾ നേടിയത് . നിഷു കുമാറിന്റെ വകയായിരുന്നു ഇന്ത്യയുടെ ഏകഗോൾ . ജോർദാനിൽ വൈകി എത്തിയതിനാൽ പ്രധാന താരങ്ങൾ ഒന്നും ആദ്യ ഇലവനിൽ ഇല്ലാതെയാണ് ഇന്ത്യ ഇറങ്ങിയത് . 25ാം മിനിറ്റിൽ തന്നെ ഇന്ത് ആദ്യ ഗോൾ വഴങ്ങി . ജോർദാൻ ഗോൾ കീപ്പർ ഷാഫി അമേർ ഷാഫി നേടിയ ഗോൾ വലിയ മണ്ടത്തരത്തിൽ നിന്നുണ്ടായത് . ഷാഫി ജോർദാന്റെ ഗോൾ ബോക്സിൽ നിന്നടിച്ച പന്ത് ഇന്ത്യൻ ഗോൾ കീപ്പർ ഗുർപ്രീത് സിങ് സന്ധുവിന്റെ മുന്നിൽ കുത്തി തലയ്ക്ക് മുകളിലൂടെ വലയിലേക്ക് . ഗോളിന് തൊട്ട് മുൻപ് ജോർദാന് ലഭിച്ച പെനാൽറ്റി സന്ധു രക്ഷപ്പെടുത്തുകയും ചെയ്തിരുന്നു . സംഭവബഹുലമായ ആദ്യ 1 - 0ൽ അവസാനിച്ചു . രണ്ടാം പകുതിയിൽ ജോർദാൻ ലീഡുയർത്തി . 58ാം മിനിറ്റിൽ എഹ്സാൻ മനേൽ ഫർഹാനാണ് ഗോൾ നേടിയത് . ഒരു കൌണ്ടർ അറ്റാക്കിൽ നിന്നാം രണ്ടാം ഗോളുണ്ടായത് . എന്നാൽ മൂന്ന് മിനിറ്റുകൾക്കകം ഇന്ത്യ ഒരു ഗോൾ മടക്കി . പകരക്കാരനായി ഇറങ്ങിയ നിഷു കുമാറാണ് ഗോൾ നേടിയത് . വൈകിയെത്തിയതിനാൽ ഇന്ത്യയുടെ പ്രധാനതാരങ്ങൾക്കൊന്നും കളിക്കാൻ കഴിഞ്ഞിരുന്നില്ല . ചെന്നൈയിൻ എഫ്സിയുടെ മധ്യനിര താരം അനിരുദ്ധ് താപയാണ് ഇന്ത്യയുടെ സ്ട്രൈക്കറായി കളിച്ചത് . പ്രതിരോധത്തിൽ സന്ദേശ് ജിങ്കാനുമില്ലായിരുന്നു .


മക്കളുടെ ഫോൺ എവിടെയിരുന്നുകൊണ്ടും നിയന്ത്രിക്കാവുന്ന പുതിയ ആപ്ലിക്കേഷനാണ് മാതാപിതാക്കൾക്കായി ഗൂഗിൾ ഒരുക്കിയിരിക്കുന്നു . ഫാമിലി ലിങ്ക് എന്ന പേരിൽ അമേരിക്കയിലാണ് ആപ്ലിക്കേഷൻ പുറത്തിറക്കിയിരിക്കുന്നത് . ആൻഡ്രോയിഡ് കിറ്റ്കാറ്റ് 4.4ന് മുകളിലുള്ള എല്ലാ പതിപ്പുകളിലും ഐഫോൺ ഐഒഎസ്9 ന് ശേഷമുള്ള പതിപ്പുകളിലും ഫാമിലി ലിങ്ക് ലഭ്യമാകും . ഫാമിലി ലിങ്ക് ആപ്ലിക്കേഷനിലൂടെ ഗൂഗിൾ അക്കൌണ്ട് ഉപയോഗിച്ച് മാതാപിതാക്കൾക്ക് മക്കളുടെ ഫോണുകൾ നിയന്ത്രിക്കാൻ കഴിയും . ഫോണിൽ ഏതൊക്കെ ആപ്പുകൾ ഉപയോഗിക്കുന്നുവെന്നും മറ്റെന്തൊക്കെ മാറ്റങ്ങൾ വരുത്തുന്നുവെന്നും മനസ്സിലാക്കാൻ കഴിയും . കുട്ടികൾ പ്ലേ സ്റ്റോറിൽ നിന്ന് ഡൌൺലോഡ് ചെയ്യുന്ന ആപ്പുകൾ സ്റ്റോപ്പ് ചെയ്യാനും ദൂരെയിരുന്നു കൊണ്ടു തന്നെ ഫോൺ ലോക്ക് ചെയ്യാനുമെല്ലാം ഫാമിലി ലിങ്ക് ആപ്ലിക്കേഷനിലൂടെ സാധിക്കും . കുട്ടികൾ ആൻഡ്രോയിഡ് ഫോണുകൾ ഉപയോഗിക്കുന്നത് കൊണ്ടുണ്ടാകുന്ന പ്രശ്നങ്ങൾ തടയാൻ ഫാമിലി ലിങ്ക് ആപ് സഹായിക്കുമെന്ന് ഗൂഗിൾ അധികൃതർ വ്യക്തമാക്കി . ബ്ലോഗിലൂടെയാണ് ഗൂഗിൾ ഫാമിലി ലിങ്ക് ആപ്പിനെക്കുറിച്ച് വ്യക്തമാക്കിയത് .


ഈ വർഷത്തെ ഐ . എഫ് . എഫ് . കെ ഡെലിഗേറ്റ് രജിസ്ട്രേഷൻ നവംബർ പത്തിന് ആരംഭിക്കും . അഞ്ച് വിഭാഗങ്ങളിലായി നവംബർ പത്ത് മുതൽ ഇരുപത്തിനാല് വരെയാണ് രജിസ്ട്രേഷൻ നടക്കുക . നവംബർ പത്ത് മുതൽ പന്ത്രണ്ട് വരെ വിദ്യാർത്ഥികൾ , പതിമൂന്ന് മുതൽ പതിനഞ്ച് വരെ പൊതുവിഭാഗം , പതിനാറ് മുതൽ പതിനെട്ട് വരെ സിനിമ , ടി . വി പ്രൊഫഷണലുകൾ , പത്തൊമ്പത് മുതൽ ഇരുപത്തി ഒന്ന് വരെ ഫിലിം സൊസൈറ്റി പ്രവർത്തകർ ഇരുപത്തിരണ്ട് മുതൽ ഇരുപത്തി നാല് വരെ മീഡിയ , എന്നിങ്ങനെയാണ് ഡെലിഗേറ്റ് രജിസ്ട്രേഷൻ തിയ്യതികൾ . 650 രൂപയാണ് ഡെലിഗേറ്റ് ഫീസ് വിദ്യാർത്ഥികൾ 350 രൂപയും . 14 തിയേറ്ററുകളിലായി 8,048 സീറ്റുകളാണ് ഉള്ളത് . പരമാവധി പതിനായിരം പാസുകൾ മാത്രമേ വിതരണം ചെയ്യുകയുള്ളൂ . പൊതുവിഭാഗത്തിൽ 7000 , വിദ്യാർത്ഥികൾക്കും സിനിമ ടി . വി പ്രൊഫഷണലുകൾക്കും 1000 വീതം , മീഡിയക്കും ഫിലിം സൊസൈറ്റികൾക്കും 500 വീതം . പൊതുവിഭാഗത്തിൽ ചലച്ചിത്ര സമീക്ഷയുടെ വരിക്കാർക്ക് മുൻഗണന ഉണ്ടായിരിക്കും . അക്കാഡമിയുടെ www . iffk . inഎന്ന വെബ്സൈറ്റിൽ apply for the Event എന്ന ലിങ്കിൽ ക്ലിക്ക് ചെയ്ത് പണമടക്കുകയാണ് വേണ്ടത് . നേരത്തെ പ്രതിനിധികളായിരുന്നവർക്ക് പഴയ പാസ്വേഡും യൂസർനൈയിമും ഉപയോഗിക്കാം . അക്ഷയ ഇ - കേന്ദ്രങ്ങൾ വഴിയും പണമടക്കാനുള്ള സൌകര്യങ്ങൾ ഉണ്ട് . ഡിസംബർ എട്ടു മുതൽ 15 വരെയാണ് അന്താരാഷ്ട്ര ചലച്ചിത്രോത്സവം .


മോട്ടോ ജി5എസ് ' മിഡ്നൈറ്റ് ബ്ലൂ ' ഇന്ത്യയിൽ അവതരിപ്പിച്ചു . ഫോണിൻറെ പിൻ ഭാഗം കറുപ്പും പുറകിൽ ഇളം നീല നിറവുമാണ് . മോട്ടോറോള മോട്ടോ ജി5എസിൻറെ മിഡ്നൈറ്റ് ബ്ലൂ നിറത്തിന് 14,999 രൂപയും എന്നാൽ മറ്റു വേരിയന്റുകൾക്ക് 12,999 രൂപയുമാണ് . ഇഎംഐയിലൂടെ മോട്ടോറോളയുടെ ഈ ഫോണുകൾ വാങ്ങാം . മോട്ടോ ജി5എസിൻറെ ഈ പുതിയ പതിപ്പിന് മോട്ടോ ജി5എസുമായി ഏകദേശം സാമ്യമുണ്ട് . 5 . 2 ഇഞ്ച് ഫുൾ എച്ച്ഡി ഡിസ്പ്ലേ , ഒക്ടാകോർ 1.4ജിഗാഹെർട്സ് ക്വൽകോം സ്നാപ്ഡ്രാഗൺ 430 പ്രോസസർ , 3ജിബി റാം , 32ജിബി ഇന്റേർണൽ സ്റ്റോറേജ് എന്നിവ സ്റ്റോറേജിൽ ഉൾപ്പെടുന്നു . മൈക്രോ എസ്ഡി കാർഡ് ഉപയോഗിച്ച് ഈ ഫോണിൻറെ ഇന്റേർണൽ മെമ്മറി 128ജിബി വരെ കൂട്ടാം . ഫിംഗർപ്രിൻറേ സെൻസർ ഫോണിന്റെ ഹോം ബട്ടണിൽ തന്നെ ഉൾപ്പെടുത്തിയിട്ടുണ്ട് . ഈ ഫോണിന്റെ മറ്റൊരു സവിശേഷതയാണ് വെളളം പ്രതിരോധിക്കാനായി നാനോ കോട്ടിങ്ങും നൽകിയിരിക്കുന്നു എന്നുളളത് . 4ജി വോൾട്ട് , വൈഫൈ , ബ്ലൂട്ടൂത്ത് 4.2 എന്നിവ മറ്റു സവിശേഷതകളാണ് .


ഐഫോൺ 8 പുറത്തുവരുന്നെന്ന വാർത്തയ്ക്ക് പിന്നാലെ ഫോണിന്റെ ഫീച്ചറുകളെ കുറിച്ചുളള സൂചനകളും പുറത്തുവന്നിരുന്നു . ഓൺസ്ക്രീൻ ഫിംഗർപ്രിന്റ് സ്കാനർ എന്നത് ഒരു പുതിയ ആശയമാണ് . ആപ്പിൾ പുറത്തിറക്കുന്ന ഐഫോൺ 8ൽ ഈ ഫീച്ചർ ഉണ്ടാകുമെന്ന് നേരത്തെ വാർത്തകൾ വന്നിരുന്നു . എന്നാൽ ഇത് തളളിക്കളഞ്ഞാണ് പ്രശസ്ത ആപ്പിൾ വിശകലന വിദഗ്ധരായ കെജിഐ സെക്യൂരിറ്റീസിന്റെ മിംഗ് ചി കുവോയുടെ റിപ്പോർട്ട് . ഡിസ്പ്ലെയ്ക്ക് താഴെയായി ഫിംഗർപ്രിന്റ് സെൻസർ ഉണ്ടാവില്ലെന്നാണ് പുതിയ പ്രവചനം . ആശയം വികസിപ്പിച്ചെടുക്കാൻ കൂടുതൽ വെല്ലുവിളികൾ നേരിടുന്നത് കൊണ്ടാണ് പുതിയ ആപ്പിൾ മോഡലിൽ ഇത് ഉൾപ്പെടാൻ സാധ്യതതയില്ലെന്ന് വിദഗ്ധർ പ്രവചിക്കുന്നത് . ഡിസ്പ്ലെയ്ക്ക് താഴെ ഫിംഗർ പ്രിന്റ് സ്കാനർ ഉൾപ്പെടുത്താനുളള വഴി ആപ്പിൾ കണ്ടെത്തിയെന്ന റിപ്പോർട്ടുകളെ തളളിയാണ് പുതിയ വിവരം . കുവോയുടെ പ്രവചനങ്ങൾ പ്രകാരം മൂന്ന് ഡിസൈനുകളിലാവും ആപ്പിളിന്റെ മോഡൽ പുറത്തുവരിക . 5 . 2 ഇഞ്ചും 5.8 ഇഞ്ചുമുളള മോഡലുകൾക്ക് ഒഎൽഇഡി ആണ് ഉണ്ടായിരിക്കുക . അതേസമയം 4,7 ഇഞ്ച് , 5.5 . ഇഞ്ച് മോഡലുകൾക്ക് എൽസിഡി ഡിസ്പ്ലെയാണ് . ഐഫോൺ 8ൽ മുഖം തിരിച്ചറിയാനുളള 3ഡി സെൻസിംഗും ഉണ്ടായിരിക്കുമെന്നാണ് പ്രവചനം . മികച്ച ക്യാമറയോട് കൂടിയായിരിക്കും മോഡൽ വിപണിയിലെത്തുക . 32 ജിബി മോഡലുകൾ ഉണ്ടാവില്ലെന്നും 64,256 ജിബി മോഡലുകൾ മാത്രമായിരിക്കും ഉണ്ടാകുകയെന്നും കുവോ പറയുന്നു . 2017 സെപ്റ്റംബർ മാസത്തോടെയായിരിക്കും ആപ്പിളിന്റെ പുതിയ മോഡൽ അവതരിപ്പിക്കുകയെന്നും സൂചനയുണ്ട് . ഐഫോൺ 8 പുറത്തിറങ്ങാൻ ഇനിയും സമയം ഉണ്ടെന്നിരിക്കെ ഫിംഗർ പ്രിന്റ് സെൻസർ സാധ്യത വിവോ തേടുന്നതായി റിപ്പോർട്ടുണ്ടായിരുന്നു . പക്ഷെ , ലഭിക്കുന്ന വിവരങ്ങളനുസരിച്ച് വിവോ ഓൺസ്ക്രീൻ ഫിംഗർപ്രിന്റ് സ്കാനറുള്ള ഫോൺ ചൈനയിൽ മാത്രമാണ് അവതരിപ്പിക്കുന്നത് . ഇന്ത്യ ഉൾപ്പെടെയുള്ള രാജ്യങ്ങളിൽ ഫോൺ എത്തിപ്പെടാൻ സമയമെടുക്കും . ഇതിന് മുമ്പായി ഐഫോൺ 8 അവതരിപ്പിച്ചാൽ ഇന്ത്യയിലെത്തുന്ന ആദ്യ ഓൺസ്ക്രീൻ ഫിംഗർപ്രിന്റ് ഫോൺ ആപ്പിളിന്റേതായിരിക്കും


മലയാളികളെ ഏറെ ആശങ്കപ്പെടുത്തുക ഒരുപക്ഷേ ബീഫ് നിരോധനമോ അരിവില കൂടുന്നതോ ആയിരിക്കില്ല . സ്വർണ വിലയിലെ ഏറ്റക്കുറച്ചിലുകളായിരിക്കും മലയാളികൾ ഏറെ ശ്രദ്ധയോടെ വീക്ഷിക്കുന്ന കാര്യം . സമ്പന്നനായ കള്ളൻ കൊച്ചിയിൽ പിടിയിൽ ; വിമാനത്തിലെത്തുന്ന ശൈഖ് , ലക്ഷ്യം നക്ഷത്രഹോട്ടലുകൾ ! ! യുവതിയുടെയും യുവാവിന്റെയും മൃതദേഹങ്ങൾ റെയിൽവേ ട്രാക്കിൽ ! കാവ്യയും അരുണും കടുംകൈ ചെയ്തത് . . . നാല് ദിവസങ്ങൾക്ക് മുമ്പ് സ്വർണ വിലയിൽ വലിയ വർദ്ധനയാണ് ഉണ്ടായത് . അത് ഏറെക്കുറെ സ്ഥിരത കൈവരിച്ച് വരവെയാണ് ഇപ്പോൾ വിലയിടിവ് ഉണ്ടായിരിക്കുന്നത് . മഞ്ജു വാര്യരുടേയും ബീനാ പോളിന്റേയും തന്ത്രം പാളുന്നു , വനിതാ സംഘടന ത്രിശങ്കുവിൽ ! ! എന്താണ് സ്വർണവിലയിലെ ഏറ്റക്കുറച്ചിലുകൾക്ക് കാരണം ? എങ്ങനെ അത് മലയാളികളെ ബാധിക്കും ?


ബോളിവുഡ് താരം ദീപിക പദുകോണിൻറെ മുംബൈയിലെ ഫ്ളാറ്റ് സമുച്ചയത്തിൽ തീപിടുത്തം . വൊർളി അപ്പാസാഹേബ് മറാത്തെ മാർഗിലുള്ള ബ്യൂമോണ്ടെ ടവേഴ്സിനാണ് ഇന്ന് ഉച്ചയോടെ തീ പിടിച്ചത് . സംഭവം നടക്കുമ്പോൾ ഒരു പരസ്യ ചിത്രീകരണത്തിനായി ദീപിക പുറത്തുപോയിരിക്കുകയായിരുന്നു . അഗ്നിബാധയിൽ ആളപായമില്ല . ബ്യൂമോണ്ടെ ടവേഴ്സിലെ 26ാം നിലയിലാണ് ദീപികയുടെ ഫ്ലാറ്റ് . 33ാം നിലയിലാണ് അഗ്നിബാധയുണ്ടായത് . സംഭവത്തെത്തുടർന്ന് കെട്ടിടത്തിലുണ്ടായിരുന്ന 95 താമസക്കാരെ ഒഴിപ്പിച്ചു . ലെവൽ 3 അഗ്നിബാധയെന്നാണ് മുംബൈ അഗ്നിശമനസേനയുടെ വിലയിരുത്തൽ . 2010ലാണ് നാല് കിടപ്പുമുറികളുള്ള ഫ്ലാറ്റ് ദീപിക വാങ്ങുന്നത് . 16 കോടി രൂപയായിരുന്നു വില . 26ാം നിലയിൽ മൂന്ന് പാർക്കിംഗ് സ്ലോട്ടുകളോട് കൂടിയതാണ് താമസസ്ഥലം . മുംബൈ സിദ്ധിവിനായക ക്ഷേത്രത്തിനടുത്താണ് കെട്ടിടം .


മലയാള സിനിമയുടെ പുതിയ ചിരിയുടെ രാജകുമാരനാണ് സൌബിൻ സാഹിർ . സൌബിന്റെ ചിരിനമ്പറുകൾക്കായി പ്രേക്ഷകർ കാത്തിരിപ്പുണ്ട് . ഇപ്പോഴിതാ സൌബിൻ തിളങ്ങാൻ സാധ്യതയുടെ മറ്റൊരു ചിത്രം കൂടി . അനീഷ് ഉപാസന ഒരുക്കുന്ന പോപ്കോൺ എന്ന ചിത്രത്തിലാണ് സൌബിൻ ഒരു മുഴുനീള കഥാപാത്രത്തെ അവതരിപ്പിക്കുന്നത് . സൌബിന്റെ കോമഡി നമ്പറുള്ള രംഗം ഉൾക്കൊള്ളിച്ച ട്രെയിലർ അണിയറ പ്രവർത്തകർ പുറത്തുവിട്ടു . ഷൈൻടോം ചാക്കോയാണ് ചിത്രത്തിലെ നായകൻ . പ്രണയവുമായി ബന്ധപ്പെട്ട് നാസിക്കിൽ എത്തപ്പെടുന്ന മൂന്ന് ചെറുപ്പക്കാരുടെ കഥ പറയുകയാണ് പോപ്കോൺ . സ്വാഭാവിക ഹാസ്യവുമായി ഊറിച്ചിരിപ്പിക്കാൻ സൌബിനൊപ്പം ശ്രിദ്ധയുമുണ്ട് . കൂടെ സുധീർ കരമനയും ഇന്ദ്രൻസും ശശി കലിംഗയും ഭഗതും ജാഫറും . ഉത്തരേന്ത്യൻ ലൊക്കേഷനുകളാണ് ചിത്രത്തിൻറെ ഹൈലൈറ്റ് . സംവിധായകൻ തന്നെയാണ് ക്യാമറ കൈകാര്യം ചെയ്തിരിക്കുന്നത് . ഷാനി ഖാദറിൻറേതാണ് തിരക്കഥ . ബൻസുരി സിനിമയുടെ ബാനറിൽ ഷിബു ദിവാകർ , ഷൈൻ ഗോപി എന്നിവരാണ് ചിത്രം നിർമ്മിച്ചിരിക്കുന്നത് .


ഒറ്റ ഗാനത്തിലൂടെ ആഗോള പ്രശസ്തയായ താരം ആണ് പ്രിയ പ്രകാശ് വാര്യർ എന്ന പ്രിയ വാര്യർ . കണ്ണിറുക്കി പെൺകുട്ടി എന്നാണ് മലയാളികൾ ഇപ്പോൾ പ്രിയയെ സ്നേഹത്തോടെ വിളിക്കുന്നത് . ദേശീയ , അന്തർദേശീയ മാധ്യമങ്ങളിലും പ്രിയയെ കുറിച്ചുള്ള വാർത്തകൾ ഏറെ ചർച്ച ചെയ്യപ്പെട്ടു . കണ്ണിന് ഗുരുതര രോഗം ബാധിച്ച കുട്ടി ! പ്രിയ പ്രകാശിനെ ട്രോളിക്കൊന്ന് സോഷ്യൽ മീഡിയ . . . ചെക്കനൊപ്പം ! ! ഒമർ ലുലു സംവിധാനം ചെയ്യുന്ന ' ഒരു അഡാർ ലൌ ' എന്ന ചിത്രത്തിൽ മാത്രമാണ് ഇതുവരെ പ്രിയ അഭിനയിച്ചിട്ടുള്ളത് . ഈ സിനിമയുടെ ചിത്രീകരണം ഇതുവരെ പൂർത്തിയായിട്ടും ഇല്ല . എന്തായിരിക്കും സിനിമയിൽ പ്രിയയുടെ റോൾ എന്നത് സംബന്ധിച്ചും ആർക്കും ഒന്നും അറിയില്ല . കണ്ണിറുക്കി പെൺകുട്ടി ഔട്ട് ' ! ഒമർ ലുലുവിനെ പൊളിച്ചടുക്കി ട്രോളൻമാർ . . . സുഡുക്കൾക്ക് പൊങ്കാല മഹാമഹം എന്നാൽ ഇപ്പോൾ തെലുങ്ക് മാധ്യമങ്ങളിൽ വിവാദ കേന്ദ്രമായി മാറിയിരിക്കുകയാണ് പ്രിയ വാര്യർ . ഒരു സിനിമക്ക് വേണ്ടി രണ്ട് കോടി രൂപ പ്രിയ പ്രതിഫലം ആയി ആവശ്യപ്പെട്ടു എന്നാണ് റിപ്പോർട്ടുകൾ .


സൂപ്പർഹിറ്റുകളായ സിനിമകൾ സമ്മാനിക്കുന്ന അണിയറ പ്രവർത്തകരുടെ ജീവിതത്തെ കുറിച്ച് നാം പലപ്പോഴും അറിയാറില്ല . അങ്ങനെയൊരു ജീവിത കഥയാണ് ഇവിടെയും പറയാനുള്ളത് . സൂപ്പർ ഹിറ്റായ പല സിനിമകളും വെട്ടിയൊട്ടിച്ച കൈകളാണ് ഇപ്പോൾ ഓട്ടോ ഓടിക്കുന്നത് . കെ നാരായണൻ എന്ന പ്രതിഭാധനനായ ഫിലിം എഡിറ്ററാണ് ഓട്ടോ ഡ്രൈവറായി മാറിയത് . തനിച്ചു നടക്കാൻ കഴിയാത്ത മകൻ ദർശനെ രാവിലെ വീട്ടിൽ നിന്നും സ്കൂളിലെത്തിക്കുന്നതും വൈകിട്ട് വീട്ടിലെത്തിക്കുന്നതിനുമിടയിൽ ഓട്ടോ ഓടിച്ചു കിട്ടുന്ന വരുമാനമാണ് നാരായണൻറെ ജീവിതം മുന്നോട്ടു നയിക്കുന്നത് . ഭരതൻറെ മിന്നാമിനുങ്ങിന്റെ നുറുങ്ങുവട്ടവും മുതൽ പ്രിയദർശന്റെ തേൻമാവിൻ കൊമ്പത്തു വരെയുള്ള സിനിമകളിൽ എഡിറ്ററുടെ മുഖ്യ സഹായിയായിരുന്നു നാരായണൻ . വൈശാലി , കിലുക്കം , വന്ദനം , മിഥുനം , ഏയ് ഓട്ടോ , ലാൽ സലാം , ആയിരപ്പാറ , പൊന്തൻമാട , ഡാനി , മങ്കമ്മ , പ്രിയദർശന്റെ ഹിന്ദി സിനിമകൾ ഇങ്ങനെ എത്രയെത്ര സിനിമകളിലാണ് നാരായണൻ എഡിറ്റിംഗ് നടത്തിയിട്ടുള്ളത് . മിന്നാമിനുങ്ങിന്റെ നുറുങ്ങുവട്ടം സംവിധായകൻ തന്നെ എഡിറ്റ് ചെയ്യാൻ തീരുമാനിച്ചപ്പോൾ മുഖ്യ ഉത്തരവാദിത്വം നാരായണനായിരുന്നു . പിന്നീടങ്ങോട്ട് നാരായണന്റെ കൈകളിലൂടെ ഒട്ടേറെ സിനിമകൾ പിറന്നു . പിന്നീട് ബാലാമണിയെ വിവാഹം ചെയ്തു . മകൻ ദർശൻറെ ജനനത്തോടെ നാരായണൻറെ ജീവിതം മാറിമറിഞ്ഞു . അഞ്ജാത കാരണത്താൽ ശരീരകോശങ്ങളുടെ വളർച്ച ക്രമരഹിതമായതിനാൽ ദർശന് നടക്കാൻ കഴിയില്ല . സംസാര ശേഷിയുമില്ല . ചെന്നൈയിൽ നിന്ന് നാട്ടിൽ വന്നു പോവാനുള്ള ബുിദ്ധിമുട്ടുകൊണ്ട് തിരുവനന്തപുരം ചിത്രാഞ്ജലി സ്റ്റുഡിയോയിലേക്ക് മാറി . പിന്നീട് ഡിജിറ്റൽ എഡിറ്റിംഗ് സജീവമായിരുന്നു . 2001 ൽ സിനിമ താൽക്കാലികമായി ഉപേക്ഷിച്ച് മകൻറെ ചികിത്സയ്ക്കും പണത്തിനുമായി നാട്ടിലേക്ക് മടങ്ങി . വീട്ടിൽ നിന്നും മകന്റെ സ്കൂളിലെത്താൻ 20 കിലോമീറ്റർ ഉണ്ട് . പയ്യനൂരിലെ എം ആർ സി എച്ച് സ്പെഷൽ സ്കൂളിലാണ് ദർശൻ പഠിക്കുന്നത് . മകനെ സ്കൂളിൽ കൊണ്ടുവിടാനും തിരികെ എത്തിക്കാനുമാണ് ഓട്ടോ വാങ്ങിയത് . അതിനിടയിൽ ഓട്ടം വിളിച്ചാൽ പോകും . ഇടയ്ക്ക് ഇവിടെയുള്ള സ്റ്റുഡിയോകളിൽ എഡിറ്റിംഗും നടത്താറുണ്ട് .


വിരാട് കൊഹ്ലിയും സച്ചിൻ ടെൻഡുൽക്കറും തമ്മിലുള്ള താരതമ്യങ്ങൾ തുടരുന്നതിനിടെ ഐപിഎല്ലിൽ സച്ചിന് മാത്രം സ്വന്തമായൊരു റെക്കോർഡും മറികടന്ന് കുതിക്കുക്കയാണ് ബംഗലൂരു നായകൻ വിരാട് കൊഹ്ലി . ഇന്നലെ റൈസിംഗ് പൂനെ സൂപ്പർ ജയന്റ്സിനെതിരെ സെഞ്ചുറി നേടിയതോടെ ഐപിഎല്ലിലെ മൂന്ന് സീസണുകളിൽ 500 റൺസിലധികം നേടുന്ന ആദ്യ താരവും ക്യാപ്റ്റനുമെന്ന റെക്കോർഡാണ് കൊഹ്ലിയുടെ സ്വന്തമാക്കിയത് . ഇന്നലത്തെ മത്സരത്തിനിറങ്ങുമ്പോൾ 67 റൺസ് കൂടിയായിരുന്നു കൊഹ്ലിക്ക് 500 തികയ്ക്കാൻ വേണ്ടിയിരുന്നത് . 58 പന്തിൽ 108 റൺസുമായി കൊഹ്ലി ബംഗലൂരുവിന്റെ വിജശിൽപിയായി . ഇന്നലത്തെ സെഞ്ചുറിയോടെ ഒരു ഐപിഎൽ സീസണിൽ രണ്ട് സെഞ്ചുറികൾ നേടുന്ന ആദ്യ താരമെന്ന ബഹുമതിയും കൊഹ്ലി സ്വന്തമാക്കി . എട്ട് കളികളിൽ 541 റൺസുമായി കൊഹ്ലിയാണ് ഐപിഎല്ലിലെ റൺവേട്ടക്കാരിൽ മുന്നിലുള്ളത് . ക്യാപ്റ്റനെന്ന നിലയിൽ 2010ലും ( 618 റൺസ് ) , 2011ലും ( 553 റൺസ് ) ആണ് സച്ചിൻ 500 റൺസിന് മുകളിൽ സ്കോർ ചെയ്തത് . കൊഹ്ലിയാകട്ടെ 2013ലും ( 634 റൺസ് ) 2015ലും ( 505 റൺസ് ) അടിച്ചിരുന്നു . കൊഹ്ലി 2013ൽ നേടിയ 634 റൺസ് ഐപിഎല്ലിൽ ടീം ക്യാപ്റ്റൻ നേടുന്ന ഏറ്റവും ഉയർന്ന സ്കോറാണ് .


രാജ്യത്തെ ടെലികോം വിപണിയിലേക്ക് വൻ കുതിച്ചു ചാട്ടത്തിനൊരുങ്ങുകയാണ് വോഡഫോൺ . വിപണി കയ്യടക്കുന്നതിനായി 8,000 കോടി രൂപയാണ് വോഡഫോൺ നിക്ഷേപിക്കാനൊരുങ്ങുന്നത് . ഐഡിയയുമായി സംയോജിച്ചു കൊണ്ടുള്ള പദ്ധതിയുടെ ഭാഗമായാണ് വോഡഫോൺ ഇപ്പോൾ വൻ നിക്ഷേപം നടത്തുന്നത് . ഐഡിയയും വോഡഫോണും ഒന്നിക്കുന്ന വാർത്ത കുറേ നാളായി കേൾക്കുന്നുണ്ടെങ്കിലും വോഡഫോണിൻറെ നീക്കങ്ങളെക്കുറിച്ച് ഇതാദ്യമായാണ് കൃത്യമായ കണക്കുകൾ പുറത്തുവരുന്നത് . വോഡഫോണിൻറെ വാർഷിക റിപ്പോർട്ടുകളിലാണ് ഐഡിയ സെല്ലുലാറുമായി യോജിച്ചു കൊണ്ടുള്ള നിക്ഷേപത്തെക്കുറിച്ച് വ്യക്തമാക്കുന്നത് . ജിയോയുടെ വരവോടെ ഇരു കമ്പനികൾക്കും സംഭവിച്ച നഷ്ടം നികത്താനായിരുന്നു 2017 മാർച്ചിൽ ഐഡിയയും വോഡഫോണും കൈകോർത്തത് . ടെലികോം മന്ത്രാലയത്തിൻറെ അനുമതിയോടെയാണ് ഇരു കമ്പനികളും ഒന്നിക്കുന്നത് . ഐഡിയ 15,000 കോടിയുടെ നിക്ഷേപം നടത്തുമെന്ന് ഇതിനകം തന്നെ റിപ്പോർട്ടുകൾ വന്നിരുന്നു . ഇതോടെ ഇരു കമ്പനികളുടെയും മൊത്തം നിക്ഷേപം 23,000 കോടിയാകും . പദ്ധതികൾ നടക്കുന്ന പ്രകാരം ഐഡിയയും വോഡഫോണും രാജ്യത്തെ ഏറ്റവും വലിയ ടെലികോം സേവന ദാതാക്കളായി മാറുന്നതാണ് . 5ജി ടെക്നോളജിക്ക് മുന്നോടിയായി ഐഡിയയും വോഡഫോണും ഒന്നു ചേർന്നത് വിപണിയിൽ കുതിച്ചു ചാട്ടമുണ്ടാക്കുമെന്നാണ് വിലയിരുത്തലുകൾ . എന്നാൽ 23 കോടിയുടെ സംയുക്ത നിക്ഷേപം ഉപഭോക്താക്കൾക്ക് എത്രത്തോളം ഗുണം ചെയ്യുമെന്ന കാര്യത്തിൽ ഇതുവരെ ഔദ്യോഗിക പ്രഖ്യാപനം വന്നിട്ടില്ല .


ഐടി ഭീമൻമാരായ ഇൻഫോസിസിന് ഇനി പുതിയ മോധാവി . വിശാൽ ശിഖയായിരിക്കും ഇനി കമ്പനിയുടെ ചീഫ് എക്സിക്യൂട്ടീവ് ഓഫീസറും മാനേജിങ് ഡയറക്ടറും . ഓഗസ്റ്റ് 1 നാണ് അദ്ദേഹം ചുമതലയേൽക്കുക . ഇൻഫോസിസിന്റെ ചരിത്രത്തിൽ ആദ്യമായാണ് ഇത്തരം ഒരു സംഭവം നടക്കുന്നത് . കമ്പനിയുടെ സ്ഥാപകരിൽ ഒരാളല്ലാത്ത വ്യക്തിയെ മേധാവിയാക്കുന്നത് . ഒരു ഇടവേളക്ക് ശേഷം ഇൻഫോസിസിൽ തിരിച്ചെത്തിയ നാരായണ മൂർത്തിക്കും സ്ഥാന ചലനമുണ്ട് . എക്സിക്യൂട്ടീവ് ചെയർമാൻ സ്ഥാനത്ത് നിന്ന് അദ്ദേഹത്തെ നീക്കി . ചെയർമാൻ എമിററ്റസ് എന്നതായിരിക്കും അദ്ദേഹത്തിന്റെ പുതിയ പോസ്റ്റ് . എസ്ഡി ഷിബുലാലിൽ നിന്നാണ് വിശാൽ സിഇഒ സ്ഥാനം ഏറ്റെടുക്കുന്നത് . നേരത്തെ എസ്എപി എജിയിലെ എക്സിക്യൂട്ടീവ് ബോർഡ് മെന്പർ ആയിരുന്നു വിശാൽ . പുതിയ സ്ഥാന ലബ്ധിയിൽ ഏറെ സന്തുഷ്ടനാണ് ഇദ്ദേഹം . സമൂല പരിഷ്കാരങ്ങളാണ് ഇൻഫോസിസിൽ നടപ്പാക്കുന്നത് . എസ് ഗോപാലകൃഷ്ണനെ എക്സിക്യൂട്ടീവ് വൈസ് ചെയർമാൻ സ്ഥാനത്ത് നിന്ന് നീക്കി . കെവി കമ്മത്തിനെ നോൺ എക്സിക്യൂട്ടീവ് വൈസ് ചെയർമാനാക്കി . യുബി പ്രവീൺ റാവു ആയിരിക്കും കമ്പനിയുടെ പുതിയ ചീഫ് ഓപ്പറേറ്റിങ് ഓഫീസർ . നാരായണ മൂർത്തിയുടെ മകൻ രോഹൻ മൂർത്തിയും ഇൻഫോസിസ് വിടും . എക്സിക്യൂട്ടീവ് ചെയർമാന്റെ എക്സിക്യൂട്ടീവ് അസിസ്റ്റന്റ് ആയിരുന്നു രോഹൻ . വിശാലിനെ പുതിയ സിഇഒ ആയി തിരഞ്ഞെടുത്തതിൽ സന്തോഷമുണ്ടെന്നാണ് നാരായണ മൂർത്തി പ്രതികരിച്ചത് . 1981 ൽ നാരായണ മൂർത്തിയും മറ്റ് ആറ് പേരും ചേർന്നാണ് ഇൻഫോസിസ് സ്ഥാപിച്ചത് . പിന്നീട് ഐടി മേഖലയിലെ വമ്പൻമാരായി ഇൻഫോസിസ് വളരുന്ന കാഴ്ചയാണ് കണ്ടത് .


സിനിമയിൽ മാത്രമല്ല ജീവിതത്തിലും താനൊരു മികച്ച നടനാണെന്ന് തെളിയിക്കുകയായിരുന്നു നടി ആക്രമിക്കപ്പെട്ടതിനു ശേഷം ദിലീപ് പ്രത്യക്ഷപ്പെട്ട പല വേദികളും . ആക്രമിക്കപ്പെട്ട നടിക്ക് പിന്തുണ പ്രഖ്യാപിച്ച് കൊണ്ട് കൊച്ചിയിൽ നടന്ന കൂട്ടായ്മയിലായിരുന്നു ദിലീപിൻറെ പരസ്യപ്രകടനങ്ങളിൽ ആദ്യത്തേത് . നടിക്ക് പൂർണ പിന്തുണ പ്രഖ്യാപിച്ചതിനൊപ്പം ദൈവത്തിൻറെ സ്വന്തം നാടിനെപ്പറ്റിയും വാചാലനായി . തുടർന്ന് തൃശൂരിൽ വടക്കുംനാഥൻറെ മുന്നിലും നിറഞ്ഞ കൈയ്യടികൾക്കിടയിലൂടെ ദിലീപ് തൻറെ അഭിനയം ആവർത്തിച്ചു . പിന്നീട് അമ്മയുടെ വാർഷിക യോഗത്തിനു ശേഷം പുഞ്ചിരിയോടെ മാധ്യമങ്ങൾക്കു മുന്നിലെത്തിയ ദിലീപ് നടിയെ അപകീർത്തിപ്പെടുത്തിയ പരാമർശത്തെ സമർത്ഥമായി ന്യായീകരിച്ചു . പൊലീസ് ചോദ്യം ചെയ്യാൻ വിളിപ്പിച്ചപ്പോൾ തൻറെ പരാതി അനുസരിച്ച് മൊഴിയെടുക്കാനാണ് പോകുന്നതെന്നായിരുന്നു ദിലീപ് മാധ്യമങ്ങളോട് പറഞ്ഞത് . ഉള്ളിൽ രോഷം ഒളിപ്പിച്ച് സംസാരിക്കുന്ന ദിലീപിൻറെ അഭിനയത്തിൻറെ മറ്റൊരു മുഖമായിരുന്നു അപ്പോൾ കേരളം കണ്ടത് . വീഡിയോ കാണാം .


തിമിംഗലങ്ങളുടെ ശവപ്പറമ്പായി ഓസ്ട്രേലിയയിലെ കടൽതീരം . പടിഞ്ഞാറൻ ആസ്ട്രേലിയയിലെ ഹാമലിൻ ഉൾക്കടലിൻറെ തീരത്താണ് 150 ഒളം തിമിംഗലങ്ങൾ ചത്തടിഞ്ഞത് . കഴിഞ്ഞ ദിവസം പുലർച്ചയോടെയാണ് കടൽ തീരത്ത് താമസിക്കുന്ന മത്സ്യബന്ധന തൊഴിലാളികളാണ് ഈ പ്രതിഭാസം ആദ്യം കണ്ടത് . കരയ്ക്കടിഞ്ഞ തിമിംഗലങ്ങളിൽ 65 എണ്ണത്തിന് ആദ്യം ജീവനുണ്ടായിരുന്നു . മത്സ്യബന്ധന തൊഴിലാളികൾ വിവരം അറിയിച്ചതിനെ തുടർന്ന് സമുദ്ര സംരക്ഷണ സംഘടനക്കാരും പരിസ്ഥിതി പ്രവർത്തകരും , സർക്കാർ അധികാരികളും സ്ഥലത്ത് എത്തി . 15 തിമിംഗലങ്ങളിൽ മാത്രമേ ഇപ്പോൾ ജീവൻ അവശേഷിക്കുന്നുള്ളു . ജീവനോടെ അവശേഷിക്കുന്ന തിമിംഗലങ്ങളെ ആഴക്കടലിലെത്തിക്കാനുള്ള പരിശ്രമങ്ങളിലാണ് സന്നദ്ധ സംഘടനകൾ . തിമിംഗലത്തിന്റെ ഇറച്ചി കഴിക്കാനായി കടലിൽ നിന്നും പല തരം ജീവികളും കരയിലേക്ക് കയറി വരാനുള്ള സാധ്യതയുള്ളതായും അതുകൊണ്ട് തന്നെ പ്രദേശ വാസികൾ സംഭവ സ്ഥലത്ത് നിന്നും അകന്ന് നിൽക്കണമെന്നും മത്സ്യ ബന്ധന വകുപ്പ് മുന്നറിയിപ്പ് നൽകി . ഇതിനെ തുടർന്ന് പ്രദേശ വാസികളും ആശങ്കയിലാണ് . തിമിംഗലങ്ങളുടെ മൃതദേഹങ്ങൾ പ്രദേശത്ത് നിന്നും നീക്കം ചെയ്തു വരികയാണ് . ഇവയുടെ മരണ കാരണം അറിയുവാനായി രക്ത സാംപിളുകൾ എടുത്ത് പരിശോധനയ്ക്ക് അയച്ചിട്ടുണ്ട് . 2009 ലും ഈ പ്രദേശത്ത് സമാനമായി 80 തിമിംഗലങ്ങൾ കൂട്ടത്തോടെ ചത്തു പൊങ്ങിയിരുന്നു . കടലിലെ വിഷബാധ ആയിരിക്കാം മരണ കാരണം എന്നാണ് ചില ഓസ്ട്രേലിയൻ സയൻസൈറ്റുകളിൽ വരുന്ന റിപ്പോർട്ട് . അടുത്തിടെ സമുദ്രമലിനീകരണം കൂടിയ പ്രദേശമാണ് പടിഞ്ഞാറൻ ഓസ്ട്രേലിയ .


റിലയൻസ് ജിയോ ഓഫർ പെരുമഴയ്ക്ക് പിന്നാലെ റിലയൻസ് ബ്രോഡ് ബാൻഡ് സേവനം ആരംഭിക്കുന്നു . 500 രൂപയ്ക്ക് 100 ജിബി ഡാറ്റ ഉപയോഗിക്കാൻ കഴിയുന്ന പ്ലാനിനൊപ്പമായിരിക്കും കമ്പനി ബ്രോഡ് ബാൻഡ് സർവ്വീസ് ആരംഭിക്കുന്നത് . ദീപാവലിയോടെ ബ്രോഡ് ബാൻഡ് സർവ്വീസ് ആരംഭിക്കുമെന്നാണ് ഇപ്പോൾ പുറത്തുവന്നിട്ടുള്ള വിവരം . ജിയോയുടെ അതിവേഗ ബ്രോഡ്ബാൻഡ്ഃ മൂന്ന് മാസത്തേയ്ക്ക് സൌജന്യ ഓഫർ , ശ്രമം ബിഎസ്എൻഎല്ലിനെ തകർക്കാൻ ! ! 100 എംപിബിഎസ് ശേഷിയോടെയായിരിക്കും ജിയോ ഫൈബർ നെറ്റ് വർക്ക് പ്രവർത്തിക്കുക . നിലവിൽ രാജ്യത്തെ മെട്രോ നഗരങ്ങളുൾപ്പെടെ പത്ത് നഗരങ്ങളിൽ ജിയോ ഫൈബർ സർവ്വീസ് നടത്തുന്നുണ്ട് . ജനസാന്ദ്രതയേറിയ റസിഡൻഷ്യൽ അപ്പാർട്ട് മെൻറുകൾ , വാണിജ്യ സ്ഥാപനങ്ങൾ എന്നിവിടങ്ങളിലേയ്ക്ക് ആദ്യഘട്ടത്തിൽ സേവനം ലഭ്യമാക്കാനും പിന്നീട് 100 സ്ഥലങ്ങളിലേയ്ക്ക് കൂടി വ്യാപിപ്പിക്കാനുമാണ് ജിയോയുടെ നീക്കം . എയർടെൽ ബ്രോഡ്ബാൻഡിൽ 1000 ജിബി ഡാറ്റ സൌജന്യം ! ! ജിയോയ്ക്ക് പണി കിട്ടും സെപ്തംബറിൽ ജിയോ മൊ ബൈൽ കണക്ഷൻ ആരംഭിച്ചതിന് സമാനമായി പൊതുജനങ്ങളുടെ പങ്കാളിത്തത്തോടെ ജനകീയമായി ബ്രോഡ്ബാൻഡ് സർവ്വീസും ആരംഭിക്കാനാണ് ജിയോയുടെ നീക്കം . ജിയോ ഫൈബറിൻറെ മുഖ്യ ആകർഷണം വേഗതയാണ് . ഗെയിമുകളും സിനിമയും ഒരുമിനിറ്റിനുള്ളിൽ തന്നെ ഡൌൺലോഡ് ചെയ്യാൻ സഹായിക്കുന്നതായിരിക്കും ജിയോ ഫൈബർ . ജിയോയുടെ വരവ് വയർ ബ്രോഡ് ബാൻഡ് സേവന രംഗത്ത് വിപ്ലവകരമായ മാറ്റത്തിന് വഴിവെയ്ക്കുമെന്നാണ് കരുതുന്നത് .


ഒറ്റയൊരാൾക്ക് പറത്താൻ കഴിയുന്ന തേജസിൻറെ ഭാരം 6560കിലോഗ്രാം . കൂടാതെ 9500കിലോഗ്രാം വരെ അധികഭാരം ചുമക്കാനുള്ള ശേഷി . വേഗത മാക് 1.6 . അതായത് മണിക്കൂറിൽ 2,205കിലോമീറ്റർ . 15 കിലോമീറ്റർ വരെ ഉയരത്തിൽ പറക്കാൻ കഴിയുമെന്നുള്ളത് മറ്റൊരു പ്രത്യേകത . ഒറ്റത്തവണ ഇന്ധനം നിറച്ചാൽ 400 കിലോമീറ്റർ വരെ പറക്കുന്ന വമ്പൻ . ആകാശത്ത് വച്ചുതന്നെ ഇന്ധനം നിറയ്ക്കാൻ കഴിയുന്ന മിടുക്കൻ . പറന്നുക്കൊണ്ടിരിക്കുമ്പോൾ പൊടുന്നെ തലകുത്തിമറിഞ്ഞ് പറക്കാൻ കഴിയുന്ന അഭ്യാസി . 1983ലായിരുന്നു തേജസിൻറെ പിറവിയെക്കുറിച്ചുള്ള ചിന്തകളുടെ തുടക്കം . അമേരിക്ക ഉൾപ്പെടെയുള്ളവരുടെ നിസഹകരണം മൂലം കാലതാമസം . എന്നാൽ തോറ്റ് കൊടുക്കാൻ ഇന്ത്യ ഒരുക്കമായിരുന്നില്ല . ലഘു പോർവിമാനങ്ങൾ നിർമിക്കുന്ന പദ്ധതിക്ക് പിന്നീടു പ്രത്യേക ഡിവിഷനുണ്ടാക്കി സർക്കാർ ഉടമസ്ഥതയിലുള്ള ഹിന്ദുസ്ഥാൻ എയ്റോനോട്ടിക്സ് ലിമിറ്റഡിനെ ഏൽപ്പിച്ചു . അവർ 2011ഓടുകൂടി നിർമാണം പൂർത്തിയാക്കി . അങ്ങനെ ഹിന്ദുസ്ഥാൻ എയറോനോട്ടിക്സ് ലിമിറ്റഡിൽ നിർമിച്ച വിമാനങ്ങളിൽ ആദ്യഘട്ടത്തിൽ രണ്ടെണ്ണമാണ് ഫ്ലയിംഗ് ഡാഗേഴ്സ് - 45 എന്ന പേരിൽ ഇക്കഴിഞ്ഞ ജൂലൈയിൽ ഇന്ത്യൻ വ്യോമസേനയുടെ ഭാഗമായത് . ബംഗ്ലൂരുവിൽ വച്ചുസംഘടിപ്പിച്ച ചടങ്ങിലായിരുന്നു തേജസിനെ വ്യോമസേന ഏറ്റെടുക്കുന്നത് . നൂതന സാങ്കേതിക ഉൾപ്പെടുത്തി നിർമിച്ച തേജസ് ഇന്ത്യയുടെ വലിയൊരു നേട്ടമായിട്ടാണ് കണക്കാക്കുന്നത് . പാകിസ്ഥാനടക്കമുള്ള വിദേശശക്തികളെ തകർക്കാൻ മാത്രം ശക്തിയുണ്ട് തേജസിനെന്ന് പ്രതിരോധ കേന്ദ്രങ്ങൾ വ്യക്തമാക്കുന്നു . പാക് ജെഎഫ് 17 ജെറ്റിനേക്കാൾ മികച്ചതാണ് തേജസ് . ചൈനയുടെ സഹായത്തോടെ പാകിസ്ഥാൻ നിർമിച്ച ജെഎഫ് 17 പോർവിമാനങ്ങളെ വെല്ലാൻ ഇന്ത്യൻ നിർമിത തേജസിന് സാധിക്കുക എന്നതു തന്നെ വലിയൊരു നേട്ടമാണെന്ന് പ്രതിരോധ വിദഗ്ദ്ധർ . ആകാശത്തേക്കോ കരയിലേക്കോ കടലിലേക്കോ തൊടുക്കാവുന്ന മിസൈലുകൾ , കൃത്യമായി യുദ്ധസാമഗ്രഹികളും റോക്കറ്റുകളും ബോംബുകളും വർഷിക്കാനുള്ള കഴിവ് , വിവിധോദ്ദേശ റഡാർ , ആധുനിക ഇലക്ട്രോണിക് യുദ്ധോപകരണങ്ങൾ , കൂടുതൽ ദൃശ്യപരിധിയുള്ള റഡാർ തുടങ്ങിയ നൂതന സജ്ജീകരണങ്ങൾ . എ - 8 റോക്കറ്റ് , അസ്ത്ര , ഡെർബി , പൈത്തോൺ , ആർ - 77 , ആർ - 73 എന്നീ എയർ ടുഎയർ മിസൈലുകൾ , കെഎച്ച് - 59 എംഇ , കെഎച്ച് - 59 എംകെ , കെഎച്ച് - 35 , കെഎച്ച് - 31 എന്നീ എയർ ടു സർഫേസ് മിസൈലുകൾ , ആന്റി ഷിപ്പ് മിസൈലുകൾ , ലേസർ ബോംബുകൾ എന്നിവ പ്രയോഗിക്കാനുള്ള ശേഷിയും തേജസിനുണ്ട് . വ്യാവസായിക അടിസ്ഥാനത്തിൽ കൂടുതൽ തേജസ് പോർ വിമാനങ്ങൾ നിർമിക്കാനുള്ള നീക്കത്തിലാണ് എച്ച്എഎൽ . വർഷം തോറും എട്ട് തേജസ് വിമാനങ്ങൾ നിർമിക്കാനാണ് പദ്ധതി . അത് 16 ആക്കി ഉയർത്താനും നീക്കം നടക്കുന്നു . 2017 ആകുമ്പോഴേക്കും എട്ട് തേജസ് വിമാനങ്ങൾ കമ്മീഷൻ ചെയ്തേക്കും . അടുത്ത വർഷത്തോടെ കാലം പഴക്കം ചെന്ന മിഗ് വിമാനങ്ങൾ പൂർണമായും ഒഴിവാക്കി ആ സ്ഥാനത്ത് അത്യാധുനിക സാങ്കേതികതകൾ ഉള്ള തേജസിനെ ഉൾപ്പെടുത്താനാണ് പ്രതിരോധ മേഖലയുടെ ശ്രമം . ജെഎഫ് - 17 തണ്ടർ ഫൈറ്റർ ജെറ്റിനേക്കാൾ മികച്ച പ്രകടനമായിരുന്നു ബഹറനിലെ എയർഷോയിൽ തേജസ് കാഴ്ചവെച്ചത് . അതുകൊണ്ടു തന്നെ പാക്ക് നീക്കങ്ങൾക്കെതിരെ ഇന്ത്യയ്ക്ക് കൂടുതൽ ആത്മവിശ്വാസം പകരാൻ എന്തുകൊണ്ടും തേജസിനാകും . ഇന്ത്യ - പാക്ക് അതിർത്തി പ്രദേശങ്ങൾ സംഘർഷഭരിതമായിരിക്കെ അക്ഷരാർത്ഥത്തിൽ പാക്കിസ്ഥാൻറെ പേടി സ്വപ്നം തന്നെയാണ് ഇന്ത്യയുടെ തേജസ് .


ബിഎസ്എൻഎൽ , ഏയർടെൽ എന്നിവയ്ക്ക് പുറമേ ജിയോ തരംഗം തടയാൻ വോഡഫോണും ഒരുങ്ങി . പുതിയ 4ജി സ്മാർട്ട്ഫോൺ ഉള്ള പ്രീപെയ്ഡ് , പോസ്റ്റ്പെയ്ഡ് ഉപഭോക്താക്കൾക്ക് ഒരു ജിബി നിരക്കിൽ 10 ജിബി 3ജി / 4ജി ഡേറ്റ നൽകുന്ന ഓഫർ ആണ് വോഡഫോൺ നൽകുന്നത് . മൂന്ന് മാസമാണ് ഓഫർ വലിഡിറ്റി . പുതിയ വൊഡാഫോൺ വരിക്കാർക്ക് മാത്രമേ ഓഫറുള്ളൂ . 90 ദിവസം അൺലിമിറ്റഡ് 4ജി ഡേറ്റ നൽകുന്ന ഓഫർ ഭാരതി എയർടെൽ അവതരിപ്പിച്ചതിന് പിന്നാലെയാണ് വൊഡഫോൺ പുതിയ താരിഫ് പ്രഖ്യാപിച്ചിരിക്കുന്നത് . വൊഡാഫോൺ നേരിട്ട് 3ജി / 4ജി സേവനങ്ങൾ നൽകുന്ന 16 സർക്കിളുകളിൽ മാത്രമേ പുതിയ ഓഫർ ലഭിക്കുകയുള്ളൂ . ഡൽഹി , മുംബൈ , കൊൽക്കത്ത സർക്കിളുകളിലെ ഉപഭോക്താക്കൾക്ക് ഏത് സമയത്തും ഓഫറിലെ ഡേറ്റ ഉപയോഗിക്കാം . എന്നാൽ ഉത്തർപ്രദേശ് ( പടിഞ്ഞാറ് ) , ഉത്തർപ്രദേശ് ( കിഴക്ക് ) , ഹരിയാന , കർണാടക , ഗുജറാത്ത് , പശ്ചിമ ബംഗാൾ , കേരള , തമിഴ്നാട് , മഹാരാഷ്ട്ര / ഗോവ , അസം , വടക്കു കിഴക്കൻ സംസ്ഥാനങ്ങൾ , രാജസ്ഥാൻ എന്നീ സർക്കിളുകളിൽ 10 ജിബി 3ഡി ഡേറ്റയെ ലഭിക്കൂ . 4ജി സ്മാർട്ട്ഫോണും ഉണ്ടായിരിക്കണമെന്ന നിബന്ധനയുമുണ്ട് . ഒരു ജിബിയ്ക്കോ മുകളിലോ പ്ലാനുകൾ റീചാർജ് ചെയ്യുന്നവർക്ക് അർധരാത്രി പന്ത്രണ്ടിനും രാവിലെ ആറിനും ഇടയിൽ മാത്രമേ ഓഫർ ലഭ്യമാകൂ . ഇത് പ്രകാരം ഒരു ജിബിക്ക് 25 രൂപയ്ക്ക് അടുത്തെ വില വരൂ .


സ്പാനിഷ് ലീഗ് ഫുട്ബോളിൽ മുൻ ചാംപ്യന്മാരായ റയൽ മാഡ്രിഡ് ഇന്ന് വലൻസിയയെ നേരിടും . പുലർച്ചെ ഒന്നേകാലിന് റയലിന്റെ ഹോം ഗ്രൌണ്ടായ സാന്റിയാഗോ ബെർണബ്യൂവിലാണ് മത്സരം . ലീഗിലെ അവസാന മത്സരത്തിൽ ഐബറിനോടേറ്റ തോൽവിയിൽ നിന്ന് കരകയറാനാണ് റയൽ ഇറങ്ങുന്നത് . 13 കളിയിൽ 20 പോയിന്റുള്ള റയൽ ലീഗിൽ ആറാം സ്ഥാനത്താണിപ്പോൾ . 17 പോയിന്റുള്ള വലൻസിയ പതിമൂന്നാം സ്ഥാനത്തും . ബാഴ്സലോണ നാളെ എസ്പാനിയോളിനെ നേരിടും . ബാഴ്സയ്ക്കും ഹോം ഗ്രൌണ്ടിലാണ മത്സരം . സെവിയയാണ് ലീഗിൽ ഒന്നാം സ്ഥാനത്ത് .


താരസംഘടനയായ അമ്മയുടെ ഭാരവാഹികളുടെ യോഗത്തിൽ ഡബ്ല്യുസിസി അംഗങ്ങളെ വീണ്ടും ' നടിമാർ ' എന്ന് വിളിച്ച് പ്രസിഡൻറ് മോഹൻലാൽ . അമ്മയുടെ പ്രസിഡൻറ് തങ്ങളെ നടിമാർ എന്ന് വിളിച്ചുവെന്നും , പേര് പറഞ്ഞില്ല എന്നും രേവതി , പാർവതി , പത്മപ്രിയ എന്നിവർ ആരോപിച്ചിരുന്നു . കുറച്ച് ദിവസങ്ങൾക്ക് മുമ്പ് ഡബ്ല്യുസിസി വിളിച്ചുക്കൂട്ടിയ വാർത്താസമ്മേളനത്തിലാണ് അവർ ഇക്കാര്യം പറഞ്ഞത് . അതിന് മറുപടിയായി ഇന്ന് നടന്ന യോഗത്തിൽ ഇവരെ ഉടനീളം നടിമാർ എന്ന് തന്നെ മോഹൻലാൽ വിളിക്കുകയായിരുന്നു . നടിമാർ എന്ന് തന്നെ താൻ വിളിക്കും . നടിമാരുടെ സംഘടന അല്ലേ അപ്പോൾ നടിമാർ എന്നല്ലേ വിളിക്കേണ്ടത് എന്നും അദ്ദേഹം പറഞ്ഞു . നടിമാർ എന്ന് വിളിച്ചത് അത്ര വലിയ കാര്യമായി എനിക്ക് തോന്നിയിട്ടില്ല . എന്തുകൊണ്ടാണ് ഇതെല്ലാം വ്യക്തിപരമായി കാണുന്നത് എന്ന് മനസ്സിലാകുന്നില്ല . നടിമാരെന്ന് വിളിച്ചത് ആക്ഷേപിക്കാനല്ലെന്നും മോഹൻലാൽ പറഞ്ഞു . മോഹൻലാൽ എന്ന വ്യക്തിയിലേക്ക് അവർ തിരിഞ്ഞു . അത് തന്നെ വേദനപ്പിച്ചു . എഎംഎംഎ എന്ന് അവർ വിളിച്ചത് ശരിയായതായി തോന്നിയില്ല എന്നും മോഹൻലാൽ പറഞ്ഞു . രാജിവച്ച നടിമാർ തിരിച്ചുവരാൻ മാപ്പുപറയേണ്ടതില്ല . എന്നാൽ അവരെ തിരിച്ചെടുക്കണമെങ്കിൽ അവർ അപേക്ഷ നൽകണം എന്നും മോഹൻലാൽ പറഞ്ഞു . ഡബ്ല്യൂസിസി അംഗങ്ങളുടെ ആവശ്യപ്പെട്ടതനുസരിച്ച് അങ്ങോട്ട് ആവശ്യപ്പെട്ടതോടെ അമ്മ സംഘടനയിൽ നിന്ന് നടൻ ദിലീപ് രാജിവെച്ചെന്നും പ്രസിഡൻറ് മോഹൻലാൽ മാധ്യമങ്ങളോട് പറഞ്ഞു .


ഇന്ത്യൻ ക്രിക്കറ്റിലെ പാർട് ടൈം നായകൻ രോഹിത്ത് ശർമ ശ്രീലങ്കയ്ക്കെതിരേയുള്ള രണ്ടാം മത്സരത്തിൽ ഡബിൾ സെഞ്ച്വറി നേടിയത് . മൂന്നാം തവണ ഈ അപൂർവ നേട്ടം സ്വന്തമാക്കിയതുകൊണ്ട് മാത്രമല്ല അന്ന് വാർത്തകളിൽ ഇടം നേടിയത് . രോഹിത്തിന്റെ രണ്ടാം വിവാഹ വാർഷികം കൂടിയായിരുന്നു അന്ന് . ഡബിൾ സെഞ്ച്വറി നേടിയതിന്റെ ആഹ്ലാദപ്രകടനം നടത്തുന്നതിനിടയിൽ രോഹിത്ത് തന്റെ മോതിരവിരലിൽ ചുംബിച്ചുകൊണ്ടാണ് ഭാര്യ റിതികയോടുള്ള സ്നേഹം പ്രകടിപ്പിച്ചത് . മൊഹാലിയിലെ ഗ്യാലറിയിലിരുന്നു ആനന്ദ കണ്ണീർ പൊഴിച്ചായിരുന്നു രോഹിത്തിന്റെ ഭാര്യ റിതിക ഈ വിവാഹ സമ്മാനം ഏറ്റുവാങ്ങിയത് . ഇതാണ് രോഹിത്തിൻറെ മുൻ കാമുകി സോഫിയ ഹയാത്തിനെ ചൊടിപ്പിച്ചിരിക്കുന്നത് . രോഹിത്ത് തന്റെ ഭാര്യ റിതികയ്ക്ക് ഈ ഡബിൾ സെഞ്ച്വറി സമർപ്പിക്കുന്നു എന്ന് പറഞ്ഞതിനെയാണ് സോഫിയ രൂക്ഷമായി വിമർശിച്ചിരിക്കുന്നത് . ‘രോഹിത്ത് വിജയങ്ങൾ നേടുന്നതിൽ എനിക്ക് സന്തോഷമുണ്ട് . പക്ഷെ ലിംഗവിവേചനം വിജയാഘോഷങ്ങൾക്ക വരെ കാണിക്കുന്നത് എന്നെ ആശ്ചര്യപ്പെടുത്തുന്നു . ക്രിക്കറ്റ് ഒരു ബാറ്റ് ബോൾ ഗെയിം മാത്രമാണ് . രോഹിത്തൊരു പുരുഷനായതുകൊണ്ട് മാത്രമാണ് ജനങ്ങൾ കൈയ്യടിക്കുന്നത്’ സോഫിയ പറഞ്ഞു . ശാരീരിക വെല്ലുവിളികളെ എല്ലാം മറികടന്ന് കാഞ്ചൻമാല പണ്ട് ഒളിപ്ക്സിൽ സ്വർണം നേടി . അപ്പോഴൊന്നും അവരെ പ്രോത്സാഹിപ്പിക്കാൻ ഒരാൾപോലുമ ഉണ്ടായില്ല . അവർക്കാണ് കൂടുതൽ പ്രോത്സാഹനം വേണ്ടത് . അത്തരം വിജയങ്ങളെ ആരും ആഘോഷിക്കാറില്ല . എനിക്ക് അത്തരം വിജയങ്ങൾ ആഘോഷിക്കാനാണ് ഇഷ്ടം . ഒരു ഡബിൾ സെഞ്ച്വറിയിൽ ആഘോഷം കണ്ടെത്താൻ എനിക്ക് കഴിയുന്നില്ല . ’ സോഫിയ കൂട്ടിച്ചേർത്തു . രോഹിത്ത് തൻറെ ഡബിൾ സെഞ്ചറി ഭാര്യായ റിതികയ്ക്ക് സമർപ്പിച്ചതിനേക്കുറിച്ച് സോഫിയ പ്രതികരിച്ചതിങ്ങനെയാണ് ‘ രോഹിത്തിൻറെ വിജയം അയാളുടെ പങ്കാളിക്ക് സമർപ്പിക്കുന്നത് ഇതാദ്യമൊന്നുമല്ല . പണ്ട് രോഹിത്തും താനുമായും പ്രണയത്തിലായിരുന്നപ്പോഴും രോഹിത്തിന്റെ വിജയം എനിക്ക് സമർപ്പിച്ചിരുന്നു . അന്നൊക്കെ രോഹിത്ത് കളിയിൽ പരാജയപ്പെടുമ്പോൾ ഞാൻ കരയുമായിരുന്നു . എന്തായാലും എനിക്ക് സന്തോഷമുണ്ട് എന്നിൽ നിന്നും രോഹിത്തിനെ അകറ്റി നിർത്തുന്ന ഒരാളെ അദ്ദേഹം കണ്ടെത്തിയതിൽ’ സോഫിയ പറഞ്ഞു . രോഹിത്ത് ശർമയും ബ്രിട്ടീഷ് ഇന്ത്യൻ മോഡലുമായ സോഫിയ ഹയാത്തും 2012 മുതലായിരുന്നു പ്രണയത്തിലായത് .


പാ ൻറ്സി ൻറെ പോ ക്ക റ്റി ൽ കി ട ന്ന ഫോ ൺ പൊ ട്ടി ത്തെ റി ച്ചു . പു തു താ യി വാ ങ്ങി യ റെ ഡ്മി നോ ട്ട് 4 സ്മാ ർ ട്ഫോ ണാ ണ് പോ ക്ക റ്റി ൽ പൊ ട്ടി ത്തെ റി ച്ച ത് . ആ ന്ധ്രാ പ്ര ദേ ശി ലെ ഈ സ്റ്റ് ഗോ ദാ വ രി യി ലാ ണ് സം ഭ വം . അ പ ക ട ത്തി നി ര യാ യ ഭാ വ ന സൂ ര്യ കി ര ണി നു തു ട യി ൽ പൊ ള്ള ലേ റ്റു . ബൈ ക്ക് ഓ ടി ക്കു ന്ന തി നി ടെ യാ യി രു ന്നു പൊ ട്ടി ത്തെ റി . പൊ ട്ടി ത്തെ റി ച്ച യു ട ൻ ഫോ ൺ പു റ ത്തെ ടു ക്കാ ൻ ഭാ വ ന യ്ക്കു ക ഴി ഞ്ഞി ല്ല . തു ട ർ ന്ന് നാ ട്ടു കാ രാ ണ് ഇ യാ ളു ടെ ര ക്ഷ യ്ക്കെ ത്തി യ ത് . 20 ദി വ സം മു ൻപാണ് ഭാ വ ന ഫോ ൺ വാ ങ്ങി യ ത് . ഫോ ൺ പൊ ട്ടി ത്തെ റി ച്ച തി ൽ ന ഷ്ട പ രി ഹാ രം ആ വ ശ്യ പ്പെ ട്ട് ഇ യാ ൾ ഉ പ ഭോ ക്തൃ കോ ട തി യെ സ മീ പി ച്ചി ട്ടു ണ്ട് .


ഹരിതാഭമായ കാഴ്ചകളേകി എൽ ആന്റ് ടി പുതിയ സംരംഭത്തിന് തുടക്കം കുറിക്കുന്നു . പ്രകൃതി ഭംഗിയുടെ ശോഭയിൽ മനോഹരമായ വീടാണ് നിങ്ങൾ ആഗ്രഹിക്കുന്നത് എങ്കിൽ നിങ്ങൾക്കായി ഇതാ ഇഡൻ പാർക്ക് ഫേസ് 2 എത്തുകയാണ് . എൽ ആന്റ് ടി ഇഡൻ പാർക്ക് ഫേസ് 1 നു ശേഷം ഒരുക്കുന്ന മനോഹരമായ കെട്ടിട സമുച്ചയമായിരിക്കും ഇതും . ചെന്നൈ ഐ ടി പാർക്കിന് സമീപമാണ് ഈ വില്ല ഒരുങ്ങുന്നത് . ലോകോത്തര നിലവാരത്തിലുള്ള അപ്പാർട്മെന്റാണ് എൽ ആന്റ് ടി നിങ്ങൾക്ക് ഒരുക്കുന്നത് . ഒന്നും രണ്ടും മൂന്നും മുറികളോട് കൂടിയ അപ്പാർട്മെന്റാണ് നിർമ്മിക്കുന്നത് . അതി മനോഹരമായ ഇന്റീരിയൽ ഡിസൈനുകളോടു കൂടിയുള്ള മുറികളും ലഭ്യമാകും . താമസ സൌകര്യങ്ങൾക്ക് അപ്പുറം പച്ചപ്പ് നിറഞ്ഞ കാഴ്ചകളും നിങ്ങൾക്ക് ഒരുക്കുന്നുണ്ട് . ജിം , ബ്യൂട്ടി പാർലറുകൾ , നീന്തൽ കുളം , ലൈബ്രറി , ഓഡിറ്റോറിയം , ഇൻഡോർ ഗെയിംസ് സ്റ്റേഡിയം , മെഡിക്കൽ സ്റ്റോർ , എടിഎം , പ്രകൃതി ഭംഗിയേകുന്ന പാർക്കുകൾ എന്നീ ആധുനിക സൌകര്യങ്ങളോട് കൂടിയ അപ്പാർട്മെന്റാണ് കമ്പനി നിങ്ങൾക്ക് നൽകുന്നത് . [ EDEN PARK ] ഇഡൻ പാർക്കിൽ പത്മ ശേഷാദ്രി ബാല ഭവൻ സ്കൂളും നിർമ്മിക്കുന്നുണ്ട് . അപ്പാർട്മെന്റിൽ നിന്നും സിപ്കോട്ട് ഐ ടി പാർക്കിലേയ്ക്കും , എസ് ആർ ആർ എഞ്ചിനീയറിംഗ് കോളേജിലേയ്ക്കും നടന്നെത്തുവാനുള്ള ദൂരമേ ഉള്ളൂ . കൂടാതെ ചെട്ടിനാട് ഹെൽത്ത് സിറ്റി അഞ്ച് കിലോമീറ്റർ ദൂര പരിധിയിലും , ഗ്ലോബൽ ഹോസ്പിറ്റൽ 15 മിനിറ്റ് ഡ്രൈവ് ചെയ്താൽ എത്തുന്ന ദൂരത്തിലും ആണ് ഉള്ളത് . അതിനു പുറമേ വിവിധ എഞ്ചിനീയറിംഗ് കോളേജ് , ആശുപത്രികൾ , മാളുകൾ , ഐ ടി കമ്പനികൾ തുടങ്ങിയവ ഈ കെട്ടിട സമുച്ചയത്തിന് സമീപം തന്നെ സ്ഥിതി ചെയ്യുന്നുണ്ട് . താമസകാർക്ക് എല്ലാ തരത്തിലുള്ള സൌകര്യങ്ങളും എൽ ആന്റ് ടി ഒരുക്കുന്നു എന്നതാണ് പുതിയ സംരംഭത്തിന്റെ പ്രത്യേകത .


രഞ്ജി ട്രോഫിയിൽ കേരളത്തിനെതിരെ മധ്യപ്രദേശിന് അഞ്ച് വിക്കറ്റ് ജയം . രണ്ടാം ഇന്നിംഗ്സിൽ 191 റൺസ് വിജയലക്ഷ്യവുമായി ബാറ്റിംഗ് ആരംഭിച്ച മധ്യപ്രദേശ് 62 ഓവറിൽ അഞ്ച് വിക്കറ്റ് നഷ്ടത്തിൽ ജയത്തിലെത്തി . 77 റൺസെടുത്ത രജതും 48 റൺസെടുത്ത് പുറത്താകാതെ നിന്ന ശുഭവുമാണ് മധ്യപ്രദേശിന് ജയം സമ്മാനിച്ചത് . സ്കോർഃ കേരളം - 63,455 . . . മധ്യപ്രദേശ് - 328,194/5 . രണ്ടാം ഇന്നിംഗ്സിൽ ഓപ്പണർമാരായ മൊഹ്നിഷ് മിശ്ര ( 12 ) , ആര്യമാൻ വിക്രം ബിർല ( 23 ) എന്നിവരുടെ വിക്കറ്റുകൾ സന്ദർശകർക്ക് തുടക്കത്തിലെ നഷ്ടമായിരുന്നു . എന്നാൽ മൂന്നാം വികറ്റിൽ രജത് മധ്യപ്രദേശിനെ വിക്കറ്റ് വീഴ്ച്ചയിൽ നിന്ന് തടഞ്ഞുനിർത്തി . ഇടയ്ക്ക് യാഷും ( 19 ) ഓജയും ( 4 ) വേഗം പുറത്തായതോടെ കേരളം പ്രതീക്ഷ തിരിച്ചുപിടിച്ചു . എന്നാൽ പുറത്താകാതെ 11 റൺസെടുത്ത സരൺഷിനെ കൂട്ടുപിടിച്ച് ശുഭം സന്ദർശകരെ ജയിപ്പിക്കുകയായിരുന്നു . കേരളത്തിനായി അക്ഷയ് ചന്ദ്രൻ രണ്ടും സക്സേനയും അക്ഷയ് കെ . സിയും ഓരോ വിക്കറ്റുകളും വീഴ്ത്തി . നേരത്തെ , രണ്ടാം ഇന്നിങ്സിൽ കേരളം 455 റൺസിന് എല്ലാവരും പുറത്തായി . 193 റൺസുമായി വിഷ്ണു വിനോദ് പുറത്താവാതെ നിന്നു . ബേസിൽ തമ്പി 57 റൺസ് നേടി . 282 പന്തിൽ ഒരു സിക്സിന്റേയും 23 ഫോറിന്റേയും സഹായത്തോടെയാണ് വിഷ്ണു വിനോദ് 193 റൺസെടുത്തത് . 107 പന്തിൽ രണ്ട് സിക്സിന്റേയും എട്ട് ഫോറിന്റെയും സഹായത്തോടെയാണ് ബേസിൽ അർധ സെഞ്ചുറി നേടിയത് . ഒമ്പതാം വിക്കറ്റിൽ 131 റൺസാണ് ബേസിൽ തമ്പി - വിഷ്ണു വിനോദ് സഖ്യം കൂട്ടിച്ചേർത്തത് . നേരത്തെ ക്യാപ്റ്റൻ സച്ചിൻ ബേബിയും സെഞ്ചുറി നേടിയിരുന്നു . 211 പന്തിൽ 14 ബൌണ്ടറിയും മൂന്നു സിക്സും സഹിതമാണ് സച്ചിൻ ബേബി 143 റൺസെടുത്തിരുന്നത് . ഏഴാം വിക്കറ്റിൽ സച്ചിൻ ബേബിവിഷ്ണു വിനോദ് സഖ്യം കൂട്ടിച്ചേർത്ത 199 റൺസ് കൂട്ടുകെട്ടാണ് മൽസരത്തിൽ കേരളത്തിന്റെ സാധ്യതകൾ നിലനിർത്തിയത് . അഞ്ചാം വിക്കറ്റിൽ സച്ചിൻ ബേബി - വി . എ . ജഗദീഷ് സഖ്യം കൂട്ടിച്ചേർത്ത 72 റൺസ് കേരളത്തിന്റെ തിരിച്ചുവരവിന് അടിത്തറയിട്ടു .


മോട്ടറോളയുടെ മോട്ടോ ഇ4 , ഇ4 പ്ലസ് എന്നിവ ഇറങ്ങി . അമേരിക്കയിൽ തിങ്കളാഴ്ച പുറത്തിറങ്ങിയ ഫോൺ ഉടൻ തന്നെ ഇന്ത്യയിൽ എത്തുമെന്നാണ് വിവരം . മികച്ച ബാറ്ററി സമയവും , ബഡ്ജറ്റ് ഫോണുകളിൽ ഏറ്റവും മികച്ച ഡിസ്പ്ലേ . അഡ്വാൻസ് ക്യാമറ സെറ്റ്അപ് എന്നിവയാണ് ഈ ഫോൺ നൽരുന്ന വാഗ്ദാനങ്ങൾ എന്നാണ് മോട്ടോ പറയുന്നത് . മോട്ടോ ഇ4 , മോട്ടോ ഇ4 പ്ലസ് എന്നി കഴിഞ്ഞ വർഷം ഇറങ്ങിയ മോട്ടോ ഇ3 , ഇ3 പവർ എന്നിവയ്ക്ക് പകരമായി എത്തുന്ന ഫോണുകളാണ് . ഇന്ത്യയിൽ ജൂൺ 22 ന് എത്തും എന്ന് പ്രതീക്ഷിക്കപ്പെടുന്ന ഫോൺ ആമസോൺ പ്രൈ പ്രോഡക്ടിലൂടെ എക്സ്ക്യൂസീവായി വിൽപ്പനയ്ക്ക് എത്തും എന്നാണ് റിപ്പോർട്ട് . മോട്ടോ ഇ4 5 ഇഞ്ച് എച്ച്ഡി ഡിസ് പ്ലേയോടെയാണ് എത്തുന്നത് . എലഗൻറ് മെറ്റലിൽ ഉണ്ടാക്കിയതാണ് ഫോൺ . 1 . 4 ജിഗാഹെർട്സ് സ്നാപ് ഡ്രാഗൺ 425 പ്രോസസ്സറാണ് ഫോണിൽ ഉപയോഗിച്ചിരിക്കുന്നത് . 5എംപി സെൽഫി ഷൂട്ടറും , 8എംപി റെയർ ക്യാമറയുമാണ് ഇ4നുള്ളത് . ന്യൂഗട്ട് ആൻഡ്രോയ്ഡ് 7.1.1 സോഫ്റ്റ്വെയറാണ് ഫോണിനുള്ളത് . 2ജിബിയാണ് റാം ശേഷി , 16 ജിബിയാണ് ഇൻറേണൽ സ്റ്റോറേജ് . 2800 എംഎഎച്ച് റിമൂബളാണ് ബാറ്ററി . ഏതാണ്ട് 8,400 രൂപയ്ക്ക് അടുത്താണ് ഫോണിൻറെ വില . ഇതിനൊപ്പം ഇറങ്ങുന്ന ഇ4 പ്ലസിൻറെ സ്ക്രീൻ വലിപ്പം 5.5 ഇഞ്ച് എച്ച് . ഡി ഡിസ്പ്ലേയാണ് ഫോണിനുള്ളത് . 720x1280 പിക്സൽ റെസല്യൂഷനാണ് ഫോണിനുള്ളത് . ബാറ്ററി ശേഷി 5000എംഎഎച്ചാണ് ഫോണിൻറെ ബാറ്ററി ശേഷി . ആൻഡ്രോയ്ഡ് ന്യൂഗട്ട് ആണ് ഓപ്പറേറ്റിംഗ് സിസ്റ്റം . 11 , 600 രൂപയ്ക്ക് അടുത്തായിരിക്കും ഫോണിൻറെ ഇന്ത്യയിലെ വില .


ഐഎസ്എൽ നാലാം സീസണിൽ കേരള ബ്ലാസ്റ്റേഴ്സിനെ സന്ദേശ് ജിങ്കൻ നയിക്കും . കേരള ബ്ലാസ്റ്റേഴ്സിന്റെ ഛണ്ഡിഗഡ് താരമാണ് 24കാരനായ സന്ദേശ് ജിങ്കൻ . ടീമിന്റെ ട്വിറ്റർ പേജിലുടെയായിരുന്നു പ്രഖ്യാപനം . ഐഎസ്എല്ലിൻറെ തുടക്കം മുതലേ കേരള ബ്ലാസ്റ്റേഴ്സ് താരമാണ് സന്ദേഷ് ജിങ്കൻ . കേരളത്തിനു വേണ്ടി ഏറ്റവും കൂടുതൽ തവണ ജേഴ്സി അണിഞ്ഞ താരവും ജിങ്കൻ തന്നെ . 41 മത്സരങ്ങളിലാണ് ജിങ്കൻ ഇതുവരെ ബൂട്ടു കെട്ടിയിട്ടുള്ളത് . ഇംഗ്ലീഷ് താരങ്ങളായ വെസ് ബ്രൌൺ , ബെർബറ്റോവോ എന്നിവർ ക്യാപ്റ്റനാകുമെന്ന പ്രതീക്ഷയെ കടത്തിവെട്ടി കൊണ്ട് ജിങ്കനെ നായകനാക്കി ബ്ലാസ്റ്റേഴ്സ് മാനേജുമെന്റ് തെരഞ്ഞെടുക്കുകയായിരുന്നു . ഈ വർഷം ഇന്ത്യൻ താരങ്ങളിൽ ജിങ്കനായാണ് ബ്ലാസ്റ്റേഴ്സ് ഏറ്റവും അധികം തുക ചെലവഴിച്ചത് . 2020 വരെയാണ് ഇപ്പോൾ ജിങ്കന് ബ്ലാസ്റ്റേഴ്സുമായി കരാറുള്ളത് . കഴിഞ്ഞ ദിവസമാണ് ഇന്ത്യൻ ക്യാമ്പിൽ നിന്ന് ജിങ്കൻ തിരിച്ച് കൊച്ചിയിലെത്തിയത് . ഐഎസ്എൽ നാലാം സീസണിന്റെ ഉദ്ഘാടന ദിനമായ വെള്ളിയാഴ്ചയാണ് ആരാധകർ കാത്തിരിക്കുന്ന ബ്ലാസ്റ്റേഴ്സിന്റെ ആദ്യമത്സരം . റണ്ണേഴ്സ്അപ്പായ മഞ്ഞപ്പട നിലവിലെ ചാംപ്യൻമാരായ അത്ലറ്റികോ ഡി കൊൽക്കത്തയുമായാണ് മത്സരിക്കുന്നത് . ഈ സീസണിൽ കപ്പിൽ കുറഞ്ഞതൊന്നും പ്രതീക്ഷിക്കുന്നില്ലെന്ന് മലയാളി താരം സി കെ വിനീക് പറഞ്ഞു . കോച്ചായിരുന്ന റെനി മ്യൂലൻസ്റ്റിന്റെ കീഴിൽ മികച്ച പരിശീലനമാണ് ടീമിന് ലഭിച്ചതെന്നും പാസുകൾ കുറച്ച് കളിയുടെ വേഗത കൂട്ടാനാണ് ശ്രമമെന്നും സി . കെ വിനീത് വ്യക്തമാക്കി .


സംസ്ഥാനത്ത് ഇന്ധനവില കുതിച്ചുയരുന്നു . ഇന്നും പെട്രോളിനും ഡീസലിനും വില വർധിച്ചു . തുടർച്ചയായ ഒൻപതാം ദിവസമാണ് പെട്രോളിന് വില വർധിക്കുന്നത് . തലസ്ഥാന നഗരത്തിൽ പെട്രോളിന് ഇന്ന് 14 പൈസയുടെ വർധനവാണ് ഉണ്ടായത് . 81 . 45 രൂപയാണ് ഒരു ലിറ്റർ പെട്രോളിൻറെ വില . ഡീസലിനാകട്ടെ ഇന്ന് 15 പൈസയുടെ വർധനവാണ് രേഖപ്പെടുത്തിയത് . ഇതോടെ ലിറ്ററിന് 74.74 രൂപയായിട്ടുണ്ട് . കഴിഞ്ഞ ഒൻപത് ദിവസങ്ങൾ കൊണ്ട് ഒരു രൂപയിലധികം പെട്രോളിന് വർധിച്ചപ്പോൾ ഡീസലിനാകട്ടെ 94 പൈസയും വർധിച്ചിട്ടുണ്ട് .


അവാർഡ് ദാനം എന്നതിനപ്പുറം ഫിലിം ഫെയർ പുരസ്കാര വേദികളെ ശ്രദ്ധേയമാക്കുന്നത് ചടങ്ങിനെത്തുന്ന താരങ്ങളുടെ സാന്നിധ്യമാണ് . മലയാളം , തമിഴ് , തെലുങ്ക് , കന്നട എന്നിങ്ങനെ നിരവധി ഭാഷകളിലുള്ള ചലച്ചിത്ര പ്രവർത്തകർ പങ്കെടുക്കുന്ന ഫിലിം ഫെയർ സൌത്തിൻറെ വിശേഷങ്ങളാണ് ഇപ്പോൾ എത്തുന്നത് . മലയാളത്തിൽ നിന്ന് നിരവധി താരങ്ങൾ പുരസ്കാര ചടങ്ങിൽ പങ്കെടുത്തിരുന്നെങ്കിലും , ശ്രദ്ധാ കേന്ദ്രം മലയാളി താരങ്ങളായ നവ്യാ നായരും ഭാവനയുമായിരുന്നു എന്നാണ് റിപ്പോർട്ട് . വിവാഹിതരായ ഇരുവരുടെയും വേഷങ്ങളും ഗെറ്റപ്പുമാണ് ശ്രദ്ധിക്കപ്പെട്ടത് . ബീന കണ്ണൻറെ രൂപകൽപനയിലുള്ള വസ്ത്രമായിരുന്നു നവ്യ ധരിച്ചത് . എന്നാൽ മനോഹരമായ സാരി ധരിച്ചായിരുന്നു ഭാവനയെത്തിയത് . വിവാഹം കഴിഞ്ഞതിന് ശേഷം ചെറിയ ഇടവേളയ്ക്കിപ്പുറമാണ് ഭാവന പൊതുപരിപാടിയിൽ പങ്കെടുക്കുന്നത് . മികച്ച ചിത്രം ഉൾപ്പെടെ തൊണ്ടിമുതലും ദൃക്സാക്ഷിയും നാല് പുരസ്കാരങ്ങൾ നേടി . ഫഹദ് ഫാസിൽ മികച്ച നടനായി . ടേക്ക് ഓഫിലെ പ്രകടനത്തിന് പാർവ്വതിയാണ് മികച്ച നടിയായി തിരഞ്ഞെടുക്കപ്പെട്ടത് . നാല് പുരസ്കാരങ്ങളുമായി മായാനദിയും മേളയിൽ തിളങ്ങി .


ഐഫോൺ 7ൻറെ ഇന്ത്യൻ ബുക്കിംഗ് ആരംഭിച്ചു . ഒക്ടോബർ ഏഴിന് ഇന്ത്യയിൽ എത്തുന്ന ഫോണിൻറെ പ്രീ ഓഡർ സെപ്തംബർ 29 മുതൽ ഫ്ലിപ്പ്കാർട്ട് സ്വീകരിക്കാൻ തുടങ്ങി . ഇത് ആദ്യമായാണ് ഇന്ത്യൻ ഇ - കോമേഴ്സ് സൈറ്റുമായി ആപ്പിൾ ഐഫോൺ വിൽപ്പനയ്ക്ക് കരാർ ഏർപ്പെടുന്നത് . ഒക്ടോബർ 7 മുതൽ ഫ്ലിപ്പ്കാർട്ട് ഐഫോൺ 7 , ഐഫോൺ 7 പ്ലസ് എന്നിവ ഫ്ലിപ്പ്കാർട്ട് ലഭ്യമാക്കും എന്നാണ് ഫ്ലിപ്പ്കാർട്ട് പറയുന്നത് . 60000 രൂപ മുതലാണ് പ്രീഓഡർ ആരംഭിക്കുന്നത് . ഐഫോൺ 7നും , 7പ്ലസും 32 ജിബി , 128 ജിബി , 256 ജിബി പതിപ്പുകൾ ഫ്ലിപ്പ്കാർട്ട് ലഭ്യമാക്കും . സിൽവർ , ഗോൾഡ് , റോസ് ഗോൾഡ് നിറങ്ങളിൽ ഫോൺ ലഭിക്കും . എന്നാൽ ഐഫോണിൻറെ പുതിയ കളറായ ജെറ്റ് ബ്ലാക്ക് 128 ജിബി പതിപ്പിൽ മാത്രമേ ലഭിക്കൂ .


ലോകകപ്പ് ഹോക്കിയിൽ ഇന്ത്യക്ക് വിജയത്തുടക്കം . ആദ്യ മത്സരത്തിൽ ദക്ഷിണാഫ്രിക്കയെ ഏകപക്ഷിയമായ അഞ്ചു ഗോളുകൾക്ക് തറപറ്റിച്ചു . ഇരട്ടഗോളുകളുമായി സിമ്രൻജീത് സിംഗാണ് ഇന്ത്യക്ക് വിജയമൊരുക്കിയത് . 43 , 46 മിനിറ്റുകളിലായിരുന്നു സിമ്രൻജീതിന്റെ ഗോളുകൾ . മൻദീപ് സിങ് ( 9 ) , ആകാശ്ദീപ് സിങ് ( 12 ) , ലളിത് ഉപാധ്യായ ( 45 ) എന്നിവരും ഇന്ത്യക്ക് വേണ്ടി വലകുലുക്കി . ഗോൾവലയ്ക്ക മുന്നിൽ മികച്ച പ്രകടനവുമായി മലയാളി താരം പി ആർ ശ്രീജേഷും കയ്യടി നേടി . മൻപ്രീത് സിംഗ് നയിക്കുന്ന ഇന്ത്യൻ ടീമിൽ പി ആർ ശ്രീജേഷാണ് ഏക മലയാളി സാന്നിധ്യം . ലോക റാങ്കിംഗിൽ അഞ്ചാം സ്ഥാനത്തുള്ള ഇന്ത്യക്ക് മുന്നിൽ പതിനഞ്ചാമതുള്ള ദക്ഷിണാഫ്രിക്കയ്ക്ക് ഒന്നും ചെയ്യാനായില്ല . കളം നിറഞ്ഞുകളിച്ച ടീം വീണ്ടുമൊരു ലോകകപ്പ് സ്വന്തമാക്കാമെന്ന പ്രതീക്ഷയിലാണ് മുന്നേറുന്നത് . ഉദ്ഘാടന മൽസരത്തിൽ കരുത്തരായ ബൽജിയം കാനഡയെ ഒന്നിനെതിരെ രണ്ടു ഗോളുകൾക്ക് തകർത്തിരുന്നു . ഞായറാഴ്ച കരുത്തരായ ബൽജിയത്തിനെതിരെയാണ് ഇന്ത്യയുടെ അടുത്ത മൽസരം .


പൾസർ സുനിയും നടിയും സുഹൃത്തുക്കളായിരുന്നെന്ന നടൻ ദിലീപിൻറെ പരാമർശത്തിൽ ആവശ്യമെങ്കിൽ നിയമ നടപടിക്കെന്ന് ആക്രമണത്തിനിരയായ നടി . പ്രത്യേകം ഇറക്കിയ പ്രസ്താവനയിലാണ് നടിയുടെ പ്രതികരണം . ഇപ്പോഴത്തെ അന്വേഷണത്തിൽ തൃപ്തിയുണ്ടെന്നും , പോലീസിൽ വിശ്വാസമുണ്ടെന്നും പറയുന്ന നടി . കുറ്റവാളികൾ നിയമത്തിന് മുന്നിൽ എത്തുമെന്നാണ് പ്രതീക്ഷയെന്ന് പറയുന്നു . തൻറെ മനസാക്ഷി ശുദ്ധമാണ് ആരെയും ഭയക്കുന്നില്ലെന്നും നടി പറയുന്നു . മാധ്യമങ്ങൾക്ക് നടി അയച്ച കത്തിൻറെ പൂർണ്ണരൂപം ഫെബ്രുവരിയിൽ എനിക്കെതിരെ നടന്ന അക്രമത്തിനു ശേഷം ഞാൻ അതേക്കുറിച്ചു ഇതുവരെ നിങ്ങളോടു പ്രതികരിക്കാതിരുന്നതു ഉയർന്ന പൊലീസ് ഉദ്യോഗസ്ഥന്മാർ എന്നെ സ്നേഹപൂർവ്വം വിലക്കിയതുകൊണ്ടാണ് . പരസ്യമായി കാര്യങ്ങൾ ചർച്ച ചെയ്യുന്നതു കേസന്വേഷണത്തെ പ്രതികൂലമായി ബാധിക്കുമെന്നവർ എന്നോടു സൂചിപ്പിച്ചിരുന്നു . ഞാൻ ഇതുവരെ സംസാരിക്കാതിരുന്നതും അതുകൊണ്ടാണ് . ഇപ്പോൾ മാധ്യമങ്ങളിൽ ഒരു പാടു വിവരങ്ങൾ വന്നുകൊണ്ടിരിക്കുന്നു എന്നതുകൊണ്ടാണ് ഈ കുറിപ്പ് പങ്കുവയ്ക്കുന്നത് . ഇടക്കാലത്തു ഈ കേസുമായി ബന്ധപ്പെട്ട വിവരങ്ങൾ പുറത്തുവരാതിരുന്നപ്പോൾ കേസ് ഒതുക്കി തീർത്തു എന്നു പ്രചരണമുണ്ടായിരുന്നു . അതു സത്യമല്ല എന്ന് ഇപ്പോൾ വ്യക്തമായല്ലോ . കേസുമായി ശക്തമായി മുന്നോട്ടു പോകുകതന്നെ ചെയ്യും . കേസന്വേഷണം ഭംഗിയായി മുന്നോട്ടു പോകുന്നുണ്ട് . പൊലീസിൽ എനിക്കു പൂർണ്ണ വിശ്വാസവുമുണ്ട് . ആ സംഭവുമായി ബന്ധപ്പെട്ട എല്ലാ വിവരവും ഞാൻ സത്യസന്ധമായി പൊലീസ് ഉദ്യോഗസ്ഥരോടു പറഞ്ഞിട്ടുണ്ട് . അതുമായി ബന്ധപ്പെട്ടു അവർ ആവശ്യപ്പെട്ടപ്പോഴെല്ലാം എല്ലാ തിരക്കും മാറ്റിവച്ചു അവിടെ എത്തിയിട്ടുമുണ്ട് . കേസുമായി ബന്ധപ്പെട്ടു പലരുടെയും പേരുകൾ പുറത്തു വന്നുകൊണ്ടിരിക്കുന്നുണ്ട് . ഇതെല്ലാം ഞാനും അറിയുന്നതു മാധ്യമങ്ങൾ വഴി മാത്രമാണ് . ആരെയും ശിക്ഷിക്കാനോ രക്ഷിക്കാനോ വേണ്ടി ഞാൻ പൊലീസ് ഉദ്യോഗസ്ഥരോടു ഒന്നും പങ്കുവച്ചിട്ടില്ല . ആരുടെ പേരും ഞാൻ സമൂഹ്യ മാധ്യമങ്ങളിലോ പരാമർശിച്ചിട്ടില്ല . പുറത്തു വന്ന പേരുകളിൽ ചിലരാണു ഇതിനു പുറകിലെന്നു പറയാനുള്ള തെളിവുകൾ എൻറെ കൈവശമില്ല . അവരല്ല എന്നു പറയാനുള്ള തെളിവുകളും എനിക്കില്ല . ഞാനും കേസിലെ പ്രതിയായ പൾസർ സുനിയും സുഹൃത്തുക്കളായിരുന്നുവെന്നും സുഹൃത്തുക്കളെ തിരഞ്ഞെടുക്കുമ്പോൾ ശ്രദ്ധിക്കണമെന്നും ഒരു നടൻ പറഞ്ഞതു ശ്രദ്ധയിൽപ്പെട്ടു . അതു വല്ലാതെ വിഷമിപ്പിക്കുന്നു . ഇത്തരം അടിസ്ഥാനമില്ലാത്ത കാര്യങ്ങൾ എന്നെക്കുറിച്ചു പറഞ്ഞാൽ ആവശ്യമെങ്കിൽ നിയമനടപടി കൈക്കൊള്ളേണ്ടി വന്നാൽ അതിനും ഞാൻ തയ്യാറാണ് . എന്റെ മനസാക്ഷി ശുദ്ധമാണ് . ആരെയും ഭയക്കുന്നുമില്ല . ഏതന്വേഷണം വന്നാലും അതിനെ നേരിടുകയും ചെയ്യും . നിങ്ങളെ ഓരോരുത്തരെയും പോലെ ഒരു പക്ഷെ അതിലുമുപരി തെറ്റു ചെയ്തവർ നിയമത്തിനു മുന്നിൽ വരണം എന്നു ഞാൻ ആഗ്രഹിക്കുന്നു . സത്യം തെളിയണം എന്നാത്മാർഥമായി വിശ്വസിക്കുന്ന ഓരോരുത്തർക്കും എന്റെ നന്ദി ഞാൻ അറിയിക്കുന്നു .


മാണിക്യമലരായ പൂവി . . . ഒരു അഡാർ ലൌവിലെ ഈ ഗാനമാണ് ഇപ്പോൾ നാട്ടിലും നാട്ടുകാർക്കിടയിലും സോഷ്യൽ മീഡിയയിലുമെല്ലാം തകർത്തോടുന്നത് . ഒമർ ലുലു സംവിധാനം ചെയ്യുന്ന ചിത്രത്തിലെ ഷാൻ റഹ്മാൻ സംഗീതം നൽകി വിനീത് ശ്രീനിവാസൻ പാടിയ ഗാനം കോളേജ് പശ്ചാത്തലത്തിലാണ് ചിത്രീകരിച്ചിരിുക്കുന്നത് . ഈ പാട്ട് തന്നെയും പിടിച്ചിരുത്തിയെന്ന് വ്യക്തമാക്കിയിരിക്കുകയാണ് തെലുങ്ക് നടൻ അല്ലു അർജുൻ . ട്വിറ്ററിലൂടെ വീഡിയോ ഷെയർ ചെയ്താണ് അല്ലു അർജ്ജുൻഡ പാട്ട് ഇഷ്ടമായെന്ന് അറിയിച്ചിരിക്കുന്നത് . 6 . 06 ലക്ഷം പേരാണ് പ്രിയയെ ഇൻസ്റ്റാഗ്രാമിൽ ഒറ്റ ദിനം കൊണ്ട് പിന്തുടർന്നത് . അമേരിക്കൻ ടെലിവിഷൻ താരമായ കെയിൽ ജെന്നറാണ് പട്ടികയിൽ ഒന്നാം സ്ഥാനത്ത് . 8 . 8 ലക്ഷം പേരാണ് ഒരു ദിവസം കൊണ്ട് കെയിൽ ജെന്നറിനെ പിന്തുടർന്നത് . പട്ടികയിൽ രണ്ടാം സ്ഥാനത്ത് ഫുട്ബോൾ ഇതിഹാസം ക്രിസ്റ്റ്യാനോ റൊണാൾഡോയാണ് . 6 . 5 ലക്ഷം പേരാണ് ഇൻസ്റ്റാഗ്രാമിൽ റൊണാൾഡേയെ പിന്തുടർന്നത് .


സിനിമാ സീരിയൽ താരങ്ങളെ വ്യാജ പ്രചരണങ്ങൾ നടത്തി സമൂഹമാധ്യമങ്ങളിൽ അപമാനിക്കാറുണ്ട് . ഇത്തരം അപമാനത്തിന് ഇത്തവണ ഇരയായത് അഭിനേത്രിയും അവതാരികയുമായ അനു ജോസഫ് ആണ് . അനു ജോസഫിന്റെ പേരിൽ വ്യാജ വീഡിയോ പ്രചരിക്കുന്നുണ്ട് . എന്നാൽ ഇതിൻറെ സത്യാവസ്ഥ വിശദീകരിച്ച് താരം തന്നെ രംഗത്ത് എത്തിയിരിക്കുകയാണ് . ' വാട്സാപ്പിൽ എൻറെ പേരിൽ ഒരു വ്യാജ വീഡിയോ പ്രചരിക്കുന്നുന്നുണ്ട് . ഇവരെ അറിയുമോ ? ഇവർ അറിയാതെ ഒളി ക്യാമറ വച്ച് എടുത്തതാണ് എന്നു പറഞ്ഞ് ഏതോ ഒരു സ്ത്രീ വസ്ത്രം മാറുന്ന വിഡിയോയാണ് എൻറെ പേരിൽ പ്രചരിക്കുന്നത് . ഈ പോസ്റ്റിനടിയിൽ എൻറെ ഫോട്ടോയും ചേർത്ത് തെറ്റിദ്ധാരണ പരത്തുന്ന വിധത്തിലാണ് ഇപ്പോൾ ആ വീഡിയോ ഷെയർ ചെയ്ത് കൊണ്ടിരിക്കുന്നത് . വൈഡ് ഷൂട്ട് ആയത് കൊണ്ട് മുഖം വ്യക്തമാണ് . ഏതോ പാവം സ്ത്രീയാണ് വിഡിയോയിൽ ഉള്ളത് . പക്ഷെ എന്നെ നേരിട്ട് കാണാത്ത ഒരാൾക്ക് ഒരുപക്ഷേ സാമ്യം തോന്നാവുന്ന പോലെ എൻറെ അത്ര ഉയരവും രൂപ സാദൃശ്യവുമുള്ള ഒരാളാണ് വിഡിയോയിലുള്ളത് . ഗൾഫിൽ നിന്നാണ് വിഡിയോ ഷെയർ ചെയ്തത് എന്ന് സംശയമുണ്ട് . അവിടെയുള്ള സുഹൃത്തുക്കൾ വിളിച്ച് പറഞ്ഞാണ് ഞാൻ വിവരം അറിയുന്നത് . പണ്ടൊരിക്കൽ ഇതുപോലെ ഞാൻ മരിച്ചു എന്ന് പറഞ്ഞ് വ്യാജ വാർത്ത പ്രചരിച്ചിരുന്നു . ' - അനു ജോസഫ് പറയുന്നു . ' എസ് പി ഓഫീസിൽ പരാതി കൊടുത്തിട്ടുണ്ട് . സൈബർ സെല്ലിന് വിഡിയോ കൈമാറിയിട്ടുമുണ്ട് . ഇനി ഷെയർ ചെയ്ത് പോകുന്നവർക്കെതിരെ നടപടിയുണ്ടാവുന്ന വിധത്തിൽ അന്വേഷണം ആരംഭിച്ചിട്ടുണ്ട് . ഒന്നാമത്തെ കാര്യം ഞാനെന്നല്ല , ഏത് സ്ത്രീയ്ക്ക് സംഭവിച്ചതായാലും സംഗതി കുറ്റകൃത്യം തന്നെയാണ് . ഒരാൾ അറിയാതെ അവരുടെ സ്വകാര്യ വിഡിയോ റെക്കോർഡ് ചെയ്യുകയും അത് പ്രചരിപ്പിയ്ക്കുകയും ചെയ്തു എന്നുള്ളതാണ് ഒന്നാമത്തെ കാര്യം . രണ്ടാമത് ഒരു ബന്ധവുമില്ലാത്ത എൻറെ ചിത്രം വച്ച് തെറ്റിദ്ധാരണ ഉണ്ടാകുന്ന വിധത്തിൽ ഇത് പ്രചരിപ്പിച്ചു എന്നതും . ഞാൻ വളരെ പബ്ലിക്ക് ആയ ഒരു ഫീൽഡിൽ വർക്ക് ചെയ്യുന്ന ആളാണ് . ഇത്തരം സംഭവങ്ങൾ സ്വാഭാവികമായും എന്നെ മാനസികമായും തൊഴിൽപരമായും ബാധിക്കും . എനിക്കെന്നല്ല ആർക്കും ഇത്തരം അനുഭവങ്ങൾ ഉണ്ടാകാൻ പാടില്ല . അതു കൊണ്ടാണ് ഈ വിശദീകരണവുമായി ഞാൻ തന്നെ രംഗത്തു വരുന്നത് . ' - അനു കൂട്ടിച്ചേർത്തു .


പ്രണയബന്ധത്തെച്ചൊല്ലിയുള്ള കങ്കണ റണൌത്തും ഹൃത്വിക് റോഷനും തമ്മിലുള്ള വാക്പോരിനു പുതിയ വഴിത്തിരിവ് . കങ്കണ ഹൃത്വിക്കിന് അയച്ച ഇമെയിൽ സന്ദേശങ്ങൾ പുറത്തായി . കങ്കണ തന്റെ പ്രതിഛായ തകർത്തെന്നായിരുന്നു ഹൃത്വിക്കിന്റെ ആരോപണം . ഹൃത്വിക് തനിക്ക് മോശം ഇ മെയിൽ സന്ദേശങ്ങൾ അയച്ചുവെന്നായിരുന്നു കങ്കണ പറഞ്ഞിരുന്നത് . എന്നാൽ ഇക്കാര്യം ഹൃത്വിക് നിഷേധിച്ചിരുന്നു . ഇപ്പോഴിതാ ഹൃത്വിക്കിന് കങ്കണ അയച്ച ഇമെയിൽ സന്ദേശങ്ങൾ പുറത്താകുകയും ചെയ്തിരിക്കുന്നു . ഞാൻ ഭാവനയിലുള്ള ഒരാളുമായാണോ സംസാരിക്കുന്നത് ? എന്നോട് എന്താണ് ഒരിക്കലും സംസാരിക്കാത്തത് ? ഒരു മറുപടി പോലും ലഭിക്കുന്നില്ല എന്നത് എത്രമാത്രം ബുദ്ധിമുട്ടുണ്ടാക്കുന്നതാണെന്ന് അറിയുമോ ? തുടങ്ങിയ സന്ദേശങ്ങൾ ഉള്ള ഇ മെയിൽ സന്ദേശങ്ങളാണ് പുറത്തായത് . എന്നാൽ ഇക്കാര്യം കങ്കണയുടെ അഭിഭാഷകൻ നിഷേധിച്ചിട്ടുണ്ട് .


കൃഷ്ണമൃഗത്തെ വേട്ടയാടിയ കേസിൽ ജോദ്പൂർ കോടതി അഞ്ച് വർഷം തടവിന് ശിക്ഷിച്ച സൽമാൻ ഖാൻ ഇപ്പോൾ ഖ്വയ്തി ജയിലിലെ 106 - ാം നംബർ തടവുകാരനാണ് . ഇത് നാലാം തവണയായണ് ഇതേ കേസിൽ സമൽമാൻ ജയിലിലെത്തുന്നത് . നേരത്തേ മൂന്ന് തവണയായി താരം 18 ദിവസം ജയിലിൽ കഴഞ്ഞിരുന്നു . 1998 , 2006 , 2007 എന്നീ വർഷങ്ങളിൽ . 2007 - ൽ ഈ കേസിൽ അഞ്ചുകൊല്ലം തടവിന് ശിക്ഷിക്കപ്പെട്ട സൽമാൻ ഓരാഴ്ചത്തെ ജയിൽവാസത്തിനുശേഷം ജാമ്യത്തിലിറങ്ങുകയായിരുന്നു . 1998 ഒക്ടോബറിൽ ഹം സാത്ത് സാത്ത് ഹേ എന്ന സിനിമയുടെ ചിത്രീകരണവുമായി ബന്ധപ്പെട്ട് താരങ്ങൾ രാജസ്ഥാനിലെ ജോധ്പൂരിലെത്തിയപ്പോഴാണ് കേസിനാസ്പദമായ സംഭവം . കങ്കാണി ഗ്രാമത്തിൽ രാത്രി വേട്ടയ്ക്കിറങ്ങിയ ഖാനും സംഘവും കൃഷ്ണമൃഗങ്ങളെ വേട്ടയാടി കൊന്നുവെന്നായിരുന്നു കേസ് . രണ്ടാം നംബർ സെല്ലിൽ കഴിയുന്ന സൽമാൻറെ സഹ തടവുകാർ 2013ൽ പ്രായപൂർത്തിയാകാത്ത പെൺകുട്ടിയെ പീഡിപ്പിച്ച കേസിൽ ശിക്ഷ അനുഭവിക്കുന്ന ആശാറാം ബാപ്പു , ദുരഭിമാനത്തിൻറെ പേരിൽ മുസ്ലീം യുവാവിനെ കൊന്ന് തീയിട്ട് ആ ദൃശ്യങ്ങൾ സോഷ്യൽമീഡിയയിലൂടെ പ്രചരിപ്പിക്കുകയും ചെയ്ത ശംഭുലാൽ എന്നിവരാണ് . അതേ സമയം സഹതടവുകാരിലൊരാളായ ലോറൻസ് ബിഷ്ണോയ് സൽമാൻ ഖാൻറെ ജീവന് ഭീഷണി മുഴക്കിയതിനെ തുടർന്ന് ജയിലിൽ താരത്തിൻറെ സുരക്ഷ ശക്തമാക്കിയിട്ടുണ്ട് . കൃഷ്ണ മൃഗത്തെ സംരക്ഷിക്കുകയും മൃഗങ്ങളെ ദൈവമായി കാണുകയും ചെയ്യുന്ന വിഭാഗമാണ് ബിഷ്ണോയ് സമൂഹം . സൽമാൻ ഖാനെ അഞ്ച് വർഷം തടവിന് ശിക്ഷിച്ചുകൊണ്ടുളഅള വിധി പുറത്തുവന്നതോടെ ഇവർ കോടതിയ്ക്ക് പുറത്ത് കയ്യടിച്ചും പൊട്ടിച്ചിരിച്ചും ആഘോഷിച്ചിരുന്നു . സൽമാൻ ഖാൻ സിനിമാ താരമാണെന്നും ജനങ്ങൾ അദ്ദേഹത്തെ ഉറ്റുനോക്കുകയാണെന്നുമായിരുന്നു സൽമാന് അഞ്ച് വർഷം തടവ് ശിക്ഷ വിധിയ്ക്കുമ്പോൾ ജഡ്ജി പറഞ്ഞ വാക്കുകൾ . വിധി പ്രഖ്യാപനത്തിന് ശേഷം താരത്തെ നേരിട്ട് ജോദ്പൂരിലെ സെൻട്രൽ ജയിലിലേക്ക് കൊണ്ടുപോകുകയായിരുന്നു . സെയ്ഫ് അലിഖാൻ , സൊനാലി ബേന്ദ്രേ , തബു , നീലം എന്നിവരായിരുന്നു കൂട്ടുപ്രതികൾ . ജിപ്സി വാഹനം ഓടിച്ചിരുന്ന സൽമാനാണ് കൃഷ്ണമൃഗത്തെ കണ്ടപ്പോൾ തോക്കെടുത്തു വെടിവച്ചതെന്ന് പ്രോസിക്യൂഷൻ ആരോപിച്ചു . സംരക്ഷിത വനമേഖലയിൽ അനധികൃതമായി കടന്നു , വംശനാശ ഭീഷണി നേരിടുന്ന മാനിനെ കൊലപ്പെടുത്തി , ലൈസൻസ് ഇല്ലാത്ത ആയുധം വേട്ടയ്ക്കായി ഉപയോഗിച്ചു തുടങ്ങിയ കുറ്റങ്ങളാണ് സൽമാനെതിരെ ചുമത്തിയത് . പട്ടിയുടെ കടിയേറ്റ് കുഴിയിൽ വീണാണ് മാനുകൾ ചത്തതെന്നും ഇതിൽ താരങ്ങളെ കുടുക്കുകയായിരുന്നുവെന്നും പ്രതിഭാഗം വാദിച്ചു . കഴിഞ്ഞമാസം 28 - ന് വാദം പൂർത്തിയായ കേസിലാണ് ഒരാഴ്ചയ്ക്കുശേഷം വിധിവന്നത് . രണ്ടു പതിറ്റാണ്ടിലേറെയായി ബോളിവുഡിൽ സൂപ്പർതാരപദവിയിൽ വിലസുന്ന സൽമാൻ വിവാദങ്ങളിലൂടെയും വാർത്തകളിൽ നിറഞ്ഞു . മറ്റൊരു മാൻവേട്ട കേസിൽ നിന്ന് രണ്ടുകൊല്ലം മുമ്പ് ഖാൻ ശിക്ഷകിട്ടാതെ രക്ഷപെട്ടിരുന്നു . ചിങ്കാരമാനുകളെ കൊന്നകേസിലാണ് ജോധ്പുർ കോടതി സൽമാനെ കോടതി വെറുതെവിട്ടത് . 2002 - ൽ വഴിയരികിൽ ഉറങ്ങിക്കിടന്നവരെ കാർ കയറ്റി കൊന്നുവെന്ന കേസിലും ഖാന് ശിക്ഷിക്കപ്പെട്ടില്ല . അതേസമയം സൽമാൻ ഖാനെ നായകനാക്കി ഒരുക്കുന്ന നിരവധി സിനിമകളാണ് അനിശ്ചിതത്തിലായത് . ഏകേദശം ആയിരം കോടിയോളം മുതൽമുടക്കിൽ നിർമ്മിക്കുന്ന സിനിമകളിലാണ് സൽമാൻ അഭിനയിക്കാൻ കരാർ നൽകിയിരിക്കുന്നത് . റേസ് 3 , ഭാരത് , കിക്ക് , പാർട്ണർ - 2 , നോ എൻട്രി തുടങ്ങിയ സിനിമകളിൽ അഭിനയിക്കാൻ ഇതിനോടം സൽമാൻ കരാറൊപ്പിട്ടിരുന്നു . 250 കോടി മുടക്കി ടൈഗർ സിനിമയുടെ രണ്ടാം ഭാഗം ഒരുങ്ങുന്നതിനിടയിലാണ് സൽമാൻ തടവറയിലെത്തിയിരിക്കുന്നത് . ഇതുകൂടാതെ ദസ്കാദം എന്ന ടെലിവിഷൻ പരിപാടിക്കായി 78 കോടിയുടെ കരാറും സൽമാൻ ഒപ്പിട്ടിരുന്നു . കോടതി വിധി എതിരായതോടെ ഇവയുടെ നിർമ്മാതാക്കളും പ്രതിസന്ധിയിലാണ് .


വീടുകളിൽ വീഡിയോ ചാറ്റിന് സഹായിക്കുന്ന ഉപകരണം ഫേസ് ബുക്കി ൻ്റെ പണിപ്പുരയിൽ . സാമൂഹിക മാധ്യമങ്ങളുടെ മുന്നിൽ നടക്കുന്ന ഫേസ് ബുക്കിൽ നിന്നുള്ള ആദ്യ പ്രധാന ഹാർഡ് വെയർ ഉൽപ്പന്നമായിരിക്കും ഇത് . ലാപ് മാതൃകയിലുള്ള ടച്ച് സ് ക്രീൻ ആണ് അണിയറിൽ ഒരുങ്ങുന്നതെന്നാണ് സൂചന . അടുത്ത എഫ് 8 കോൺഫറൻസിൽ പുതിയ ഉൽപ്പന്നത്തി ൻ്റെ പ്രഖ്യാപനം ഉണ്ടായേക്കും . വലിയ സ്ക്രീനും സ്മാർട് കാമറ സാങ്കേതിക വിദ്യയും വിദൂരസ്ഥലങ്ങളിൽ ഇരിക്കുന്നവർ ഒരേ മുറിയിൽ ഇരുന്ന് സംസാരിക്കുന്ന പ്രതീതി സൃഷ്ടിക്കും . ഫേസ്ബുക്ക് ഉപയോക്താക്കളെ കൂടുതൽ അടുപ്പിക്കാനുള്ള ചീഫ് എക്സിക്യുട്ടീവ് ഒാഫീസർ മാർക്ക് സുക്കർബർഗിൻ്റെ ദൌത്യത്തിൻറെ ഭാഗം കൂടിയായാണ് പുതിയ ഉപകരണം . ഇതിൻ്റെ ആദ്യമാതൃക വീടുകളിൽ പരീക്ഷിച്ചിട്ടുണ്ട് . ഗൂഗിൾ ഹോം , ആമസോൺ എക്കോ എന്നിവയുമായി മത്സരിക്കാൻ വേറിട്ടു നിൽക്കുന്ന സ്മാർട് സ്പീക്കറും സാമൂഹിക മാധ്യമ മേഖലയിലെ അതികായനായ ഫേസ്ബുക്ക് തയാറാക്കുന്നുണ്ട് . രണ്ട് ഉപകരണങ്ങൾക്കും ആവശ്യമായ സിറിസ് റ്റൈൽ വോയിസ് അസിസ് റ്റൻറ് സ് സൌകര്യം ഒരുക്കാനായി ആപ്പിളിലെ പരിചയ സമ്പന്നരുടെ സഹായവും തേടിയിട്ടുണ്ട് . ഫേസ് ബുക്കി ൻ്റെ ഹാർഡ് വെയർ മേഖലയിലെ അഭിലാഷത്തി ൻ്റെ പു തിയ ഘട്ടത്തെ പ്രതിനിധീകരിക്കുന്നതാണ് പുതിയ ഉപകരണങ്ങൾ . കഴിഞ്ഞ വർഷം 8 ലാബ് സംവിധാനം സ് ഥാപിച്ചതോടെ സ്വന്തം ഹാർഡ് വെയർ ഉപകരണങ്ങൾ വികസിപ്പിക്കാനും ഫേസ് ബുക്കിന് സഹായകമായി . വെർച്വൽ റിയാലിറ്റി ഹെഡ് സെറ്റ് തയാറാക്കാനുള്ള ലക്ഷ്യം അടുത്ത വർഷം നേടുമെന്നാണ് പ്രതീക്ഷ . മുൻ ഗൂഗിൾ എക് സിക്യുട്ടീവ് റെഗിന ദുഗ ൻ്റെ നേതൃത്വത്തിലാണ് 8 ലാബ് ഒരുക്കിയത് .


ടെർമിനേറ്ററുകൾക്കെതിരെ തയ്യാറെടുപ്പുകൾ നടത്താൻ വിവിധ രാജ്യങ്ങളുടെയും സംഘടനകളുടെയും സാങ്കേതിക മേഖലയിലെ കമ്പനികളുടെയും ഔദ്യോഗികമായുള്ള കൂടിക്കാഴ്ചയ്ക്ക് ഇതാദ്യമായി അവസരമൊരുക്കുകയാണ് യുഎൻ . ആണവ ആയുധങ്ങളെക്കാൾ ഭാവിയിൽ ഏറ്റവും വെല്ലുവിളി കൃത്രിമ ബുദ്ധിയിൽ പ്രവർത്തിക്കുന്ന ആയുധങ്ങളാകും എന്ന കണക്കുകൂട്ടലിലാണ് ഈ അന്തർദേശീയ കൂടികാഴ്ച . സ്വയം നിയന്ത്രിത ആയുധങ്ങളുടെ നിർവ്യാപനം സംബന്ധിച്ച ഒരു കരാറിന് ഇനിയും ഏറെക്കാലം കാത്തിരിക്കേണ്ടി വരുമെന്നാണ് റിപ്പോർട്ട് . പൂർണമായും സ്വയം നിയന്ത്രിക്കുന്ന ആയുധങ്ങളെ വിലക്കണമെന്ന് സാമൂഹികപ്രവർത്തകരും സാങ്കേതിക മേഖലയിലെ വമ്പന്മാരും തന്നെ ആവശ്യപ്പെടുന്നുണ്ട് . ടെസ്ല കമ്പനി തലവൻ ഇലൻ മസ്ക് തന്നെ ഇതിൽ മുൻപന്തിയിൽ . യുദ്ധത്തിൽ വിപ്ലവാത്മകമായ മാറ്റങ്ങളായിരിക്കും ഇവ കൊണ്ടുവരിക . എന്നാൽ സാധാരണക്കാരുടെ ജീവനു വൻനാശമായിരിക്കും ഫലം . നവംബർ 13ന് ആരംഭിക്കുന്ന ആയുധ നിർവ്യാപന യോഗം അഞ്ചു ദിവസം നീളും . ഇന്ത്യൻ അംബാസഡർ അമൻദീപ് ഗില്ലിന്റെ അധ്യക്ഷതയിലാണു യോഗം . ഇത്തരം ആയുധങ്ങളെ നിരോധിക്കുന്നതു സംബന്ധിച്ച തീരുമാനം യോഗത്തിലുണ്ടാകില്ലെന്ന് അദ്ദേഹം പറയുന്നു . നിരോധനം കൊണ്ടുവരിക എളുപ്പമാണ് . പക്ഷേ സങ്കീർണമായ ഇത്തരമൊരു വിഷയത്തിൽ പെട്ടെന്നുള്ള തീരുമാനം ഗുണം ചെയ്യില്ലെന്നും അദ്ദേഹം പറഞ്ഞു . സ്വയം നിയന്ത്രിത ആയുധങ്ങളുടെ കാര്യത്തിൽ ഇപ്പോഴും സ്റ്റാർട്ടിങ് ലൈനിലാണു ലോകം എന്നും അദ്ദേഹത്തിൻറെ വാക്കുകൾ . നിലവിൽ വിവിധ രാജ്യങ്ങളുടെ കയ്യിലുള്ള ഇത്തരം ആയുധങ്ങളെ തിരിച്ചറിയുക എന്നതാണു യോഗത്തിന്റെ ലക്ഷ്യം . കില്ലർ റോബട്ടുകളുടെ ഉൾപ്പെടെ നിർമാണം തടയണമെന്നാണ് വിവിധ മനുഷ്യാവകാശ സംഘടനകൾ ആവശ്യപ്പെടുന്നത് . കൊല്ലുന്നത് റോബട്ടുകളാണെങ്കിലും അവയെക്കൊണ്ട് കൊല്ലിക്കുന്നത് മനുഷ്യനാണ് . അതിനാൽത്തന്നെ അവയെ ആരംഭത്തിലേ തടുക്കാൻ സാധിക്കണം . വിവിധ അൽഗോരിതം പ്രകാരമാണ് ഇത്തരം ആയുധങ്ങളുടെ പ്രവർത്തനം .


എഫ്800 ബൈക്കുകളുടെ എഎംജി ബ്രാന്റഡ് ലിമിറ്റഡ് എഡിഷനാണ് ഈ പുതിയ സ്പോർട്സ് ബൈക്ക് . 148ബിഎച്ച്പി കരുത്തുള്ള 798സിസി എൻജിൻ ഇതിനു കരുത്തുപകരും . മണിക്കൂറിൽ 269കിലോമീറ്റർ വേഗതയാണ് ഇവൻ കുതികുതിക്കും . സൂപ്പർബൈക്ക് റെയിസർമാരായ ജുലെസ് ക്ലൂസെൽ , ലോറൻസോ സാനെറ്റി എന്നിവരുടെ കൈയൊപ്പോടുകൂടിയാണ് ഈ ഓരോ പ്രത്യേക എഡിഷനുകളും എത്തിയിരിക്കുന്നത് . എംവി അഗസ്തയുടെ പാർടണാറായ എഎംജി ബ്രാന്റിംഗിലുമാണ് പുതിയ ബൈക്കിൻറെ അവതരിച്ചിരിക്കുന്നതെന്നാണ് ശ്രദ്ധേയം . ആകെ 250 ബൈക്കുകൾ നിർമ്മിച്ചതിൽ ഒമ്പതെണ്ണം മാത്രമാണ് ഇന്ത്യയിലെത്തിക്കുന്നതെന്നാണ് സൂചന . എഫ്3 800 ആർസി സ്പോർട്സ് ബൈക്കുകളുടെ ഒമ്പത് യൂണിറ്റുകളാണ് ഇന്ത്യയിലെത്തുക . ഇതിൽ അഞ്ചെണ്ണം ഇതിനകം എത്തിച്ചുക്കഴിഞ്ഞെന്നാണ് വിവരം . പരിമിത യൂണിറ്റുകൾക്കു വേണ്ടി തിക്കിത്തിരക്കുകയാണ് ആരാധകർ .


ധർമ്മജൻ ബോൽഗാട്ടി നിർമ്മിക്കുന്ന ' നിത്യഹരിത നായകൻ ' എന്ന ചിത്രത്തിലെ ആദ്യ വീഡിയോസോങ് എത്തി . ' കനകമുല്ല ' എന്ന് തുടങ്ങുന്ന ഗാനം ആലപിച്ചിരിക്കുന്നത് മഖ്ബൂൽ മൻസൂറും ജോത്സനയും ചേർന്നാണ് . ഹസീന എസ് കാനം എഴുതിയ വരികൾക്ക് സംഗീതം നൽകിയിരിക്കുന്നത് രഞ്ജിൻ രാജാണ് . വിനീത് ശ്രീനിവാസനാണ് പാട്ട് പുറത്തിറക്കിയത് . എ ആർ ബിനുരാജ് സംവിധാനം ചെയ്യുന്ന ചിത്രത്തിൽ വിഷ്ണു ഉണ്ണികൃഷ്ണനാണ് നായകൻ . തുല്യ പ്രാധാന്യമുള്ള വേഷത്തിൽ ധർമ്മജനും എത്തും . നർമ്മത്തിന് പ്രാധാന്യമുള്ള ക്ലീൻ ഫാമിലി എന്റർടെയ്നറായിരിക്കും ചിത്രമെന്നാണ് അണിയറക്കാർ പറയുന്നത് . വിഷ്ണു ഉണ്ണികൃഷ്ണന് നാല് പുതുമുഖ നായികമാരാണ് ചിത്രത്തിൽ . ജയശ്രീ ശിവദാസ് , ശിവകാമി , രവീണ രവി , അഖില നാഥ് തുടങ്ങിയവരാണ് നായികമാർ . ഇന്ദ്രൻസ് , ജാഫർ ഇടുക്കി , ബിജുക്കുട്ടൻ , സുനിൽ സുഖദ , സാജു നവോദയ , എ കെ സാജൻ , സാജൻ പള്ളുരുത്തി , ബേസിൽ ജോസഫ് , റോബിൻ മച്ചാൻ , മുഹമ്മ പ്രസാദ് , മഞ്ചു പിള്ള , ശ്രുതി ജയൻ , അഞ്ചു അരവിന്ദ് , ഗായത്രി തുടങ്ങി വലിയ താരനിരയും അണിനിരക്കുന്നുണ്ട് . ആദിത്യ ക്രിയേഷൻസിന്റെ ബാനറിൽ ധർമ്മജൻ ബോൽഗാട്ടിയും മനു തച്ചേട്ടും ചേർന്ന് നിർമ്മിക്കുന്ന ചിത്രത്തിന്റെ രചന ജയഗോപാൽ ആണ് . പവി കെ പവൻ ഛായാഗ്രഹണവും നൌഫൽ അബ്ദുള്ള എഡിറ്റിംഗും നിർവഹിക്കുന്നു . ചമയം ഹസ്സൻ വണ്ടൂർ , വസ്ത്രാലങ്കാരം അരുൺ മനോഹർ , കലാസംവിധാനം അർക്കൻ , എസ് കർമ്മ , ശബ്ദമിശ്രണം എം ആർ രാജാകൃഷ്ണൻ , സൌണ്ട്എഫക്ട് ബിജു ബേസിൽ , പരസ്യകല അമൽ രാജു , ടൈം ആഡ്സ് റിലീസ് ചിത്രം പ്രദർശനത്തിനെത്തിക്കും .


ഷവോമിയുടെ എംഐ പ്ലേ പുറത്തിറക്കി . റെഡ്മീക്ക് പുറമേ പുതിയ സീരിസാണ് എംഐയിൽ നിന്നും എത്തുന്ന പ്ലേ ഇതിലെ ആദ്യഫോൺ ആണ് ഇത് . 10000 - 15000 റേഞ്ചിലുള്ള ഫോണുകളായിരിക്കും ഈ പരമ്പരയിൽ എന്നാണ് സൂചന . ചൈനയിൽ പുറത്തിറക്കിയ എംഐ പ്ലേയുടെ വില ചൈനീസ് കറൻസി യുവാൻ 1,099 രൂപയാണ് . അതായത് ഇന്ത്യൻ രൂപയിൽ 11,000 രൂപ . ചൈനയിൽ ഈ ഫോൺ വാങ്ങുമ്പോൾ 10 ജിബി ഡാറ്റയും ഫ്രീയായി നൽകുന്നുണ്ട് . ഡിസംബർ 25 മുതലാണ് ചൈനയിൽ ഫോൺ എത്തുന്നത് . ബ്ലാക്ക് , ഗോൾഡ് , ബ്ലൂ നിറങ്ങളിൽ ഫോൺ ലഭിക്കും . ഗ്ലാസ് ഫിനിഷ് ബാക്കുമായാണ് എംഐ പ്ലേ എത്തുന്നത് . ഗോറില്ല ഗ്ലാസ് സംരക്ഷണത്തിലാണ് സ്ക്രീൻ . മുന്നിൽ വാട്ടർഡ്രോപ്പ് നോച്ചോടെയാണ് സ്ക്രീൻ . സാധാരണമായി എംഐ റെഡ്മീ ഫോണുകളിൽ കാണാറുള്ള മെറ്റൽ യൂണിബോഡി ഡിസൈനോട് വിടപറഞ്ഞാണ് ഷവോമി എംഐ പ്ലേ ഇറക്കിയിരിക്കുന്നത് . 5 . 84 ഇഞ്ച് ഡിസ്പ്ലേയാണ് ഫോണിനുള്ളത് . ഷവോമിയുടെ ഏത് ബഡ്ജറ്റ് ഫോണിനെക്കാൾ തിന്നാണ് എംഐ പ്ലേയുടെ ബൈസൽ . സ്ക്രീൻ ഫുൾ എച്ച്ഡി പ്ലസ് റെസല്യൂഷനാണ് . 432 പിക്സലാണ് സ്ക്രീൻ റെസല്യൂഷൻ . ഹീലിയോ പി32 ആണ് പ്രോസസ്സർ . റാം ശേഷി 4ജിബിയാണ് . ഇത് സ്നാപ്ഡ്രാഗൺ 600ന് തുല്യമാണ് എന്നാണ് ഹീലിയോ നിർമ്മാതാക്കൾ മീഡിയ ടെക്കിൻറെ അവകാശവാദം . പിന്നിൽ ഇരട്ട ക്യാമറ സംവിധാനം 12 എംപിയും , 2 എംപിയുമാണ് . 3 , 000 എംഎഎച്ചാണ് ഫോണിൻറെ ബാറ്ററി ശേഷി . പിന്നിൽ ഫിംഗർപ്രിൻറ് സെൻസർ ഉണ്ട് . ടൈപ്പ് സി പോർട്ടാണ് ഈ ഫോണിനുള്ളത് . ഡ്യൂവൽ സിം ഇടാൻ സാധിക്കും .


ഇന്ത്യയിലെ ഏറ്റവും വലിയ ഭക്ഷ്യഎണ്ണ ഉൽപ്പാദകരായ രുചി സോയയെ ഏറ്റെടുക്കുന്നതുമായി ബന്ധപ്പെട്ട് അദാനി - രാംദേവ് മത്സരം മുറുകുന്നു . അദാനി ഗ്രൂപ്പ് രുചി സോയയെ ഏറ്റെടുക്കുന്നതിന് മുന്നോടിയായി 6,000 കോടിയുടെ ബിഡ് സമർപ്പിച്ചിരുന്നു . രുചി സോയയെ ഏറ്റെടുക്കാൻ 5,700 കോടിയുടെ ബിഡാണ് ബാബ രാംദേവ് നയിക്കുന്ന പതഞ്ജലി ഗ്രൂപ്പ് സമർപ്പിച്ചത് . ഇതോടെ , ഏറ്റെടുക്കലിന് ഏറ്റവും ഉയർന്ന തുക വാഗ്ദാനം ചെയ്ത അദാനി ഗ്രൂപ്പ് ഉയർന്ന ബിഡിൻറെ ഉടമകളായി മാറി . രുചി സോയയെ ഏറ്റെടുക്കുന്നതിലൂടെ രാജ്യത്തെ ഏറ്റവും വലിയ ഭക്ഷ്യഎണ്ണ ഉൽപ്പാദകരായി മാറുകയാണ് പതഞ്ജലിയുടെ ലക്ഷ്യം . രുചി സോയയെ ഏറ്റെടുക്കാനായി ലഭ്യമായ എല്ലാവഴികളും തേടുമെന്നും വേണമെങ്കിൽ നിയമത്തിൻറെ സാധ്യതകൾ പരിശോധിക്കുമെന്നും പതഞ്ജലി മാനേജിംഗ് ഡയറക്ടർ ആചാര്യ ബാലകൃഷ്ണ അറിയിച്ചു . 12 , 000 കോടി രൂപയുടെ കടത്തിലാണ് ഇപ്പോൾ രുചി സോയ മുന്നോട്ട് പോകുന്നത് . സൺ റിച്ച് , രുചി സ്റ്റാർ , രുചി ഗോൾഡ് എന്നിവയാണ് രുചി സോയയുടെ ഭക്ഷ്യഎണ്ണ ബ്രാൻഡുകൾ . അദാനി ഗ്രൂപ്പിൻറെ ഭക്ഷ്യഎണ്ണ ബ്രാൻഡാണ് ഫോർച്യൂൺ . രുചി സോയയെ ഏറ്റെടുക്കുന്നവർ ഭാവിയിൽ രാജ്യത്തെ ഭക്ഷ്യഎണ്ണ വിപണി നിയന്ത്രിക്കുമെന്നാണ് വിപണി നിരീക്ഷകരുടെ പക്ഷം .


ന്യൂ കാംപിലേറ്റ നാണം കെട്ട തോല്വിക്ക് മാഞ്ചസ്റ്റർ സിറ്റിയുടെ മധുരം പ്രതികാരം . ഇരുപത്തിയൊന്നാം മിനിറ്റിൽ ലിയൊണൽ മെസ്സിയുടെ ഗോളിലൂടെ ബാഴ്സ മുന്നിലെത്തി . എന്നാൽ ഇൽക്കൈ ഗുണ്ടോഗാന്റെ ഇരട്ട പ്രഹരത്തിന് മുന്നിൽ മെസ്സിയും കൂട്ടരും പകച്ചു പോയി . മുപ്പത്തിയൊമ്പതാം മിനിറ്റിൽ ആദ്യ ഗോൾ . എഴുപത്തിനാലാം മിനിറ്റിൽ ഗുണ്ടോഗാൻ വീണ്ടും വല കുലുക്കിയോടെ പെപ് ഗാർഡിയോള നിറഞ്ഞ് ചിരിച്ചു . ഇതിനിടയിൽ അമ്പത്തിയൊന്നാം മിനിട്ടിലാണ് സിറ്റി ആദ്യമായി ലീഡ് നേടിയത് . ഒമ്പത് പോയിന്റുള്ള ബാഴ്സ തന്നെയാണ് ഇപ്പോഴും ഗ്രൂപ്പ് സിയിൽ മുന്നിൽ . ഗ്രൂപ്പ് ഡിയിൽ രണ്ടാമതുള്ള ബയേൺ മ്യൂണിക്ക് ലെവൻഡോസ്കിയുടെ ഇരട്ടഗോൾ മികവിൽ പി എസ് വി യെ തോല്പിച്ചു . എ ഗ്രൂപ്പിൽ രണ്ട് ഗോളിന് പിന്നിൽനിന്ന ശേഷം ആഴ്സനൽ 3 - 2ന് ലൂഡുഗോററ്റ്സിനെ കീഴക്കി . പി എസ് ജി 2 - 1ന് ബേസിലിനെയും അത്ലറ്റികോ മാഡ്രിഡ് റോസ്തോവിനെയും തോല്പിച്ചു .


സ്പാനിഷ് സൂപ്പർ കപ്പ് ബാഴ്സിലോണയ്ക്ക് സമ്മാനിച്ചത് പുതിയ ശത്രുവിനെ . മൂന്നാം മിനിറ്റിൽ റയലിനെ മുന്നിലെത്തിച്ച മാർകോ അസൻസിയോയുടെ 25 അടി അകലെ നിന്നുള്ള ബുള്ളറ്റ് ഷോട്ടിൻറെ ഞെട്ടലിലാണ് ബാഴ്സ ആരാധകർ . സൂപ്പർ താരം ക്രിസ്റ്റ്യാനോ റൊണാൾഡോ സസ്പെൻഷൻ മൂലം പുറത്തിരുന്നതിൻറെ ക്ഷീണം നികത്തിയാണ് അസൻസിയോയുടെ അത്ഭുത ഗോൾ . എൽ ക്ലാസിക്കോയിലെ ആദ്യപാദ മൽസരത്തിലും ബാഴ്സക്കെതിരെ അലൻസിയോ ലോംഗ് റേഞ്ചറിലൂടെ ഗോൾ നേടിയിരുന്നു . രണ്ടാം പാദമൽസരത്തിൽ ഇരട്ട ഗോളുകൾ കുറിച്ചാണ് റയൽ സ്പാനിഷ് സൂപ്പർ കപ്പ് നേടിയത് . ഇരുപാദങ്ങളിലുമായി ഒന്നിനെതിരെ അഞ്ചു ഗോളുകളുടെ ആധികാരിക വിജയം . മാർകോ അസെൻസിയോക്കു പിന്നാലെ കരീം ബെൻസിമ ബാഴ്സക്ക് രണ്ടാം പ്രഹരം നല്കി . വിങ്ങിലുടെ ഇരച്ചു കയറിയ മാഴ്സലേ നീട്ടിയ അത്യുഗ്രൻ ക്രോസ് ബെൻസിമ മനോഹരമായി വലയിലാക്കി . എന്നാൽ ബാഴ്സ തിരിച്ചടിക്കാൻ ശ്രമിച്ചെങ്കിലും റയൽ പ്രതിരോധത്തിൻറെയും ഗോളി നവാസിൻറെയും മുന്നിൽ ശ്രമങ്ങൾ വിഫലമായി .


ചെറിയ തുകയ്ക്കുള്ള ചെക്കിനും ഫീസ് ഏർപ്പെടുത്തി സ്റ്റേറ്റ് ബാങ്ക് ഓഫ് ഇന്ത്യ . 2000 രൂപയോ അതിൽത്താഴെയോ ഉള്ള തുകയ്ക്കു ചെക്ക് നൽകുന്ന ക്രെഡിറ്റ് കാർഡ് ഇടപാടുകാരിൽ നിന്ന് എസ്ബിഐ 100 രൂപ ഫീസ് ഈടാക്കിത്തുടങ്ങി . ഡിജിറ്റൽ ഇടപാടുകൾ പ്രോത്സാഹിപ്പിക്കുന്നതിനാണ് നടപടി . സ്റ്റേറ്റ് ബാങ്ക് ഓഫ് ഇന്ത്യ നൽകുന്ന ക്രഡിറ്റ് കാർഡായ എസ്ബിഐ കാർഡാണ് ചെറിയ തുകയ്ക്ക് ചെക്കുകൾ നൽകുന്നവരിൽനിന്ന് സർവ്വീസ് ചാർജുകൾ ഈടാക്കുന്നത് . ഇതനുസരിച്ച് രണ്ടായിരം രൂപയ്ക്കോ അതിൽ താഴെയുള്ള തുകയ്ക്കോ ചെക്ക് നൽകുന്നവരിൽനിന്ന് 100 രൂപ പിഴ ഈടാക്കും . പുതിയ നിർദ്ദേശം ഏപ്രിൽ ഒന്നു മുതൽ പ്രാബല്യത്തിൽ വന്നു . ബില്ലടയ്ക്കുന്ന അവസാന തീയതികളിൽ തിരക്ക് ഒഴിവാക്കുന്നതിനാണ് എസ്ബിഐ നടപടി . 90 ശതമാനം ഇടപാടുകാരും ചെക്ക് വഴിയല്ല പണമടക്കുന്നതെന്നും , ഡിജിറ്റൽ ഇടപാട് പ്രോൽസാഹിപ്പിക്കുന്നതിനുമാണ് പിഴ ഈടാക്കുന്നതെന്ന് എസ്ബിഐ കാർഡ് അധികൃതർ പറഞ്ഞു . ഡിജിറ്റൽ മാർഗത്തിലൂടെ പണമടയ്ക്കുന്നതിന് നിരവധി മാർഗങ്ങൾ അവതരിപ്പിച്ചിട്ടുണ്ടെന്നും എസ് ബി ഐ കാർഡ് വൃത്തങ്ങൾ അറിയിച്ചു . 40 ലക്ഷം ഉപഭോക്താക്കളാണ് എസ്ബിഐ കാർഡിന് ഉള്ളത് . അതേസമയം ക്രഡിറ്റ് കാർഡ് നൽകുന്നതിനായി എസ്ബിഐ അടുത്തിടെ അവതരിപ്പിച്ച ഉന്നതി കാർഡുകൾക്ക് ഫീസ് ബാധകമല്ല . എസ്ബിഐയിൽ 25000 രൂപയുടെയെങ്കിലും സ്ഥിരനിക്ഷേപമുള്ളവർക്ക് നൽകുന്നതാണ് ഉന്നതി കാർഡുകൾ . ഇത് ഉപയോഗിക്കുമ്പോൾ പെട്രോൾ പമ്പുകളിൽനിന്ന് ഇന്ധനം നിറയ്ക്കുമ്പോൾ ഉൾപ്പടെയുള്ള സർചാർജുകളിൽ ഇളവ് ലഭിക്കും .


ആർത്തവ കാലത്തെ മാറ്റി നിർത്തൽ താനും അനുഭവിച്ചിട്ടുണ്ടെന്ന തുറന്ന് പറച്ചിലുമായി ബോളിവുഡ് നടി സോനം കപൂർ . ആർത്തവ കാലങ്ങളിൽ അമ്പലത്തിൽ പോകുന്നതിനും അടുക്കളയിൽ കയറുന്നതിനും അച്ചാറുഭരണിയ്ക്കടുത്തേക്ക് ചെല്ലുന്നതിന് പോലും തങ്ങളെ മുത്തശ്ശി വിലക്കിയിരുന്നുവെന്ന് സോനം കപൂർ ഒരു അഭിമുഖത്തിൽ വ്യക്തമാക്കി . ആർത്തവ ശുചിത്വത്തിൽ തുടരുന്ന അജ്ഞതയെ കുറിച്ചും സ്വന്തം വീടിനുള്ളിൽതന്നെ വിലക്കുകൾ നേരിടുന്നത് ഇന്നും തുടരുന്നതിനെ കുറിച്ച് സംസാരിക്കുകയായിരുന്നു സോനം . സോനം കപൂർ , അക്ഷയ് കുമാർ , രാധിക ആപ്തേ എന്നിവർ കേന്ദ്ര കഥാപാത്രമായെത്തുന്ന പാഡ് മാൻ എന്ന ചിത്രത്തിന്റെ പ്രമേയവും ഇതുതന്നെയാണ് . സാനിറ്ററി നാപ്കിനുകൾ കുറഞ്ഞ ചെലവിൽ നിർമ്മിക്കാൻ വർഷങ്ങളോളം കഷ്ടപ്പെട്ട് ഒടുവിൽ വിജയം നേടിയ അരുണാചലം മുരുഗാനന്തത്തിന്റെ ജീവിത കഥയാണ് പാഡ് മാൻറെ പ്രമേയം . ആർത്തവത്തെ കുറിച്ച് പൊതുവേദികളിൽ ചർച്ചചെയ്യുന്ന നഗരങ്ങളിലെ സ്ത്രീകൾക്ക് ഈ ചിത്രത്തിന്റെ പ്രമേയം സുപ്രധാനമായി തോന്നണമെന്നില്ല . എന്നാൽ ഗ്രാമങ്ങളിൽ ഇപ്പോഴും ആർത്തവ ശുചിത്വത്തെ കുറിച്ച് അജ്ഞത തുടരുന്നു ; സോനം പറഞ്ഞു . സിനിമയുടെ ചിത്രീകരണം നടന്ന മഹേശ്വരിലും പരിസരപ്രദേശങ്ങളിലും ഇന്നും ആർത്തവത്തെ കുറിച്ചും പാലിക്കേണ്ട ശുചിത്വത്തെ കുറിച്ചും നിലനിൽക്കുന്ന അജ്ഞത തന്നെ ഞെട്ടിച്ചു . നഗരങ്ങളിൽ ജീവിച്ചിരുന്ന തങ്ങൾക്ക് വിലക്കുകൾ നേരിട്ടിരുന്നുവെങ്കിൽ ഗ്രാമങ്ങളിലെ പെൺകുട്ടികൾ അനുഭവിക്കുന്നത് എത്രമാത്രമായിരിക്കുമെന്ന് സങ്കൽപ്പിക്കാവുന്നതിലും അപ്പുറമാണെന്നും സോനം . സിനിമ സാമൂഹ്യ പ്രതിബദ്ധതയുള്ള വിഷയങ്ങൾ ഉന്നയിക്കാൻ സഹായിക്കും . ഒരു വലിയ വിഭാഗത്തിലേക്ക് ആ വിഷയം എത്തിക്കാനും സിനിമയ്ക്കാകും . പ്രത്യേകിച്ച് മുഖധാര അഭിനേതാക്കൾ സിനമയിൽ അണിനിരന്നാൽ അത് എളുപ്പമാകുമെന്നും സോനം വ്യക്തമാക്കി . മുന്നാഭായ് , പികെ എന്നീ ചിത്രങ്ങൾ ഇതിൽ വിജയിച്ചുവെന്നും സോനം പറഞ്ഞു . അക്ഷയ് കുമാറിന്റെ ഭാര്യ ട്വിങ്കിൾ ഖന്നയാണ് പദ്മന്റെ തിരക്കഥ ഒരുക്കിയിരിക്കുന്നത് . ട്വിങ്കിൾ തന്നെ നിർമ്മിക്കുന്ന ചിത്രം സംവിധാനം ചെയ്യുന്നത് ആർ ബൽകിയാണ് . അമിതാഭ ബച്ചൻ അതിഥി വേഷത്തിലെത്തുന്ന പാഡ് മാൻ ജനുവരി 26 ന് റിലീസ് ചെയ്യുമെന്നാണ് പ്രതീക്ഷിക്കുന്നത് .


ഒന്നിനു പുറകെ ഒന്നായി പുത്തൻ ഫീച്ചറുകളുമായി വാട്ട്സ്ആപ്പ് ഇപ്പോൾ അവതരിപ്പിക്കുന്നത് . ഗ്രൂപ്പ് വോയിസ് കോൾ സൌകര്യമാണ് ഏറ്റവും പുതിയതായി വാട്ട്സ്ആപ്പ് പ്രഖ്യാപിച്ചിരിക്കുന്നത് . ഐഒഎസ് ഫോൺ ഉപയോക്താക്കൾക്ക് ബീറ്റ പതിപ്പായാണ് പുതിയ ഫീച്ചർ എത്തിയിരിക്കുന്നത് . ആൻഡ്രോയ്ഡിൽ ഉടൻ ഈ ഫീച്ചർ എത്തും . നിലവിൽ വീഡിയോ കോൾ , വോയ്സ് കോൾ , സംവിധാനങ്ങൾ മാത്രമാണ് വാട്സ്ആപ്പിൽ ഉള്ളത് . ഗ്രൂപ്പ് വോയ്സ് കോൾ സൌകര്യം കൂടി എത്തുന്നതോടെ വാട്സ്ആപ്പിന്റെ ഉപയോഗം മറ്റൊരു തലത്തിലേക്ക് ഉയരുമെന്നും റിപ്പോർട്ടിൽ പറയുന്നു . ഗ്രൂപ്പ് കോളിംഗ് സംവിധാനത്തിനായി വാട്ട്സ്ആപ്പ് ഉപയോഗിക്കുന്ന ഐഫോൺ ഉപയോക്താക്കൾ 2.17.70 പതിപ്പിലേക്ക് വാട്ട്സ്ആപ്പ് ആപ്പ് അപ്ഡേറ്റ് ചെയ്യണം . ഇതിൻറെ ബീറ്റ പതിപ്പ് മാത്രമാണ് ഇപ്പോൾ ലഭ്യം . അടുത്തവർഷം ഗ്രൂപ്പ് വീഡിയോ കോളിംഗ് വാട്ട്സ്ആപ്പ് ലഭ്യമാക്കുമെന്ന് റിപ്പോർട്ടുണ്ട് .


ഇന്ത്യൻ സിനിമാ ചരിത്രത്തിലെ റെക്കോർഡുകൾ തകർത്തെറിഞ്ഞ ചിത്രമാണ് ബാഹുബലി . ചിത്രത്തിന്റെ അലയൊലികൾ ഇപ്പോഴും ഒതുങ്ങിയിട്ടില്ല . ചിത്രത്തിന്റെ വിശേഷങ്ങൾ ഇപ്പോഴും വാർത്തകളിൽ നിറയുന്നു . മഹിഷ്മതിയുടെ ഭരണാധികാരിയുടെ സിംഹാസനത്തിൽ പ്രഭാസിനൊപ്പം ഇരിക്കുന്ന ചിത്രമാണ് റാണ ഷെയർ ചെയ്ത ചിത്രമാണ് ഇപ്പോൾ വൈറലാകുന്നത് . ബാഹുബലിയിൽ നായകൻ പ്രഭാസ് ആണ് . റാണ വില്ലനും . അതിൽ തന്നെ മഹിഷ്മതിയുടെ സിംഹാസനത്തിൽ വില്ലനും നായകനും ഒന്നിച്ചിരിക്കുന്ന ചിത്രം ആരാധകരിൽ കൌതുകമുണർത്തുന്നു . സിനിമാ ചിത്രീകരണത്തിനിടെ എടുത്ത ചിത്രമാണ് ഇത് . എസ് എസ് രാജമൌലി സംവിധാനം ചെയ്ത ബാഹുബലി തെലുങ്ക് , തമിഴ് , മലയാളം , ഹിന്ദി എന്നീ ഭാഷകളിലായിരുന്നു പുറത്തിറങ്ങിയത് . 1000 കോടി ക്ലബിൽ ഇടംനേടിയ ആദ്യ ഇന്ത്യൻ സിനിമ എന്ന നേട്ടം ബാഹുബലി സ്വന്തമാക്കിയിരുന്നു .


പൂനെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയുടെ ചെയർമാൻ സ്ഥാനം നടൻ അനുപം ഖേർ രാജിവെച്ചു . അന്തർദേശീയ ടിവി ഷോയുടെ തിരക്കുള്ളതിനാലാണ് രാജിവയ്ക്കുന്നത് എന്നാണ് വിശദീകരണം . 2017ലാണ് അനുപം ഖേർ ചെയർമാൻ സ്ഥാനം ഏറ്റെടുത്തത് . അനുപം ഖേറിന്റെ രാജിക്കത്ത് വാർത്ത വിതരണ വകുപ്പ് മന്ത്രി രാജ്യവർദ്ധൻ സിംഗ് സ്വീകരിച്ചു . ഗജേന്ദ്ര ചൌഹാന് പകരമായിരുന്നു അനൂപ് ഖേർ എഫ്ടിഐഐയുടെ ചെയർമാനായി സ്ഥാനമേറ്റത് . അതേസമയം മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിത കഥ പ്രമേയമാകുന്ന സിനിമയിൽ നായകനാണ് അനുപം ഖേർ . ദ ആക്സിഡന്റ് പ്രൈം മിനിസ്റ്റർ എന്ന സിനിമ റിലീസിന് ഒരുങ്ങുകയാണ് . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് .


സ്റ്റേറ്റ് ബാങ്കുകളുടെ ലയനത്തിനു കേന്ദ്ര മന്ത്രിസഭാ യോഗം അംഗീകാരം നൽകി . എസ്ബിടി അടക്കം അഞ്ച് അനുബന്ധ ബാങ്കുകളാണ് എസ്ബിഐയിൽ ലയിക്കുന്നത് . ലയനത്തിന് അസോസിയേറ്റ് ബാങ്കുകളുടേയും എസ്ബിഐയുടേയും ബോർഡ് യോഗങ്ങൾ അംഗീകാരം നൽകിയിരുന്നു . സ്റ്റേറ്റ് ബാങ്ക് ഓഫ് ട്രാവൻകൂറിനെകൂടാതെ സ്റ്റേറ്റ് ബാങ്ക് ഓഫ് പട്യാല , സ്റ്റേറ്റ് ബാങ്ക് ഓഫ് മൈസൂർ , സ്റ്റേറ്റ് ബാങ്ക് ഓഫ് ഹൈദരാബാദ് , സ്റ്റേറ്റ് ബാങ്ക് ഓഫ് ബിക്കാനിർ ആൻഡ് ജയ്പുർ എന്നിവയും ഭാരതീയ മഹിളാ ബാങ്കും എസ്ബിഐയിൽ ലയിപ്പിക്കും . ആഗോളതലത്തിൽ ഏറ്റവും വലിയ ബാങ്കുകളുടെ പട്ടികയിൽ ഇടംപിടിക്കുകയെന്ന ലക്ഷ്യത്തിലാണ് അസോസിയേറ്റ് ബാങ്കുകളെ എസ്ബിഐ ലയിപ്പിക്കുന്നത് . ലയനത്തിനു കേന്ദ്ര മന്ത്രിസഭ ഇന്ന് അംഗീകാരം നൽകുമെന്ന് ഉറപ്പായിരുന്നതിനാൽ രാവിലെ മുതൽ എസ്ബിഐ അസോസിയേറ്റ് ബാങ്ക് ഓഹരികളിൽ വൻ മുന്നേറ്റംകണ്ടു . സ്റ്റേറ്റ് ബാങ്ക് ഓഫ് ട്രാവൻകൂർ , സ്റ്റേറ്റ് ബാങ്ക് ഓഫ് ബിക്കാനിർ ആൻഡ് ജയ്പുർ , സ്റ്റേറ്റ് ബാങ്ക് ഓഫ് മൈസൂർ എന്നിവയുടെ ഓഹരിമൂല്യം 20 ശതമാനത്തോളം വർധിച്ചു . ലയിക്കാൻ പോകുന്ന മറ്റ് ബാങ്കുകൾ സ്റ്റോക് മാർക്കറ്റിൽ ലിസ്റ്റ് ചെയ്തിട്ടില്ല . എസ്ബിഐ ഓഹരികളുടെ മൂല്യത്തിലും വർധനവുണ്ട് . ലയനം പൂർത്തിയാകുന്നതോടെ എസ്ബിഐയുടെ ബാലൻസ് ഷീറ്റ് 37 ലക്ഷം കോടി രൂപയുടേതാകും .


ചരക്ക് സേവന നികുതി നടപ്പിലാക്കുമ്പോൾ സംസ്ഥാനങ്ങൾക്ക് അഞ്ച് വർഷത്തേക്കുണ്ടാകുന്ന നികുതി ചോർച്ച തടയാനാണ് കേന്ദ്രസർക്കാർ 14 ശതമാനം വാർഷിക നികുതി വരുമാന വർദ്ധനവ് അടിസ്ഥാനമാക്കി നഷ്ടപരിഹാരത്തുക കണക്കാക്കുന്നത് . നഷ്ടപരിഹാരം നൽകാൻ ആഡംബര വസ്തുക്കൾക്കുള്ള നികുതിയായ 26 ശതമാനത്തിന് മുകളിൽ സെസ് ഏർപ്പെടുത്താനുള്ള നീക്കത്തെയാണ് സംസ്ഥാനങ്ങൾ എതിർത്തത് . കോർപ്പറേറ്റ് നികുതി , കസ്റ്റംസ് തീരുവ എന്നിവയടക്കമുള്ളവയിൽ വർദ്ധന വരുത്താൻ കേന്ദ്രസർക്കാരിന് അധികാരമുള്ളപ്പോൾ സെസ് ഏർപ്പെടുത്തുന്നതിനോടാണ് വിയോജിപ്പ് . 48 ശതമാനം നികുതിയുള്ള ആഡംബരക്കാറുകളുടെ നികുതി 26 ശതമാനമായി കുറയ്ക്കുന്നത് സമ്പന്നരെ സഹായിക്കാനും അവശ്യ വസ്തുക്കളുടെ അഞ്ച് ശതമാനം നികുതി ആറ് ആക്കുന്നത് പാവപ്പെട്ടവരെ പിഴിയാനുമാണെന്നുമാണ് കേരളത്തിന്റെ നിലപാട് . 20 ലക്ഷം രൂപ വരെ വാർഷിക വിറ്റുവരുമാനമുള്ളവരെ ജിഎസ്ടിയിൽ നിന്ന് ഒഴിവാക്കിയതോടെ നാലിലൊന്ന് നികുതിദായകർ പരിധിക്ക് പുറത്തായി . കേന്ദ്രസർക്കാരിന് ഒന്നരലക്ഷം പുതിയ നികുതിദായകരെ കിട്ടുകയും ചെയ്തു . ഈ സാഹചര്യത്തിൽ 50 ലക്ഷത്തിനും ഒന്നര കോടിക്കും ഇടയിൽ വാർഷിക വിറ്റുവരുമാനമുള്ളവരുടെ സേവന നികുതി കേന്ദ്രസർക്കാർ പിരിക്കാനുള്ള നീക്കത്തേയും കേരളം എതിർത്തു . ഇതോടെ നവംബർ 22നകം സമാവയത്തിലെത്താനും പാർലമെന്റിന്റെ ശൈത്യകാല സമ്മേളനത്തിൽ ജി . എസ് . ടി പാസാക്കാനുമള്ള കേന്ദ്രസർക്കാർ നീക്കത്തിന് തിരിച്ചടിയായി . അഭിപ്രായ ഐക്യത്തിന് അടുത്തമാസം മൂന്ന് , നാല് തീയതികളിലും ഒൻപത് , പത്ത് തീയതികളിലും ജിഎസ്ടി കൌൺസിൽ യോഗം ചേരും .


വാട്ട്സാപ്പിൽ ലഭിക്കുന്ന ചാറ്റിനു മറുപടി അയയ്ക്കൽ കൂടുതൽ എളുപ്പമാകുന്നു . ഇതിനായി മെസേജ് ക്വോട്ട് ഫീച്ചർ എന്ന പുതിയ സംവിധാനമാണ് വാട്ട്സ്ആപ്പ് അവതരിപ്പിക്കുന്നത് . ഈ സംവിധാനം ഉപയോഗിച്ച് റിപ്ലേ ചെയ്യുമ്പോൾ മെസേജുകൾ ക്വോട്ട് ചെയ്ത് അയയ്ക്കാം . പുതിയ അപ്ഡേഷനിലൂടെ എല്ലാവർക്കും ഈ സേവനം ലഭിക്കും . ആൻഡ്രോയ്ഡ് , ഐഒഎസ് ആപ്പ് സ്റ്റോറുകളിൽ പുതിയ അപ്ഡേഷൻ ലഭ്യമാണ് . മറുപടി അയക്കേണ്ട സന്ദേശത്തിൽ അമർത്തിപ്പിടിച്ചാൽ പുതിയ പതിപ്പിൽ പോപ് അപ് ആയി റിപ്ലേ ഓപ്ഷൻ പ്രത്യക്ഷപ്പെടും . റിപ്ലേ ഓപ്ഷനു പുറമെ സ്റ്റാർ , ഡിലീറ്റ് , ഫോർവേഡ് , കോപി എന്നീ ഓപ്ഷനുകളും പോപ് അപിൽ ലഭ്യമാണ് . റിപ്ലേ ബട്ടണിൽ ടാപ് ചെയ്യുമ്പോൾ ആദ്യ സന്ദേശം ക്വോട്ട് ആയി മാറും . അതേ സമയം സന്ദേശം അയച്ചയാൾക്ക് ഇത്തരത്തിൽ ലഭിക്കുന്ന ക്വോട്ടഡ് റിപ്ലേകൾ പ്രത്യേക നിറത്തിലുള്ള ബോക്സിലായാണു കാണുക . സ്വകാര്യ ചാറ്റിങ്ങിലും ഗ്രൂപ്പ് ചാറ്റിങ്ങിലും ഒരുപോലെ പുതിയ സംവിധാനം ഉപയോഗപ്പെടുത്താം . ജിഫ് ഇമേജ് ഷെയർ ചെയ്യാനുള്ള ഓപ്ഷനാണു മറ്റൊരു അപ്ഡേറ്റ് . എന്നാൽ ഇത് തൽക്കാലം ഐഒഎസ് ഉപയോക്താക്കൾക്കു മാത്രമാണു ലഭ്യമാക്കിയിരിക്കുന്നത് . ഫയൽ ഷെയറിങ് സേവനം നൽകിത്തുടങ്ങിയ വാട്ട്സാപ്പ് തങ്ങളുടെ വെബ് വേർഷൻറെ വിൻഡോസ് , ഓഎസ് എക്സ് വേർഷനുകൾക്കായി ഡെസ്ക്ടോപ് വേർഷനും നേരത്തെ പുറത്തിറക്കിയിരുന്നു . ഈ വർഷം ഏതാണ്ട് 10 ഒളം പുതിയ ഫീച്ചറുകൾ ആറു മാസത്തിനുള്ളിൽ വാട്ട്സ്ആപ്പ് അവതരിപ്പിച്ചു കഴിഞ്ഞു .


കൂടുതൽ സ്ഥലലഭ്യത നൽകുന്ന പുഷ് ബാക്ക് സീറ്റുകൾ , ഓരോ നാല് സീറ്റുകൾ വീതവും ടിവി മോണിറ്റർ സൌകര്യം , മികച്ച ഇന്ധനക്ഷമത എല്ലാറ്റിനുമുപരി സമയലാഭം . ഒറ്റനോട്ടത്തിൽ തന്നെ ആരുമൊന്ന് യാത്ര ചെയ്യാൻ ആഗ്രഹിക്കുന്ന ചന്തമുണ്ട് സ്വീഡിഷ് കമ്പനിയായ സ്കാനിയയുടെ ആഡംബര ബസ്സിന് . റിസർവേഷൻ തുടങ്ങാത്തതിനാൽ ആളുകളെല്ലാം അറിഞ്ഞെത്തുന്നതെയുള്ളൂ . എങ്കിലും കിട്ടുന്ന വണ്ടിയ്ക്ക് നാട്ടിലെത്താമെന്ന് വിചാരിച്ച് വന്നവർക്ക് അപ്രതീക്ഷിതമായി കേരള ആർടിസിയുടെ സ്കാനിയ കണ്ടപ്പോൾ ഉത്സാഹം . കർണാടക ആർടിസിയും , സ്വകാര്യ ബസ് ഓപ്പറേറ്റർമാരും നേരത്തെ തന്നെ നിരത്തിറക്കിയ സ്കാനിയയെ മൂന്ന് മാസത്തെ പരീക്ഷണ ഓട്ടം വിജയകരമായതിന്റെ ഉറപ്പിലാണ് സ്ഥിരം സർവ്വീസ്സാക്കാൻ കേരളആർടിസി തീരുമാനിച്ചത് . ബത്തേരി വഴി ആലപ്പുഴയിലേയ്ക്ക് തുടങ്ങിയ സർവ്വീസ് വൈകാതെ തന്നെ ബെംഗളൂരു വഴി പുട്ടപർത്തി , ഹൈദരാബാദ് എന്നിവടങ്ങളിൽ നിന്ന് കേരളത്തിലെ കൂടുതൽ സ്ഥലങ്ങളിലേയ്ക്കും പ്രതീക്ഷിക്കാം . കോടികൾ വരുന്ന സ്കാനിയയുടെ പതിനെട്ട് ബസുകളാണ് കേരള ആർടിസിയുടെ പക്കലുള്ളത് . ബെംഗളൂരു സാറ്റലൈറ്റ് ബസ് സ്റ്റാൻഡിൽ നിന്ന് ഉച്ചയ്ക്ക് 2.30നാണ് കേരള ആർടിസി സ്കാനിയ പുറപ്പെടുക . തമിഴ്നാടുമായുള്ള ഗതാഗത കരാർ പൂർത്തിയാകുന്ന മുറയ്ക്ക് നിലവിലെ ഡീലക്സ് ബസുകൾക്ക് പകരം സേലം വഴി തെക്കൻ കേരളത്തിലേയ്ക്കുള്ള കേരള ആർടിസി സ്കാനിയ ഓടി തുടങ്ങുമെന്ന് ഉദ്യോഗസ്ഥർ അറിയിച്ചു ചിത്രം കടപ്പാട് - വടക്കൂസ്


സെക്സ് റോബോട്ടുകളുടെ വാർത്തകൾ പ്രധാന്യം നേടുവാൻ തുടങ്ങിയത് അടുത്തകാലത്താണ് . ഇപ്പോൾ ഇതാ സെക്സ് റോബോട്ടുകളുടെ ജാതകം തന്നെ മാറ്റിമറിക്കുന്ന കണ്ടുപിടുത്തം വന്നിരിക്കുന്നു . മനുഷ്യ ശരീരത്തിന്റെ അതേ സ്വാഭാവികത നിലനിർത്തുന്ന റോബോട്ടുകളാണ് ഇനി ഈ രംഗത്ത് ഇറങ്ങാൻ പോകുന്നത് . തെർമോ പ്ലാസ്റ്റിക് ഇലാസ്റ്റോമെർ കൊണ്ടാണ് റോബോർട്ടുകൾ നിർമ്മിച്ചിട്ടുള്ളത് . ലോഹം കൊണ്ടുള്ള അസ്ഥികൂടവും ഇതിനുണ്ട് . സാധാരണ മനുഷ്യശരീരത്തിന്റെ പാതിയോളം ഭാരവും വരും . ഷെൻഷനിലെ അറ്റാൽ ഇൻറലിജൻറ് റോബോട്ട് ടെക്നോളജിയാണ് റോബോട്ടുകളുടെ നിർമ്മാതാക്കൾ . റോബോട്ടിൽ പുതിയ ചില മാറ്റങ്ങൾ വരുത്തിയതും ആവശ്യക്കാരെ ആകർഷിക്കുമെന്നാണ് ഇവരുടെ അവകാശവാദം . റോബോട്ടിന് വികാരങ്ങൾ ഉണ്ടാകുമെന്നാണ് ഷെൻഷനിലെ ഗവേഷകരുടെ അവകാശവാദം മോട്ടോർ ഘടിപ്പിച്ച കൈകളും , ഇടുപ്പും , കാലും മറ്റ് ശരീര ഭാഗങ്ങളുമായിരിക്കും റോബോട്ടിന് . ശരീരത്തിൻറെ എളുപ്പത്തിലുള്ള ചലനത്തിന് വേണ്ടിയാണിത് . സെക്സിനിടയിൽ സ്ത്രീകളിൽ നിന്നുണ്ടാകുന്ന വിധത്തിലുള്ള ശബ്ദങ്ങളും ഇതിൽ നിന്നും ഉണ്ടാകുന്നു . കുടുംബത്തിനൊപ്പം ഇരിക്കുമ്പോൾ എങ്ങനെ പെരുമാറണം , പ്രണയിനിയായി എങ്ങനെ പെരുമാറണം കിടപ്പറയിൽ എങ്ങനെ പെരുമാറണം തുടങ്ങിയ കമാൻഡുകൾ റോബോട്ടിലുണ്ട് . ഓരോ മോഡിനനുസരിച്ച് മാറ്റുമ്പോൾ റോബോട്ടിന്റെ പ്രവർത്തനം അതിനനുസരിച്ചാവുന്നു . വിഷമിച്ചിരിക്കുന്ന സമയത്തുള്ള സെക്സിന് റോബോട്ട് അനുവദിക്കില്ലെന്ന് കമ്പനി പറയുന്നു .


ചരിത്രം കുറിക്കാനൊരുങ്ങുകയാണ് മോഹൻലാൽ നായകനായി എത്തുന്ന ബി ഉണ്ണികൃഷ്ണൻ ചിത്രം വില്ലൻ . ആരാണ് വില്ലൻ എന്ന ചോദ്യത്തിന്റെ ഉത്തരം തേടി 27ന് ആരാധകർ തിയേറ്റർ കൈയേറാനിരിക്കുമ്പോൾ ചിത്രത്തിലെ മറ്റൊരു പ്രധാന കഥാപാത്രത്തെ അവതരിപ്പിച്ച തമിഴ് നടൻ വിശാലിന് ചിത്രത്തെ കുറിച്ചും ലാലേട്ടനെ കുറിച്ചും ചിലത് പറയാനുണ്ട് . വില്ലൻ വിശേഷങ്ങളുമായി തന്റെ ഫേസ്ബുക്ക് ലൈവിലൂടെയാണ് വിശാൽ എത്തിയിരിക്കുന്നത് . കൂടുതൽ വെളിപ്പെടുത്താൻ സാധിക്കില്ലെങ്കിലും താൻ ലാൽ സാറിനോട് ചോദിക്കുന്നു പറയൂ . . ഇപ്പോൾ വില്ലൻ ഞാനോ നിങ്ങളോ . . . - ഇതാണ് ചിത്രത്തിന്റെ കേന്ദ്രബിന്ദുവെന്ന് വിശാൽ പറയുന്നു . മലയാള ഭാഷ കടുകട്ടിയാണെന്നും എല്ലാ മലയാളികളോടും ഇക്കാര്യത്തിൽ ബഹുമാനമുണ്ട് . ശക്തിവേൽ പളനിച്ചാമി എന്നാണ് കഥാപാത്രത്തിന്റെ പേരെന്നും വിശാൽ വെളിപ്പെടുത്തുന്നു . ലാലിനൊപ്പമുള്ള അനുഭവം മറക്കാനാകില്ല . ഒരു സീനിയർ നടനാണെന്ന ഭാവമില്ലാത്ത അദ്ദേഹത്തിന്റെ പെരുമാറ്റം ഞങ്ങളെയും ചെറുതാക്കുന്നതാണ് . അദ്ദേഹത്തിന്റെ കണ്ണിൽ നോക്കി അഭിനയിക്കുക എന്നത് , വരാനിരിക്കുന്ന നിരവധി ചിത്രങ്ങൾക്ക് എനിക്ക് മുതൽക്കൂട്ടാകുന്ന കാര്യമാണെന്നും വിശാൽ പറയുന്നു . സംവിധായകൻ ബി . ഉണ്ണികൃഷ്ണൻ മികച്ച പിന്തുണ നൽകി . മലയാളം സംഭാഷണങ്ങൾ പറയാൻ വളരെ സഹായിച്ചു . അദ്ദേഹത്തിന്റെ ക്ഷമ അപാരമാണെന്നും വിശാൽ പറഞ്ഞുവയ്ക്കുന്നു . വില്ലന്റെ വിശേഷങ്ങളും ഷൂട്ടിങ് അനുഭവങ്ങളും ലാലിനൊപ്പമുള്ള ഓരോ വിശേഷങ്ങളും പങ്കുവയ്ക്കുകയാണ് വിശാൽ .


ഗ്രാൻഡ് കേരള ഷോപ്പിങ് ഫെസ്റ്റിവലിന്റെ ഏഴാം സീസണിന്റെ ഉദ്ഘാടനം 2013 ഡിസംബർ 1 ന് നടക്കും . ഇത്തവണ കോഴിക്കോട് ആണ് ഉദ്ഘാടന വേദി . മുഖ്യമന്ത്രി ഉമ്മൻ ചാണ്ടി ഷോപ്പിങ് ഫെസ്റ്റിവൽ ഉദ്ഘാടനം ചെയ്യും . 11 കോടി രൂപയുടെ സ്വർണ സമ്മാനങ്ങളാണ് ഷോപ്പിങ് ഫെസ്റ്റിവലിന്റെ ഭാഗമായി നൽകുന്നത് . മെഗാ നറുക്കെടുപ്പിൽ നാല് കോടി രൂപയുടെ ക്യാഷ് പ്രൈസും നൽകും . ഒന്നാം സമ്മാനം ഒരു കോടി രൂപയാണ് . രണ്ടാം സമ്മാനമായി 15 പേർക്ക് 10 ലക്ഷം രൂപ നൽകും . അഞ്ച് ലക്ഷം രൂപ വീതം ഇതുപത് പേർക്കായി മൂന്നാം സമ്മാനവും ഉണ്ട് . നാലാം സമ്മാനമായി ഒരു ലക്ഷം രൂപവച്ച് 50 പേർക്ക് നൽകും . ആറ് ആഴ്ചകൾ നീണ്ടുനിൽക്കുന്നതാണ് ഷഓപ്പിങ് മാമാങ്കം . എല്ലാ ആഴ്ചകളിലും നടക്കുന്ന നറുക്കെടുപ്പുകളിലാണ് സ്വർണ സമ്മാനം നൽകുന്നത് . എല്ലാ ജില്ലകളിലും നറുക്കെടുപ്പ് നടക്കും . 84 നറുക്കെടുപ്പുകളിലൂടെ 27532 ഗ്രാം സ്വർണമാണ് സമ്മാനമായി നൽകുക . സമ്മാന കൂപ്പണുകൾ വിതരണം ചെയ്യുന്ന കടഉടമകൾക്കും ഇത്തവണ പ്രോത്സാഹന സമ്മാനങ്ങൾ നൽകുന്നുണ്ട് . ഒന്നും രണ്ടും മൂന്നും നാലും സമ്മാനങ്ങൾ നേടുന്ന കൂപ്പണുകൾ വിതരണം ചെയ്യപ്പെട്ട കട ഉടമകൾക്ക് യഥാക്രമം ഒരു ലക്ഷം , 25000,10000 5000 എന്നിങ്ങനെയാണ് സമ്മാനങ്ങൾ നൽകുക . 45 ദിവസമാണ് ഷോപ്പിങ് ഫെസ്റ്റിവൽ . പ്രധാന നഗരങ്ങളിൽ ഗ്രാൻഡ് കേരള ഷോപ്പിങ് ഫെസ്റ്റിവൽ വീഥികൾ രൂപപ്പെടുത്താനും പദ്ധതിയുണ്ട് . ടൂറിസം മന്ത്രി എപി അനിൽകുമാറാണ് വാർത്താസമ്മേളനത്തിൽ ഇക്കാര്യങ്ങൾ അറിയിച്ചത് .


ചൈനീസ് നിർമ്മാതാക്കളായ വൺപ്ലസിൻറെ പുതിയ ഫോൺ വൺ പ്ലസ് 5ടി നവംബർ 16ന് ഇറങ്ങും . ന്യൂയോർക്കിലായിരിക്കും ഫോണിൻറെ പുറത്തിറക്കൽ ചടങ്ങ് . അടുത്തിടെ ഇറങ്ങിയ വൺപ്ലസ് 5ൻറെ പരിഷ്കൃത പതിപ്പാണ് പുതിയ വൺപ്ലസ് 5ടി . ക്ഷണിക്കപ്പെട്ട അതിഥികൾക്കായി ന്യൂയോർക്കിൽ നടക്കുന്ന പുറത്തിറക്കൽ ചടങ്ങിൽ 40 ഡോളർ ഏതാണ്ട് 2593 രൂപ നൽകി പൊതുജനങ്ങൾക്ക് പങ്കെടുക്കാം . ഇന്ത്യയിൽ അടക്കം ഇതിൻറെ പ്രത്യേക സ്ട്രീമിംഗ് വൺപ്ലസ് നടത്തുന്നുണ്ട് . ആമസോണിലൂടെ ഇന്ത്യയിൽ നവംബർ 21ന് വൺപ്ലസ് 5ടി വിൽപ്പനയ്ക്ക് എത്തുമെന്നാണ് പ്രതീക്ഷിക്കപ്പെടുന്നത് . ഫ്ലാഷ് സെയിൽ ആയിട്ടായിരിക്കും ഫോൺ ആദ്യം ഇന്ത്യയിൽ എത്തുക . അതിനാൽ നവംബർ 21ന് മുൻപായി ഈ ഫോണിനായുള്ള ബുക്കിംഗ് ആരംഭിക്കും എന്ന് പ്രതീക്ഷിക്കുന്നു . ചൈനീസ് ഓൺലൈൻ മാധ്യമങ്ങളിലെ വില പ്രകാരം ഇന്ത്യയിൽ ഈ ഫോണിന് 40,000 രൂപയ്ക്ക് അടുത്ത് വില വരുമെന്നാണ് കരുതുന്നത് . 6ജിബി റാം ഫോൺ എന്നതാണ് 5ടിയുടെ പ്രധാന പ്രത്യേകതയാകുക എന്നാണ് കരുതുന്നത് . ഇതിന് ഒപ്പം തന്നെ 8ജിബി പതിപ്പും പ്രതീക്ഷിക്കുന്നുണ്ട് . ഇതുവരെ ഒരു മൊബൈൽ കമ്പനിയും നൽകാത്ത റാം ശേഷി എന്നാണ് ഈ ഫോണിനെക്കുറിച്ച് വിപണിയിലെ അഭ്യൂഹം .


ഹിറ്റ് മേക്കർ ജീത്തുജോസഫ് സംവിധാനം ചെയ്ത ആദി തിയേറ്ററുകളിൽ വിജയകരമായി മുന്നേറികൊണ്ടിരിക്കുകയാണ് . ചിത്രത്തിലെ ഓരോ കഥാപാത്രവും മികച്ച പ്രകടനമാണ് കാഴ്ചവച്ചത് . എന്നാൽ ആദിയുടെ അമ്മയായി വേഷമിട്ട ലെനയുടെ പ്രകടനം അൽപം ഓവറായെന്ന് പലരും ഉന്നയിച്ചിരുന്നു . അതിനെ കുറിച്ച് ജീത്തുജോസഫ് തന്നെ പറയുന്നു . ലെന ആ കഥാപാത്രത്തെ മനോഹരമായാണ് അവതരിപ്പിച്ചതെന്ന് സംവിധായകൻ തന്നെ പറയുന്നു . ജീത്തു ജോസഫിന്റെ ഫേസ്ബുക്ക് പോസ്റ്റിന്റെ പൂർണ രൂപം പ്രിയപ്പെട്ട പ്രേക്ഷകരോട് , ആദിക്ക് നൽകിക്കൊണ്ടിരിക്കുന്ന മികച്ച പ്രതികരണങ്ങൾക്ക് നന്ദി . . . അതോടെപ്പം മറ്റൊരു പ്രധാനപ്പെട്ട കാര്യംകൂടെ നിങ്ങളുമായി പങ്കുവെയ്ക്കാനാണ് ഇതെഴുതുന്നത് . . . ആദ്യ ദിനം മുതൽ പലരും അറിയിച്ച അഭിപ്രായങ്ങളിലും പരാമർശിച്ചുകണ്ട ഒരു കാര്യമാണ് ലെനയുടെ പെർഫോർമൻസ് ഓവറായി എന്നത് . . . എന്നാൽ ഒരു സംവിധായകൻ എന്ന നിലയിൽ ഞാൻ ആവശ്യപ്പെട്ടതെന്തോ അതിന്റെ 100 ശതമാനം തന്നെയാണ് ലെന നൽകിയത് . . . 18 ആം വയസിൽ വിവാഹം കഴിഞ്ഞ് , അത്ര ചെറു പ്രായത്തിലേ അമ്മമായി , തന്റെ ഒരേ ഒരു മകനോട് ഭ്രാന്തമായ സ്നേഹവും കാത്തു സൂക്ഷിക്കുന്ന ഒരമ്മ , ഇതു തന്നെയല്ല ആ കഥാപാത്രം അവശ്യപ്പെടുന്നത് . . . ഒരു സാഹചര്യത്തിൽ തന്റെ മകൻ കൂടുതൽ അപകടത്തിലേക്ക് വഴുതി വീഴുകയാണ് എന്ന് തോന്നുമ്പോൾ സ്വന്തം ഭർത്താവിനെതിരെ വരെ ആ അമ്മ തിരിയുമ്പോൾ ആ കഥാപാത്രത്തോട് നമുക്ക് തോന്നുന്ന ഒരു ദേഷ്യം , അത് തന്നെയാണ് അവരുടെ വിജയമായി ഞാൻ കരുതുന്നതും . . ലെന എന്ന അഭിനയത്രി തന്റെ മികവുറ്റ കഥാപാത്രങ്ങളോടെ എന്നും നമ്മളെ വിസ്മയിപ്പിച്ചിട്ടുള്ള കലാകാരിയാണ് . . . ഞാൻ എന്ന സംധായകൻ ആവശ്യപ്പെട്ടതിനെ അതിന്റെ പൂർണ്ണതയിൽ തന്നെ അത്തരിപ്പിക്കാൻ ഈ ചിത്രത്തിലും അവർക്ക് കഴിഞ്ഞു . . . അഭിപ്രായപ്രകടനങ്ങൾ വ്യക്തിഹത്യകളായി മാറാതിരിക്കട്ടെ . . .


ഭേദഗതി ചെയ്ത ഉപഭോക്തൃ സംരക്ഷണ ബിൽ കേന്ദ്രസർക്കാർ ലോക്സഭയിൽ വച്ചു . ഓൺലൈൻ വ്യാപാരം വർദ്ധിച്ചു വരുന്ന സാഹചര്യത്തിലാണ് നിയമത്തിൽ സർക്കാർ ഭേദഗതി കൊണ്ടു വരുന്നത് . ഉൽപന്നത്തിന് നിലവാരമില്ലെങ്കിൽ ബ്രാൻഡ് അംബാസഡർമാർക്കെതിരെ നടപടിയെടുക്കാനും ബില്ലിൽ വ്യവസ്ഥയുണ്ട് . ഉപഭോക്തൃ സംരക്ഷണ ബിൽ പാർലമെന്റിൽ കേന്ദ്രമന്ത്രി രാംവിലാസ് പസ്വാനാണ് അവതരിപ്പിച്ചത് . ഉപഭോക്താക്കൾ കബളിപ്പിക്കപ്പെടുന്നത് തടയുന്നതിനും ഉപഭോക്തൃ ക്ഷേമം ഉറപ്പു വരുത്തുന്നതിനുമാണ് 1986ലെ ഉപഭോക്തൃ സംരക്ഷണ നിയമത്തിൽ ഭേദഗതി കൊണ്ടു വരുന്നത് . ഓൺലൈൻ വഴി അനധികൃത ഇടപാടുകൾ തടയുന്നതിനും ഗുണനിലവാരം ഉറപ്പാക്കുന്നതിനും നിയമത്തിൽ കർശന വ്യവസ്ഥകളുണ്ട് . കേടായ ഉത്പന്നങ്ങൾ നിശ്ചിത സമയത്തിനകം തിരിച്ചെടുത്ത് ഉപഭോക്താവിന് നഷ്ടപരിഹാരം നൽകിയില്ലെങ്കിൽ കനത്ത പിഴയും ജയിൽ ശിക്ഷയും ലഭിക്കും . ഉൽപന്നത്തിന് നിലവാരമില്ലെങ്കിൽ ബ്രാൻഡ് അംബാസഡർമാർക്കെതിരെ നടപടിയെടുക്കാനും ബില്ലിൽ വ്യവസ്ഥയുണ്ട് . ഉപഭോക്തൃ കേസുകൾ പെട്ടെന്ന് തീർപ്പാക്കാനുള്ള സംവിധാനവും പുതിയ ബില്ല് നിർദ്ദേശിക്കുന്നു . ഉപഭോക്താക്കളുടെ ക്ഷേമം ഉറപ്പാക്കാൻ ദേശീയ ഉപഭോക്തൃ സംരക്ഷണ അതോറിറ്റി രൂപീകരിക്കും . ഈ സമ്മേളനത്തിൽ തന്നെ ബില്ല് പാസാക്കാൻ സർക്കാർ ശ്രമിച്ചേക്കും . ലോക്സഭ പാസാക്കുന്ന ബില്ല് പിന്നീട് രാജ്യസഭയിൽ അവതരിപ്പിക്കും . പ്രായപൂർത്തിയാകാത്തവർ വാഹനമോടിച്ച് അപകടമുണ്ടാക്കുന്ന കേസുകളിൽ രക്ഷിതാക്കൾക്ക് ശിക്ഷ നൽകുന്ന ബില്ലിനെക്കുറിച്ച് കേന്ദ്ര ഗതാഗത മന്ത്രാലയം പൊതുജനങ്ങളുടെ അഭിപ്രായം തേടാൻ വെബ്സൈറ്റിൽ പ്രസിദ്ധീകരിച്ചു .


ഗ്യാലക്സി നോട്ട് 7 ൻറെ പൊട്ടിത്തെറി ആഗോളതലത്തിൽ തന്നെ വലിയ ആഘാതമാണ് സാംസങ്ങിന് ഏൽപ്പിക്കുന്നത് . അതിന് പുറമേയാണ് സാംസങ്ങിൻറെ ജന്മനാടായ ദക്ഷിണ കൊറിയയിലും സാംസങ്ങിന് തിരിച്ചടി . ഗ്യാലക്സി നോട്ട് 7 വാങ്ങിയ ഉപയോക്താക്കളാണ് ഇപ്പോൾ കമ്പനിക്കെതിരെ കേസുമായി രംഗത്ത് എത്തിയിരിക്കുന്നത് . 527 ഉപയോക്തക്കളാണ് ഇപ്പോൾ സാംസങ്ങിനെതിരെ നിയമ നടപടിക്ക് ഒരുങ്ങുന്നത് എന്നാണ് റിപ്പോർട്ട് . ഇപ്പോൾ ആഗോളതലത്തിൽ സാംസങ്ങ് ഗ്യാലക്സി നോട്ട് 7 ഫോൺ പൊട്ടിത്തെറി പ്രശ്നം വാർത്തയാകുന്നതോടെ . സാംസങ്ങ് ഗ്യാലക്സി നോട്ട് 7 വിൽക്കാൻ ശ്രമിക്കുന്നവർക്ക് അത് റീസെയിൽ ചെയ്യാൻ സാധിക്കുന്നില്ല എന്നതാണ് ഉപയോക്താക്കളുടെ പരാതി . എന്നാൽ പുതിയ സംഭവത്തോട് പ്രതികരിക്കാൻ സാംസങ്ങ് തയ്യാറായിട്ടില്ല . കൊറിയയിൽ ഇതുവരെ സാംസങ്ങ് വിറ്റ ഗ്യാലക്സി നോട്ട് 7 ഫോണുകൾ തിരിച്ചുവിളിച്ചിട്ടില്ല . കൊറിയയിൽ വിറ്റ ഫോണുകൾക്ക് പ്രശ്നം ഇല്ലെന്നാണ് കമ്പനിയുടെ നിലപാട് .


ഐഫോൺ പരസ്യങ്ങൾ ശ്രദ്ധിച്ചിട്ടുണ്ടോ അതിൽ കാണിക്കുന്ന പരസ്യങ്ങളിൽ പ്രദർശിപ്പിച്ചിരിക്കുന്ന ഫോണിൽ എപ്പോഴും സമയം 9.41 എഎം എന്നായിരിക്കും . എന്താണ് ഇതിന് കാരണം . ഇതിന് ഐഫോണിൻറെ ചരിത്രത്തോളം പഴക്കമുണ്ട് . 2007 ൽ നടന്ന മാക് വേൾഡ് കോൺഫ്രൻസ് ആൻറ് എക്സ്പോയിലാണ് ആദ്യമായി ആപ്പിൾ ഐഫോൺ ഇറക്കിയത് . അന്ന് അത് അവതരിപ്പിച്ചത് ടെക് ലോകത്തെ ഇതിഹാസമായ സ്റ്റീവ് ജോബ്സും . തൻറെ പ്രധാന പ്രസംഗത്തിന് ശേഷം എപ്പോഴാണ് ഐഫോൺ പ്രദർശിപ്പിച്ചുള്ള സ്ലൈഡ് വരുകയെന്ന് ആപ്പിൾ തലവൻ കണക്കാക്കി . അത് ഏതാണ്ട് 9.41 മിനുട്ടിലായിരിക്കും . ഇതിന് ശേഷം സ്റ്റീവ് തൻറെ ഡിസൈനർമാരോടും , പരസ്യക്കാരോടും ആപ്പിളിൻറെ ഏത് പരസ്യത്തിലും ഫോണിലെ ടൈം 9.41എഎം ആയിരിക്കണമെന്ന് ആവശ്യപ്പെട്ടു . എന്നാൽ പ്രതീക്ഷിച്ച 9.41 എഎമ്മിന് ആദ്യത്തെ ഐഫോൺ ഇറങ്ങിയില്ല , ഒരു മിനുട്ട് കൂടി താമസിച്ചാണ് ഇറങ്ങിയത് എന്നാണ് രസകരമായ കാര്യം . ആപ്പിൾ ഐപാഡ് ഇറക്കിയശേഷമാണ് ആപ്പിൾ ഐഫോൺ പുറത്തിറക്കൽ നിശ്ചയിച്ചിരുന്നത് . ഇത് നീണ്ടതാണ് ഐഫോൺ പുറത്തിറക്കൽ നിശ്ചയിച്ച സമയത്ത് നിന്നും 2 മിനുട്ട് വൈകിയത് .


മേഴ്സലിന്റെ തകർപ്പൻ വിജയത്തിന് ശേഷം എ ആർ മുരുഗദോസും വിജയ്യും ഒന്നിക്കുന്ന ചിത്രമാണ് സർക്കാർ . ചിത്രത്തിലെ ഒരു ഗാനരംഗത്തിന്റെ ഭാഗം ലീക്കായതായിട്ടാണ് റിപ്പോർട്ട് . ലാസ് വെഗസിൽ വെച്ച് ചിത്രീകരിച്ച ഗാനരംഗമാണ് ലീക്കായത് . ഡാൻസ് മാസ്റ്റർ ഷോബിയാണ് ഗാനരംഗത്തിന്റെ കൊറിയോഗ്രാഫർ . നിരവധി വിദേശ ഡാൻസർമാരും ആ രംഗത്തുണ്ടായിരുന്നു . അവർ വിജയ്യുടെ ഒപ്പം നിന്ന് പകർത്തിയ ചിത്രങ്ങൾ ഓൺലൈനിൽ വൈറലായിരുന്നു . ഇപ്പോൾ ചിത്രത്തിന്റെ ഗാനരംഗത്തിന്റെ 20 സെക്കൻഡ് ഭാഗമാണ് ലീക്കായിരിക്കുന്നത് . വിദേശ ഡാൻസർമാർ തന്നെയായിരിക്കും ഇതിനു പിന്നിലെന്നാണ് അണിയറപ്രവർത്തകർ സംശയിക്കുന്നത് . വരലക്ഷ്മി ശരത്കുമാർ ആണ് ചിത്രത്തിലെ നായിക . എ ആർ റഹ്മാൻ സംഗീതസംവിധാനം നിർവഹിക്കുന്നു .


കഴിഞ്ഞ വർഷം സെപ്റ്റംബറിൽ റിലയൻസ് ജിയോയുടെ കടന്നുവരവോടെ ടെലികോം മേഖലയിൽ മത്സരം മുറുകിയിരുന്നു . ജിയോ നൽകുന്ന എക്കാലത്തേയും മികച്ച ഓഫറുകളോട് പിടിച്ചു നിൽക്കാൻ എയർടെലും വോഡാഫോണും ഐഡിയയും മറ്റ് ടെലികോം കമ്പനികളും വല്ലാതെ വിയർത്തു . തുടർന്ന് ഓരോ കമ്പനികളും പുതിയ ഉപഭോക്താക്കളെ പിടിക്കുന്നതിലുപരി തങ്ങളുടെ നിലവിലുളള ഉപഭോക്താക്കളെ നഷ്ടപ്പെടാതിരിക്കാൻ മികച്ച ഓഫറുകളും മുന്നോട്ട് വെച്ചു . പ്രീപെയ്ഡ് ഉപഭോക്താക്കൾക്ക് 8 രൂപയുടെ ഓഫർ മുന്നോട്ട് വെച്ചതിന് പിന്നാലെ മറ്റൊരു മികച്ച ഓഫറുമായാണ് എയർടെൽ ഇപ്പോൾ രംഗത്തെത്തിയിരിക്കുന്നത് . വെറും അഞ്ച് രൂപയ്ക്ക് 4ജിബി 4ജി ഡാറ്റയാണ് എയർടെൽ മുന്നോട്ട് വെക്കുന്നത് . അഞ്ചു രൂപ പ്ളാനും പ്രീപെയ്ഡ് ഉപഭോക്താക്കൾക്കുള്ളതാണ് . ഈ ഡേറ്റയുടെ കാലാവധി ഏഴു ദിവസം മാത്രമായിരിക്കും . മാത്രമല്ല , 4 ജി സിം കാർഡ് ഉപഭോക്താക്കൾക്ക് മാത്രമെ ഓഫർ ഉപയോഗിക്കാനാവൂ . മാത്രമല്ല , ഇത് ഒറ്റത്തവണ റീചാർജുമാണ് . ഏഴ് ദിവസം കഴിഞ്ഞാൽ ശേഷിക്കുന്ന ഡേറ്റ എത്രയാണെങ്കിലും കിട്ടില്ല . പുതിയ സിം കാർഡ് വാങ്ങി 54 ദിവസത്തിനുള്ളിൽ ഈ ഓഫർ ചെയ്തിരിക്കണം . നേരത്തേ എട്ട് രൂപയ്ക്ക് 56 ദിവസത്തേക്ക് 30 പൈസ നിരക്കിലുളള കോൾ ആണ് എയർടെൽ മുന്നോട്ട് വെച്ച ഓഫർ . 15 രൂപയ്ക്ക് എയർടെൽ ടു എയർടെൽ 10 പൈസ നിരക്കിലുളള ഓഫറും നിലവിലുണ്ട് . 27 ദിവസത്തേക്കാണ് ഓഫർ ലഭ്യമാകുക . 40 രൂപ റീച്ചാർജിൽ 35 രൂപ കിട്ടുന്ന ഓഫറും എയർടെൽ നൽകുന്നുണ്ട് .


രഞ്ജി ട്രോഫിയിൽ ജലജ് സക്സേനയുടെ ഓൾറൌണ്ട് മികവ് വീണ്ടും . ബാറ്റിങിൽ അർദ്ധസെഞ്ച്വറിയുമായി തിളങ്ങിയ സക്സേന രാജസ്ഥാന്റെ ആറു വിക്കറ്റുകളും സ്വന്തമാക്കിയതോടെ കേരളത്തിന് വ്യക്തമായ മേൽക്കൈ . ആദ്യ ഇന്നിംഗ്സിൽ 335 റൺസിന് പുറത്തായ കേരളത്തിനെതിരെ രണ്ടാംദിനം കളിനിർത്തുമ്പോൾ ആറിന് 134 എന്ന നിലയിലാണ് രാജസ്ഥാൻ . രാജസ്ഥാന്റെ ആറു വിക്കറ്റും ജലജ് സക്സേനയാണ് സ്വന്തമാക്കിയത് . 46 റൺസ് വഴങ്ങിയാണ് സക്സേനയുടെ ആറു വിക്കറ്റ് നേട്ടം . 62 റൺസെടുത്ത ദിശന്ത് യാഗ്നിക് മാത്രമാണ് രാജസ്ഥാൻ നിരയിൽ തിളങ്ങിയത് . മൂന്നിന് 232 റൺസെന്ന നിലയിൽ രണ്ടാം ദിനം ബാറ്റിങ് തുടർന്ന കേരളം 103 റൺസ് കൂടി കൂട്ടിച്ചേർക്കുന്നതിനിടയിൽ ഓൾഔട്ടാകുകയായിരുന്നു . കേരളത്തിന് വേണ്ടി സക്സേനയ്ക്കും രോഹൻപ്രേമിനും പിന്നാലെ സച്ചിൻ ബേബിയും ( 78 ) അർദ്ധസെഞ്ച്വറി നേടി . എന്നാൽ 42 റൺസിന് പുറത്തായ സഞ്ജു വി സാംസണ് പ്രതീക്ഷിച്ച പ്രകടനം പുറത്തെടുക്കാനായില്ല . രാജസ്ഥാന് വേണ്ടി മഹിപാൽ ലോംറർ നാലു വിക്കറ്റെടുത്തു .


ദില്ലി ; ഇ - കൊമേഴ്സ് വെബ്സൈറ്റായ ആമസോൺ വഴി 166 ഫോണുകൾ വാങ്ങിയ ശേഷം കമ്പനിയെ തെറ്റിദ്ധരിപ്പിച്ച് റീഫണ്ട് വാങ്ങിയ സംഭവത്തിൽ രണ്ട് പേരെ ദില്ലി പൊലീസ് അറസ്റ്റ് ചെയ്തു . ദില്ലി ട്രൈ നഗർ സ്വദേശികളായ ശിവറാം ചോപ്ര , സച്ചിൻ ജെയിൻ എന്നിവരാണ് കമ്പനിയുടെ പരാതി പ്രകാരം പൊലീസ് നടത്തിയ അന്വേഷണത്തിനൊടുവിൽ പിടിയിലായത് . 12 ലക്ഷം രൂപയും 25 മൊബൈൽ ഫോണുകളും 40 ബാങ്ക് പാസ്ബുക്കുകളും ഇവരിൽ നിന്ന് പിടിച്ചെടുത്തു , ആമസോൺ വഴി ഐ ഫോണുകളും സാംസങ് , വൺ പ്ലസ് തുടങ്ങിയ കമ്പനികളുടെ വിലകൂടിയ ഫോണുകളുമാണ് ഇവർ വാങ്ങിയത് . ക്യാഷ് ഓൺ ഡെലിവറിയാണ് തെരഞ്ഞെടുത്തത് . ചില ഫോണുകൾക്ക് ഗിഫ്റ്റ് വൌച്ചറുകൾ വെച്ചും പണം നൽകി . ഫോൺ കിട്ടിയ ശേഷം തങ്ങൾക്ക് കാലി പെട്ടികളാണ് കിട്ടിയതെന്ന് കമ്പനിയിൽ പരാതിപ്പെട്ടാണ് ഇവർ തട്ടിപ്പിന് വഴിയൊരുക്കിയത് . ഗിഫ്റ്റ് വൌച്ചറുകളായാണ് ഇവർ പണം തിരികെ വാങ്ങിയിരുന്നതെന്ന് പൊലീസ് പറയുന്നു . കഴിഞ്ഞ ഏപ്രിൽ - മേയ് മാസങ്ങളിൽ 166 ഫോണുകൾ ഇങ്ങനെ ഓർഡർ ചെയ്യപ്പെട്ടെന്നും ഇവ ലഭിച്ചിട്ടില്ലെന്ന് പരാതികൾ ഉയർന്നതും ചൂണ്ടിക്കാട്ടി ആമസോൺ കമ്പനി പൊലീസിൽ പരാതി നൽകുകയായിരുന്നു . ജൂണിൽ ലഭിച്ച പരാതി പ്രകാരം ഓഗസ്റ്റിലാണ് കോടതി കേസ് രജിസ്റ്റർ ചെയ്തത് . തട്ടിപ്പ് നടത്താനായി മാത്രം 48 അക്കൌണ്ടുകളാണ് ഇവർ ആമസോണിൽ ഉണ്ടാക്കിയത് . 141 ഫോൺ കണക്ഷനുകളും ഉപയോഗിച്ചു . എല്ലാ ഓർഡറുകൾക്കും ഒരേ വിലാസം തന്നെ നൽകുന്നതിന് പകരം അടുത്തുള്ള പല സ്ഥലങ്ങളുടെ പേരുകളും പിൻകോഡുകളും നൽകി . ഫോണുകൾ കൊണ്ടുവരുന്ന ജീവനക്കാർ ഈ വിലാസങ്ങളിൽ ആളിനെ കണ്ടുപിടിക്കാൻ കഴിയാതെ വരുമ്പോൾ ഫോൺ വിളിച്ച് ചോദിക്കും . ഈ സമയത്ത് അയാൾക്ക് അടുത്തുള്ള സ്ഥലങ്ങൾ പറഞ്ഞുകൊടുത്ത ശേഷം പോയി ഫോൺ വാങ്ങുകയായിരുന്നു . കിട്ടിയ ഉടൻ തന്നെ ബോക്സിൽ സാധനങ്ങളൊന്നും ഉണ്ടായിരുന്നില്ലെന്ന് പരാതിപ്പെട്ട ശേഷം റീഫണ്ട് ആവശ്യപ്പെടുകയായിരുന്നു പതിവ് . സാധനങ്ങൾ ഓർഡർ ചെയ്യാനും തിരികെ പണം വാങ്ങാനും ഉപയോഗിച്ച ഫോൺ നമ്പറുകളും പ്രദേശത്തെ മറ്റ് വ്യക്തികളെ ചോദ്യം ചെയ്തതിൽ നിന്ന് കിട്ടിയ വിവരങ്ങളും ഉപയോഗിച്ചായിരുന്നു പൊലീസ് ഇവരിലേക്ക് എത്തിയത് . ഫോണുകൾ വിതരണം ചെയ്ത ജീവനക്കാരുടെ സഹായവും തേടി . മൊബൈൽ ഫോൺ കട നടത്തിയിരുന്ന ജയിനാണ് സിം കാർഡുകൾ നൽകിയത് . ഒരു സിമ്മിന് 150 രൂപാ വീതം നൽകി നേരത്തെ കണക്ഷൻ ആക്ടിവേറ്റ് ചെയ്യപ്പെട്ട സിമ്മുകൾ ഇയാൾ കരസ്ഥമാക്കിയെന്നും പൊലീസ് അറിയിച്ചു .


നടനും സംവിധായകനുമായ സൌബിൻ ഷാഹിർ നായകവേഷത്തിലെത്തുന്ന അമ്പിളി എന്ന ചിത്രത്തിൻറെ പൂജ നടന്നു . ഗപ്പിക്ക് ശേഷം ജോൺ പോൾ ജോർജ് സംവിധാനം ചെയ്യുന്ന ചിത്രത്തിൽ ജാഫർ ഇടുക്കി , വെട്ടുകിളി പ്രകാശ് എന്നിവരും പ്രധാന വേഷങ്ങളിൽ എത്തുന്നുണ്ട് . നസ്രിയയുടെ സഹോദരൻ നവീൻ നസീം ആദ്യമായി അഭിനയിക്കുന്ന ചിത്രം എന്നതാണ് മറ്റൊരു പ്രത്യേകത . ചിത്രത്തിൻറെ കഥയും ജോൺ പോൾ തന്നെയാണ് . വിഷ്ണു വിജയ് ആണ് സംഗീതം നിർവഹിക്കുന്നത് . ഗപ്പിയിലെ ഗാനങ്ങൾക്കും വിഷ്ണുവായിരുന്നു സംഗീതം ചിട്ടപ്പെടുത്തിയത് . മുകേഷ് ആർ . മേത്ത , എവി അനൂപ് , സിവി സാരഥി എന്നിവരാണ് ചിത്രം നിർമിക്കുന്നത് . ഗോവ , രാജസ്ഥാൻ ലഡാക്ക് എന്നിവിടങ്ങളിലാകും സിനിമയുടെ ചിത്രീകരണം നടക്കുക .


ഫോൺ പൊട്ടിത്തെറിയുടെ പേരിൽ പഴികേട്ടവരാണ് ആഗോള കമ്പനിയായ സാംസങ് . ഇതുവരെയും ആപ്പിൾ കമ്പനി ഇത്തരത്തിലൊരു പഴി കേൾക്കേണ്ടിയും വന്നിട്ടില്ല . എന്നാൽ പുതിയ റിപ്പോർട്ടുകൾ പ്രകാരം എയർപോഡ് പൊട്ടിത്തെറിച്ചതായാണ് വിവരം . ഐഫോൺ 7 , ഐഫോൺ 7 പ്ലസ് മോഡലുകൾക്കൊപ്പം ആപ്പിൾ അവതരിപ്പിച്ച വയർലെസ് ഇയർഫോണായിരുന്നു എയർപോഡ് . ഒരിക്കലും ചാർജ് അവസാനിക്കാത്ത ഉത്പന്നമാണെന്നതായിരുന്നു എയർപോഡിനെ മറ്റു വയർലെസ് ഇയർഫോണുകളിൽ നിന്ന് വ്യത്യസ്തനാക്കിയത് . ഫ്ലോറിഡയിലെ ടാംപ നിവാസിയായ ജേസൺ കോളനാണ് തന്റെ എയർപോഡ് പൊട്ടിത്തെറിച്ചതായുള്ള പരാതിയുമായി രംഗത്തുവന്നിരിക്കുന്നത് . ജിമ്മിൽ വ്യായാമം ചെയ്യുന്നതിനിടെയാണ് എയർപോഡ് പൊട്ടിത്തെറിച്ചത് . പുക വരുന്നത് കണ്ട് അകറ്റി നിർത്തിയത് കൊണ്ടാണ് വലിയ അപകടം ഒവിവായതെന്ന് അന്താരാഷ്ട്ര മാധ്യമങ്ങൾ റിപ്പോർട്ട് ചെയ്യുന്നു . തുടർന്ന് അദ്ദേഹം ആപ്പിളിന് ഇതിനെ കുറിച്ച് പരാതി നൽകിയിട്ടുണ്ട് . ചെവിയിൽ നിന്ന് എടുത്തുമാറ്റുമ്പോൾ തന്നെ സെൻസറുകൾ തിരിച്ചറിഞ്ഞ് സ്ലീപ് മോഡിലേക്ക് പോകുന്ന തരത്തിലായിരുന്നു ഇതിന്റെ പ്രവർത്തനം . സംഭവത്തിൽ ആപ്പിൾ ഇതുവരെ പ്രതികരിച്ചിട്ടില്ല .


മൊബൈൽ വെബ് ബ്രൌസറായ ഓപെറയുടെ സിങ്ക് സേവനം ഹാക്ക് ചെയ്യപ്പെട്ടതായി സ്ഥിരീകരണം . ഈ സേവനം ഉപയോഗപ്പെടുത്തുന്ന വലിയ വിഭാഗം ഉപയോക്താക്കളുടെ പാസ്വേർഡുകളും അക്കൌണ്ടു വിവരങ്ങളും ചോർത്തപ്പെട്ടതായാണ് കരുതപ്പെടുന്നത് . സംഭവത്തിൻറെ പശ്ചാത്തലത്തിൽ എല്ലാ സിങ്ക് ഉപയോക്താക്കളോടും പാസ്വേർഡ് മാറ്റാൻ ഓപെറ ഇമെയിലിലൂടെ ആവശ്യപ്പെട്ടിട്ടുണ്ട് . സിങ്ക് സേവനവുമായി സിങ്ക്രണസ് ചെയ്തിട്ടുള്ള സൈറ്റുകളുടെയും പാസ്വേർഡ് മാറ്റാൻ കമ്പനി നിർദ്ദേശിച്ചിട്ടുണ്ട് . കഴിഞ്ഞമാസത്തെ കണക്കുകൾ പ്രകാരം 1.70 മില്യൺ ആക്ടീവ് യൂസേഴ്സ് ആണ് ഓപെറ സിങ്ക് സേവനം ഉപയോഗിക്കുന്നത് . ഓപെറയുടെ മൊത്തം ഉപയോക്താക്കളുടെ വെറും 0.5 ശതമാനമാണിത് . ലോകത്താകെ 350 മില്യൺ ആളുകളാണ് ഓപെറ ബ്രൌസർ ഉപയോഗിക്കുന്നത് . ശേഷിക്കുന്ന സിങ്ക് സേവനം ഉപയോഗിക്കാത്ത ഓപെറ യൂസർമാർ ഒന്നും ചെയ്യേണ്ടതില്ലെന്നും കമ്പനി വ്യക്തമാക്കി . ആക്രമണം അതിവേഗം തടയാനായെന്നും സംഭവത്തെക്കുറിച്ച് അന്വേഷണം നടന്നുവരികയാണെന്നും ഓപെറ അറിയിച്ചു .


മമ്മൂട്ടി കമ്യൂണിസ്റ്റ് നേതാവായെത്തുന്ന പരോളിലെ ഏറ്റവും പുതിയ ഗാനം പുറത്ത് . റഫീഖ് അഹമ്മദ് രചിച്ച ‘ചുവന്ന പുലരി ഉദിക്കയായി വിളി കേൾക്കു നിങ്ങൾ സഖാക്കളേ’ എന്ന ഗാനമാണ് പുറത്തിറക്കിയിരിക്കുന്നത് . ശരതിന്റെ സംഗീതം നൽകിയ ഗാനം വിജയ് യേശുദാസാണ് ആലപിച്ചിരിക്കുന്നത് . കർഷകനായ അലക്സ് എന്ന ആളുടെ കഥാപാത്രമായാണ് മമ്മൂട്ടി ചിത്രത്തിൽ അഭിനയിക്കുന്നത് . യഥാർത്ഥ സംഭവത്തെആസ്പദമാക്കിയാണ് പരോൾ ഒരുക്കിയിരിക്കുന്നത് . ശരത്ത് സന്ദിത്ത് സംവിധാനം ചെയ്യുന്ന ചിത്രം നിർമ്മിക്കുന്നത് ആന്റണി ഡിക്രൂസാണ് . തിരക്കഥ ഒരുക്കിയിരിക്കുന്നത് അജിത്ത് പൂജപ്പുരയാണ് . ലാലു അലക്സ് , സുരാജ് വെഞ്ഞാറമൂട് , സിദ്ദിഖ് , സുധീർ കരമന , ഇർഷാദ് , അശ്വിൻ കുമാർ , കലാശാല ബാബു , കൃഷ്ണകുമാർ തുടങ്ങിയവരാണ് സിനിമയിലെ അഭിനേതാക്കൾ . മിയയും ഇനിയയുമാണ് ചിത്രത്തിലെ നായികമാർ .


ഇരുപത്തിയഞ്ചിലധികം കേന്ദ്ര മന്ത്രാലയങ്ങളുടെ വെബ്സൈറ്റുകൾ പ്രവർത്തന രഹിതമായി . പ്രതിരോധ , ആഭ്യന്തര മന്ത്രാലയങ്ങളുടേതുൾപ്പെടെ ഔദ്യോഗിക സൈറ്റുകളാണ് തകരാറിലായത് . എന്നാൽ വെബ്റ്റുസൈകൾ നിശ്ചലമായത് ഹാക്കിംഗ് മൂലമല്ലെന്ന് കേന്ദ്ര സർക്കാർ വിശദീകരിച്ചു . വെബ് സൈറ്റുകൾ ഹാക്ക് ചെയ്യപ്പെട്ടില്ലെന്ന് ഔദ്യോഗിക വിശദികരണം . സെർവർ തകരാർ മാത്രമാണെന്നാണ് വിശദികരണം . കേന്ദ്ര പ്രതിരോധ മന്ത്രാലയത്തിന്റെ വെബ്സൈറ്റാണ് ആദ്യം പ്രവർത്തന രഹിതമായത് . വൈകിട്ട് മൂന്നരയോടെയാണ് കേന്ദ്ര പ്രതിരോധ മന്ത്രാലയത്തിന്റെ ഔദ്യോഗിക വെബ്സൈറ്റ് ഹാക്ക്ചെയ്യപ്പെട്ടത് . ഹോം പേജിൽ ചൈനീസ് ലിപിയിലുള്ള അക്ഷരങ്ങൾ പ്രത്യക്ഷപ്പെട്ടതോടെ വെബ്സൈറ്റ് ചൈനീസ് ഹാക്കർമാർ ഹാക്ക് ചെയ്തതാകാമെന്ന് അഭ്യൂഹമുയർന്നു . ഇതോടെ വെബ്സൈറ്റ് പുനസ്ഥാപിക്കാൻ നടപടികൾ സ്വീകരിച്ചെന്നും സൈറ്റ് ഉടൻ പ്രവർത്തനക്ഷമമാകുമെന്നും കേന്ദ്ര പ്രതിരോധ മന്ത്രി നിർമല സീതാരാമൻ ട്വീറ്റ് ചെയ്തു . എന്നാൽ പിന്നീട് നിയമം , കായികം , ശാസ്ത്രസാങ്കേതികം തുടങ്ങി 25ലധികം മന്ത്രാലയങ്ങളുടെ വെബ്സൈറ്റുകൾ പ്രവർത്തനരഹിതമായി . ഇതോടെയാണ് ഹാക്കിംഗ് മൂലമല്ല വെബ്സൈറ്റുകൾ നിശ്ചലമായതെന്ന വിശദീകരണവുമായി കേന്ദ്ര സർക്കാർ രംഗത്തെത്തിയത് . സ്റ്റോറേജ് സംവിധാനത്തിലെ തകരാർ മൂലമാണ് ചില മന്ത്രാലയങ്ങളുടെ വെബ്സൈറ്റുകൾ പ്രവർത്തന രഹിതമായതെന്നു ദേശിയ സൈബർ സെക്യൂരിറ്റി കോ ഓർഡിനേറ്റർ ഗുൽഷൻ റായ് അറിയിച്ചു . പ്രതിരോധ മന്ത്രാലയത്തിന്റെ സൈറ്റ് ഹാക്ക് ചെയ്തതല്ലെന്നും സാങ്കേതിക തകരാറ് മൂലമാണ് പ്രവർത്തന രഹിതമായതെന്നും കേന്ദ്ര സർക്കാരിന്റെ വെബ്സൈറ്റുകൾ കൈകാര്യം ചെയ്യുന്ന നാഷണൽ ഇൻഫോർമാറ്റിക്സ് സെന്ററും വ്യക്തമാക്കിയിട്ടുണ്ട് . കേന്ദ്ര ആഭ്യന്തര മന്ത്രാലയത്തിന്റേതുൾപ്പെടെ നിരവധി വെബ്സൈറ്റുകൾ മുൻപ് ഹാക്ക് ചെയ്തിരുന്നു . കഴിഞ്ഞ നാല് വർഷത്തിനിടെ കേന്ദ്ര , സംസ്ഥാന സർക്കാരുകളുടേതുമുൾപ്പെടെ 700ലധികം സൈറ്റുകൾ ഹാക്ക് ചെയ്യപ്പെട്ടതായി സർക്കാർ ലോകസഭയിൽ അറിയിച്ചിരുന്നു .


ഇംഗ്ലീഷ് പേസ് ബൌളർ ജെയിംസ് ആൻഡേഴ്സണെ കുഴക്കിയ ബാറ്റ്സ്മാൻമാരുടെ പട്ടികയിൽ ഇന്ത്യൻ ബാറ്റിംഗ് ഇതിഹാസം സച്ചിൻ ടെൻഡുൽക്കറില്ല . ആൻഡേഴ്സണ് ഏറ്റവും വെല്ലുവിളി ഉയർത്തിയ ബാറ്റ്സ്മാൻമാർ ദക്ഷിണാഫ്രിക്കൻ താരം ഹാഷിം അംലയും ഓസീസിന്റെ മുൻ ക്യാപ്റ്റൻ റിക്കി പോണ്ടിങ്ങുമാണ് . ഐ . പി . എല്ലിനിടെ ഷെയ്ൻ വോണുമായി നടത്തിയ ടെലിവിഷൻ പരിപാടിയിലാണ് ആൻഡേഴ്സൺ ഇക്കാര്യം പറഞ്ഞത് . പോണ്ടിങ്ങിനെതിരെ പന്തെറിയാൻ പ്രയാസമാണ് . പ്രത്യേകിച്ച് ഓസ്ട്രേലിയയിൽ നടക്കുന്ന കളിയിൽ . ടെസ്റ്റ് ക്രിക്കറ്റിൽ ഹാഷിം അംലക്കെതിരെയും പന്തെറിയാൻ പ്രയാസമാണ് . ഇരുവരും നിലയുറപ്പിച്ചാൽ പിന്നെ പുറത്താക്കാൻ ഏറ്റവും പ്രയാസകരമാണെന്നും ആൻഡേഴ്സൺ പറയുന്നു . അന്താരാഷ്ട്ര ക്രിക്കറ്റിൽ 122 ടെസ്റ്റുകൾ കളിച്ചിട്ടുളള ആൻഡേഴ്സൺ 28.50 ശരാശരിയിൽ 467 വിക്കറ്റുകൾ വീഴ്ത്തിയിട്ടുണ്ട് . ഇംഗ്ലണ്ടിന്റെ ഏറ്റവും അധികം വിക്കറ്റ് നേടിയിട്ടുളള താരമാണ് ആൻഡേഴ്സൺ . എന്നാൽ ഷെയ്ൻ വോണിനെ വെള്ളംകുടിപ്പിച്ച ബാറ്റ്സ്മാൻമാരുടെ പട്ടികയിൽ സച്ചിൻ ടെൻഡുൽക്കറുണ്ട് . ബ്രയാൻ ലാറ , ജാക്ക് കാലിസ് , കെവിൻ പീറ്റേഴ്സൺ , ഗ്രഹാം ഗൂച്ച് എന്നീ ബാറ്റ്സ്മാൻ തന്റെ ടെസ്റ്റ് കരിയറിൽ ഒരുപാട് കുഴക്കിയിട്ടുണ്ടെന്ന് വോൺ പറയുന്നു .


നികുതി വെട്ടിച്ച് ഇന്ത്യയിലേക്ക് പഴുക്കടക്ക കള്ളക്കടത്ത് നടത്തിയെന്ന കേസിൽ ശ്രീലങ്കൻ ക്രിക്കറ്റ് ടീം താരവും മന്ത്രിയുമായിരുന്ന സനത് ജയസൂര്യ അടക്കം മൂന്ന് ക്രിക്കറ്റ് താരങ്ങൾക്കെതിരെ അന്വേഷണം . കഴിഞ്ഞ ദിവസം നാഗ്പൂരിൽ നികുതിവെട്ടിച്ച് കടത്തിയ കോടിക്കണക്കിന് രൂപയുടെ പഴുക്കടക്ക റവന്യൂ ഇന്റലിജൻസ് ഡയറക്ടറേറ്റ് പിടികൂടിയിരുന്നു . എന്നാൽ ജയസൂര്യക്ക് പുറമെ ആരോപണം നേരിടുന്ന മറ്റ് രണ്ട് ക്രിക്കറ്റ് താരങ്ങൾ ആരാണെന്ന് വെളിപ്പെടുത്തിയിട്ടില്ല . സംഭവവുമായി ബന്ധപ്പെട്ട് കൂടുതൽ ചോദ്യം ചെയ്യലുകൾക്കായി ജയസൂര്യയെ മുംബൈയിലേക്ക് വിളിപ്പിച്ചിട്ടുണ്ടെന്ന് ദ് ദൈനിക് ഭാസ്കർ റിപ്പോർട്ട് ചെയ്തു . ഡിസംബർ രണ്ടിന് ചോദ്യം ചെയ്യലിന് ഹാജരാവാനാണ് ജയസൂര്യ അടക്കമുള്ള മൂന്ന് ക്രിക്കറ്റ് താരങ്ങളോടും ആവശ്യപ്പെട്ടിരിക്കുന്നത് . ഇൻഡോനേഷ്യയിൽ നിന്ന് ശ്രീലങ്കയിലേക്ക വാങ്ങിയ പഴുക്കടക്കയാണ് ഇന്ത്യയിലേക്ക് നികുതിവെട്ടിച്ച് കടത്തിയതെന്ന് റവന്യൂ ഇന്റലിജൻസ് ഡെപ്യൂട്ടി ഡയറക്ടർ ദിലിപ് സിവാരെയെ പറഞ്ഞതായി ദൈനിക് ഭാസ്കർ റിപ്പോർട്ടിൽ പറയുന്നു . ദക്ഷിണേഷ്യൻ രാജ്യങ്ങൾ തമ്മിലുള്ള സ്വതന്ത്ര വ്യാപാര കരാർ മുതലെടുത്ത് ശ്രീലങ്കയിലെ കടലാസ് കമ്പനികൾ വഴിയാണ് ഇന്ത്യയിലേക്ക് പഴുക്കടക്ക കള്ളക്കടത്തു നടത്തിയത് . രാജ്യത്തു തന്നെയുണ്ടാക്കുന്ന ഉൽപ്പന്നങ്ങൾക്കാണ് ഇത്തരത്തിൽ നികുതിയിളവ് നൽകിയിട്ടുള്ളത് . എന്നാൽ ഇവിടെ ഇൻഡോനേഷ്യയിൽ നിന്ന് ഇറക്കുമതി ചെയ്ത പഴുക്കടക്കയാണ് ഇന്ത്യയിലേക്ക് കയറ്റി അയച്ചത് . ക്രിക്കറ്റ് താരമെന്ന പദവി ഉപയോഗിച്ച് കടലാസു കമ്പനികളുടെ പേരിൽ ജയസൂര്യ ട്രേഡ് , എക്സ്പോർട് ലൈസൻസുകൾ സ്വന്തമാക്കുകയും ശ്രീലങ്കയിൽ ഉൽപ്പാദിപ്പിച്ച പഴുക്കടക്ക എന്ന പേരിൽ ഇന്ത്യയിലേക്ക് കയറ്റി അയക്കുകയുമായിരുന്നു . ഇൻഡോനേഷ്യയിൽ നിന്ന് നേരിട്ട് ഇറക്കുമതി ചെയ്യുന്ന പഴുക്കടക്കയ്ക്ക് 108 ശതമാനം ആണ് ഇന്ത്യയിൽ ഇറക്കുമതി തീരുവ . എന്നാൽ സ്വതന്ത്ര വ്യാപാര കരാർ അനുസരിച്ച് ശ്രീലങ്കയിൽ നിന്നാവുമ്പോൾ ഇതിന് ഇറക്കുമതി തീരുവ ഇല്ല . ഇതാണ് ഇവർ മുതലെടുത്തതെന്നും റിപ്പോർട്ടിൽ പറയുന്നു .


ഇന്ത്യ ന്യുസീലൻഡ് ഏകദിന ക്രിക്കറ്റ് പരമ്പരയ്ക്ക് ഇന്ന് മുംബൈയിൽ തുടക്കമാവും . ഉച്ചയ്ക്ക് ഒന്നരയ്ക്കാണ് മത്സരം . ഓസ്ട്രേലിയക്കെതിരെ കളിക്കാതിരുന്ന ഓപ്പണർ ശിഖർ ധവാൻ ടീമിൽ തിരിച്ചെത്തും . ഇതോടെ അജിങ്ക്യ രഹാനെയ്ക്ക് വീണ്ടും പുറത്തിരിക്കേണ്ടിവരും . ടീമിൽ മറ്റു മാറ്റങ്ങൾക്ക് സാധ്യതയില്ല . ഇന്ത്യൻ ക്യാപ്റ്റൻ വിരാട് കോലിയുടെ ഇരുന്നൂറാം ഏകദിനമാണ് ഇന്നത്തേത് . നാല് വിക്കറ്റുകൂടി നേടിയാൽ ജസ്പ്രീത് ബുംറയ്ക്ക് ഏകദിനത്തിൽ 50 വിക്കറ്റ് തികയ്ക്കാം . ഇന്ത്യയിൽ ആദ്യ ഏകദിന പരമ്പര വിജയമാണ് കിവീസ് ലക്ഷ്യമിടുന്നത് . ഓപ്പണർ മാർട്ടിൻ ഗപ്ടിലിന്റെയും ക്യാപ്റ്റൻ കെയ്ൻ വില്യാംസന്റെയും പ്രകടനമാവും കീവിസിന്റെ പ്രകടനത്തിൽ നിർണായകമാവുക . മധ്യനിരയിൽ പരിശീലന മത്സരത്തിൽ സെഞ്ചുറി നേടിയ ടോം ലഥാം , റോസ് ടെയ്ലർ എന്നിവരിലും കീവീസിന് പ്രതീക്ഷയുണ്ട് . അതേസമയം , ഓസ്ട്രേലിയയെ തകർത്ത ഇന്ത്യൻ സ്പിന്നർമാരായ യുസ്വേന്ദ്ര ചാഹലിനെയും കുൽദീപ് യാദവിനെയും കീവിസ് എങ്ങനെ നേരിടുമെന്നാണ് ആരാധകർ ഉറ്റുനോക്കുന്നത് . അക്ഷർ പട്ടേലിന്റെ പ്രകടനവും പരമ്പരയിൽ നിർണായകമാവും . മൂന്ന് മത്സരങ്ങളാണ് പരമ്പരയിലുള്ളത് .


മോദി സർക്കാരിന് ആശ്വാസ വാർത്തയുമായി ലോകബാങ്ക് . നോട്ട് നിരോധനത്തിന്റെയും ചരക്കുസേവന നികുതിയുടേയും ആഘാതത്തിൽ നിന്ന് ഇന്ത്യൻ സമ്പദ് വ്യവസ്ഥ മോചിതമായെന്നാണ് ലോകബാങ്ക് ചൂണ്ടിക്കാണിക്കുന്നത് . 2018ലെ സാമ്പത്തിക വളർച്ച 7.3 ശതമാനത്തിലെത്തിയെന്നും 2019ൽ ഇത് 7.5 ശതമാനത്തിലെത്തുമെന്നും ലോകബാങ്ക് പറയുന്നു . ഇന്ത്യൻ സാമ്പത്തിക വ്യവസ്ഥയുടെ മോചനം ദക്ഷിണേഷ്യയെ പെട്ടെന്ന് വളരുന്ന മേഖലയാക്കി മാറ്റുമെന്നും ഇത് പൌരസ്ത്യ രാജ്യങ്ങളും പസഫിക്കുമായുള്ള അന്തരം കുറയ്ക്കുമെന്നും ലോകബാങ്ക് ചൂണ്ടിക്കാണിക്കുന്നു . ആറ് മാസം കൂടുമ്പോൾ ലോകബാങ്ക് തയ്യാറാക്കുന്ന സൌത്ത് ഏഷ്യ ഇക്കണോമിക് റിപ്പോർട്ടിലാണ് ഇക്കാര്യങ്ങൾ പരാമർശിക്കുന്നത് . ഞായറാഴ്ചയാണ് റിപ്പോർട്ട് പുറത്തിറക്കുന്നത് . ഇത് ദക്ഷിണേഷ്യയുടെ വളർച്ച 2018ൽ 6.9 ശതമാനത്തിലെത്തിക്കുമെന്നും 2019ൽ 7.1 ശതമാനത്തിലെത്തിക്കുമെന്നും റിപ്പോർട്ടിൽ ചൂണ്ടിക്കാണിക്കുന്നു . കഴിഞ്ഞ അഞ്ച് വർഷമായി ഇന്ത്യയുടെ സാമ്പത്തിക വളർച്ചയിൽ ഉണ്ടായ വ്യതിയാനം ദക്ഷിണേഷ്യയുടെ ലീഡ് നഷ്ടപ്പെടുന്നതിലെത്തിച്ചു . എന്നാൽ ഇന്ത്യ തിരിച്ചുവരികയാണ് . ദക്ഷിണേഷ്യയുടെ മുഖ്യ സാമ്പത്തിക വിദഗ്ദൻ മാർട്ടിൻ രാമയാണ് ഒരു അഭിമുഖത്തിൽ ഇക്കാര്യം വ്യക്തമാക്കിയത് . എന്നാൽ ഇന്ത്യയിലെ തൊഴിലവസരങ്ങൾ ഉത്കണ്ഠയ്ക്ക് വകനൽകുന്നതാണ് . ഇന്ത്യയിൽ ആവശ്യമായ തോതിൽ തൊഴിൽ അവസരങ്ങൾ സൃഷ്ടിക്കപ്പെടുന്നില്ലെന്നും ലോകബാങ്കിന്റെ റിപ്പോർട്ട് പറയുന്നു . ഇന്ത്യയ്ക്ക് ജോലി നിരക്ക് കൃത്യമായി പാലിക്കപ്പെടണമെങ്കിൽ പ്രതിവർഷം 8.1 മില്യൺ തൊഴിലവസരങ്ങളാണ് സൃഷ്ടിക്കേണ്ടത് . തൊഴിൽ വിപണിയിൽ നിന്ന് സ്ത്രീകൾ വ്യാപകമായി വിട്ടുപോകുന്നതോടെ ഇത് ഗണ്യമയായി കുറയുകയാണെന്നും റിപ്പോർട്ട് പറയുന്നു . 2017ൽ 6.7 ശതമാനത്തിലെത്തും ഇന്ത്യയുടെ വളർച്ചയെന്നാണ് നേരത്തെ ലോകബാങ്ക് പ്രവചിച്ചിരുന്നത് . 2018ൽ ഇത് 7.3 ശതമാനമാകുമെന്നും 2019ലും 2020ലും ഇത് 7.5 ശതമാനത്തിലെത്തുമെന്നും ലോകബാങ്ക് ചൂണ്ടിക്കാണിച്ചിരുന്നു . ഇന്ത്യൻ നയങ്ങളുടെ കാഴ്ചപ്പാട് , ആഭ്യന്തര തലത്തിലുള്ള താൽപ്പര്യം , ആഭ്യന്തര ഉപഭോഗം എന്നീ ഘടകങ്ങളാണ് ഇന്ത്യയുടെ വളർച്ചയെ സഹായിക്കുന്നതെന്നും രാമ പറയുന്നു . 2016ലെ നോട്ടുനിരോധനവും 2017ലെ ചരക്കുസേവന നികുതിയുമാണ് ഇന്ത്യയെ സാമ്പത്തിക വളർച്ചയിൽ നിന്ന് പിന്നോട്ടടിച്ചത് . ഇരു സാമ്പത്തിക പരിഷ്കാരങ്ങളും ഇന്ത്യയുടെ സാമ്പത്തിക വളർച്ചയെ മന്ദഗതിയിലാക്കിയെങ്കിലും ഇന്ത്യൻ സമ്പദ് വ്യവസ്ഥ തിരിച്ചുവരവിന്റെ പാതയിലാണുള്ളത് . നിക്ഷേപം , കയറ്റുമതി എന്നീ രംഗങ്ങളിലാണ് നോട്ട് നിരോധനവും ജിഎസ്ടിയും ഇന്ത്യയുടെ സാമ്പത്തിക വളർച്ചയ്ക്ക് തിരിച്ചടിയായത് . എന്നാൽ ഈ ഘട്ടം അവസാനിച്ചു , ഇന്ത്യൻ സമ്പദ് വ്യവസ്ഥ തിരിച്ചുവരികയാണെന്നും അദ്ദേഹം ചൂണ്ടിക്കാണിക്കുന്നു .


രാജ്യത്തെ പത്തു സംസ്ഥാനങ്ങളിൽ അനുഭവുപ്പെടുന്ന വരൾച്ച സമ്പദ്വ്യവസ്ഥയ്ക്കുണ്ടാക്കുന്നത് 650000 കോടി രൂപയുടെ ആഘാതമെന്നു പഠനം . 256 ജില്ലകളിലായി 33 കോടി ജനങ്ങൾ വരൾച്ചയുടെ ദുരിതം അനുഭവിക്കുന്നതായി അസോച്ചം നടത്തിയ പഠനത്തിൽ പറയുന്നു . തുടർച്ചയായ രണ്ടു വർഷം രാജ്യത്തെ മൺസൂൺ ലഭ്യതയിലുണ്ടായ കുറവാണ് ഇത്ര വരൾച്ചയിലേക്കു നയിച്ചത് . റിസർവോയറുകളിൽ വെള്ളം വറ്റി , ഭൂഗർഭ ജലത്തിന്റെ അളവും നന്നേ കുറഞ്ഞു . മഹാരാഷ്ട്ര , കർണാടക തുടങ്ങി വരൾച്ച ഏറ്റവും രൂക്ഷമായ പത്തു സംസ്ഥാനങ്ങളിൽ ഇതൊക്കെയാണ് ദുരിതത്തിനു കാരണം . ഇത്തവണയുണ്ടായ വരൾച്ചയുടെ ആഘാതം വരുന്ന ആറു മാസമെങ്കിലും സാമ്പത്തിക രംഗത്തു നിഴലിക്കും . വരൾച്ചയിൽ ബുദ്ധിമുട്ടുന്ന 33 കോടി ആളുകൾക്കു ദുരിതാശ്വാസമെത്തിക്കുന്നതിന് 100000 കോടി രൂപ വേണ്ടിവരും . ഒരാൾക്ക് ഏകദേശം മൂവായിരം രൂപയെങ്കിലും ദുരിതാശ്വാസത്തിനു ചെലവാക്കേണ്ടിവരുമെന്നാണു പഠനത്തിൽ പറയുന്നത് . ഇത്ര വലിയ തുക മാറ്റിവയ്ക്കപ്പെടുന്നതോടെ അടിസ്ഥാന സൌകര്യ വികസന മേഖലയിലടക്കമുള്ള പ്രവർത്തനങ്ങൾ സ്തംഭിക്കും . ഉത്പാദനത്തെയടക്കം ഇതു ബാധിക്കാനിടയുണ്ടെന്നാണു സാമ്പത്തിക വിദഗ്ധർ ചൂണ്ടിക്കാണിക്കുന്നത് .


ആദ്യ വിൽപ്പനയിൽ 6 ലക്ഷം യൂണിറ്റുകൾ വിറ്റ് റെക്കോഡ് സൃഷ്ടിച്ച് ഷവോമി എംഐ നോട്ട് 6 പ്രോ . നവംബർ 22ന് ഇന്ത്യയിൽ പുറത്തിറങ്ങിയ ഫോൺ , വെള്ളിയാഴ്ചയാണ് ഫ്ലിപ്പ്കാർട്ട് വഴി വിൽപ്പനയ്ക്ക് എത്തിയത് . 1000 രൂപ കിഴിവോടെയാണ് ഫോൺ വിൽപ്പനയ്ക്ക് എത്തിയത് . ഇതിന് ഒപ്പം എച്ച്ഡിഎഫ്സി കാർഡ് ഉപയോക്താക്കൾക്ക് 500 രൂപ പ്രത്യേക ഡിസ്ക്കൌണ്ടും ലഭിച്ചിരുന്നു . ഈ ഓഫറുകളോടെ എത്തിയ നോട്ട് 6 പ്രോയ്ക്ക് മികച്ച സ്വീകരണമാണ് ലഭിച്ചത് . കഴിഞ്ഞ തവണ ഇന്ത്യയിൽ ഓൺലൈനിൽ ഏറ്റവും കൂടുതൽ വിറ്റ ഫോൺ ആയിരുന്നു നോട്ട് 6 പ്രോയുടെ മുൻഗാമിയായ നോട്ട് 5 പ്രോ . അതിൻറെ റെക്കോഡിലേക്കാണ് നോട്ട് 6 പ്രോയും അടുക്കുന്നത് . ഫ്ലിപ്പ്കാർട്ടിന് പുറമേ എംഐയുടെ ഓൺലൈൻ സ്റ്റോറിലും ഫോൺ ലഭിക്കും . ജിയോ സ്റ്റോർ വഴി ഫോൺ വാങ്ങുന്നവർക്ക് 2,400 രൂപ ക്യാഷ് ബാക്കും , 6ടിബി ഡാറ്റയും നൽകുന്നുണ്ട് . ഷവോമി റെഡ്മീ നോട്ട് 6 പ്രോയ്ക്ക് 4ജിബി പതിപ്പിന് ഇന്ത്യയിലെ വില 13,999 രൂപയാണ് . ഇത് 6 ജിബി പതിപ്പിൽ എത്തുമ്പോൾ വില 15,999 രൂപയാകും . ആൻഡ്രോയ്ഡ് ഓറീയോയിൽ ഷവോമിയുടെ എംഐ യുഐ 10 പ്ലാറ്റ്ഫോമിലാണ് ഈ ഫോണിൻറെ ഓപ്പറേറ്റിംഗ് സിസ്റ്റം . 6 . 26 ഇഞ്ച് ഫുൾ എച്ച്ഡി പ്ലസ് സ്ക്രീൻറെ റെസല്യൂഷൻ 1080X2280 പിക്സലാണ് . ഐപിഎസ് എൽസിഡിയാണ് സ്ക്രീൻ പാനൽ , ഇതിൻറെ ഗ്ലാസ് 2.5ഡി കർവ്ഡ് ഗ്ലാസാണ് . ഗോറില്ല ഗ്ലാസ് സംരക്ഷണം സ്ക്രീന് ലഭ്യമാണ് . ഒക്ടാകോർ സ്നാപ്ഡ്രാഗൺ 636 എസ്ഒസിയാണ് ഫോണിൻറെ പ്രോസസ്സർ ശേഷി . അഡ്രിനോ 509 ജിപിയു ആണ് ഫോണിൻറെ ഗ്രാഫിക്ക് യൂണിറ്റ് . 64ജിബിയാണ് ഫോണിൻറെ ഓൺബോർഡ് മെമ്മറി ഇത് . എസ്ഡി കാർഡ് ഉപയോഗിച്ച് 256 ജിബിവരെ വർദ്ധിപ്പിക്കാൻ സാധിക്കും . റെഡ്മീ 6 പ്രോ പിന്നിൽ ഇരട്ട ക്യാമറ സംവിധാനത്തോടെയാണ് എത്തുന്നത് . 12 എംപിയാണ് ഇതിലെ പ്രൈമറി സെൻസർ . ഇതിൻറെ അപ്പച്ചർ എഫ് 1.9 ആണ് . രണ്ടാമത്തെ സെൻസർ 5 എംപിയാണ് . ഇത് ഡെപ്ത് സെൻസറാണ് . മുന്നിലും ഇരട്ട ക്യാമറ സംവിധാനത്തോടെയാണ് ഈ ഫോൺ എത്തുന്നത് . 20 - എംപിയാണ് പ്രൈമറി സെൻസർ . രണ്ടാമത്തെ സെൻസർ 2 എംപിയാണ് . എഐ ഫേസ് ലോക്കിനെ തുണയ്ക്കുന്നതാണ് ഇത് . 4 , 000 എംഎഎച്ചാണ് ഫോണിൻറെ ബാറ്ററി ശേഷി .


ഇന്ത്യയുടെ ന്യൂസിലൻഡ് പര്യടനത്തിന്റെ ഷെഡ്യൂളും ഫിക്സ്ച്ചറും പുറത്ത് . ജനുവരി 23നാണ് അഞ്ച് ഏകദിനങ്ങളും മൂന്ന് ട്വന്റി20 ഉൾപ്പെടുന്ന പരമ്പരയ്ക്ക് തുടക്കമാകുന്നത് . ഏകദിനങ്ങൾ രാവിലെ 7.30നും രണ്ട് ട്വന്റി 20 മത്സരങ്ങൾ ഉച്ചയ്ക്ക് 12.30നും ആരംഭിക്കും . ഒരു ട്വന്റി20 മത്സരം 11.30ന് ആരംഭിക്കും . നേപ്പിയറിലാണ് ആദ്യ ഏകദിനം . ജനുവരി 17നാണ് ഇന്ത്യയുടെ ഓസ്ട്രേലിയൻ പര്യടനം പൂർത്തിയാവുക . ശേഷം ടീം ന്യൂസിലൻഡിലേക്ക് പറക്കും . അഞ്ച് ദിവസങ്ങൾക്ക് ശേഷം ആദ്യ ഏകദിനം . മൌണ്ട് മൌൻഗാനൂയിലാണ് അടുത്ത രണ്ട് മത്സരങ്ങൾ . യഥാക്രമം 26,28 തിയ്യതികളിലാമ് ഏകദിനം . നാലാം ഏകദിനം 31ന് ഹാമിൽട്ടണിലും അഞ്ചാം ഏകദിനം ഫെബ്രുവരി മൂന്നിന് വെല്ലിങ്ടണിലും നടക്കും . ഫെബ്രുവരി ആറിന് നടക്കുന്ന ആദ്യ ട്വന്റി 20 വെല്ലിങ്ടണിലാണ് . രണ്ടാം ട്വന്റി 20 എട്ടിന് രാവിലെ 11.30ന് ഓക്ലൻഡിൽ ആരംഭിക്കും . മൂന്നാം മത്സരം ഫെബ്രുവരി 10ന് ഹാമിൽട്ടണിലും നടക്കും .


തെന്നിന്ത്യൻ താരറാണി നയൻതാര വിവാഹത്തിനൊരുങ്ങുന്നതായി റിപ്പോർട്ടുകൾ . നയൻസും സംവിധായകൻ വിഘ്നേഷ് ശിവനും വിവാഹിതരാകാൻ ഒരുങ്ങുന്നുന്നും അടുത്ത ഇരുവരും വിവാഹിതരാകുമെന്നാണ് തമിഴ് മാധ്യമങ്ങൾ റിപ്പോർട്ട് ചെയ്യുന്നത് . ഇപ്പോൾ കരാറായിരിക്കുന്ന ചിത്രങ്ങൾ പൂർത്തിയാക്കിയ ശേഷം ഇരുവരും വിവാഹം കഴിക്കുമെന്നാണ് റിപ്പോർട്ട് . ഇരുവരും പ്രണയത്തിലാണെന്ന് നേരത്തെ വാർത്ത വന്നിരുന്നു . വിഘ്നേഷ് ശിവൻ സംവിധാനം ചെയ്ത നാനും റൌഡി താൻ എന്ന ചിത്രത്തിൽ നയൻതാരയായിരുന്നു നായിക . ഒരിടവേളയ്ക്ക് ശേഷം നയൻസിന് നിരവധി അഭിനന്ദനങ്ങൾ ലഭിച്ച ചിത്രമാണ് നാനും റൌഡി താൻ . പ്രണയ ഗോസിപ്പുകൾ തള്ളിക്കളയാതിരുന്ന ഇരുവരും ചലച്ചിത്ര അവാർഡ് നിശകളിലും മറ്റ് പൊതുപരിപാടികളിലും ഒരുമിച്ചാണ് പങ്കെടുക്കുന്നത് . കഴിഞ്ഞ ഓണത്തിന് ഇരുവരും ഒരുമിച്ച് നിൽക്കുന്ന ചിത്രം പോസ്റ്റ് ചെയ്താണ് നയൻതാര മലയാളികൾക്ക് ഓണാശംസകൾ നേർന്നത് . കാർത്തി നായകനായ കഷ്മോരയാണ് നയൻസിന്റെ ഏറ്റവും പുതിയ ചിത്രം .


ഇന്ത്യൻ ഓഹരി വിപണിയിൽ റെക്കോർഡ് നേട്ടം . സെൻസെക്സ് 435 പോയന്റിന്റെ നേട്ടത്തോടെ 33,042ൽ എന്ന നിലയിലും നിഫ്റ്റി 87 പോയന്റിന്റെ നേട്ടത്തോടെ 10,295 എന്ന നിലയിലും വ്യാപാരം അവസാനിപ്പിച്ചു . ബാങ്കിംഗ് ഓഹരികളിൽ ഊന്നിയായിരുന്നു ഇന്ന് വിപണിയുടെ കുതിപ്പ് . പൊതുമേഖല ബാങ്കുകളുടെ മൂലധന അടിത്തറ ശക്തമാക്കുന്നതിന് 2.1 ലക്ഷം കോടി രൂപ കേന്ദ്രസർക്കാർ പ്രഖ്യാപിച്ചതാണ് വിപണിയിൽ പ്രതിഫലിച്ചത് . രാവിലെ വ്യാപാരം ആരംഭിച്ച ഉടൻ മുംബൈ ഓഹരി സൂചികയായ സെൻസെക്സ് 509 പോയൻറ് ഉയർന്ന് 33,117ൽ എത്തി . ദേശീയ ഓഹരി സൂചികയായ നിഫ്റ്റി 132 പോയൻറ് നേട്ടത്തോടെ 10,312ലേക്ക് കുതിച്ച് കയറി . സ്റ്റേറ്റ് ബാങ്ക് ഓഫ് ഇന്ത്യ , പഞ്ചാബ് നാഷണൽ ബാങ്ക് , ബാങ്ക് ഓഫ് ഇന്ത്യ തുടങ്ങിയ ഓഹരികളെല്ലാം മികച്ച നേട്ടത്തിലാണ് . രണ്ട് ലക്ഷം കോടി രൂപ വരുന്നത് നിഷ്ക്രിയ ആസ്തിയിൽ പൊറുതിമുട്ടുന്ന ബാങ്കിംഗ് മേഖലയ്ക്ക് ആശ്വസകരമാകും . ഇതോടെ ബാങ്കുകൾ കൂടുതൽ വായ്പകൾ അനുവദിക്കുകയും സാന്പത്തിക മേഖല കരുത്തുനേടുമെന്നാണ് കരുതുന്നത് .


2014 ഏപ്രിൽ ഒന്നുമുതൽ തന്നെ ബാങ്കുകളിൽ നിന്ന് പഴയ നോട്ടുകൾ എക്സ്ചേഞ്ച് ചെയ്യാനുള്ള അവസരം ഒരുക്കിയിട്ടുണ്ട് . 2005 ന് മുൻപുള്ള നോട്ടുകൾ തിരിച്ചറിയാനുള്ള എളുപ്പവഴി ഇതാണ് . ഈ നോട്ടുകളിൽ അച്ചടിച്ച വർഷം രേഖപ്പെടുത്തിയിട്ടില്ല . ആയിരത്തിന്റെയോ അഞ്ഞൂറിന്റെയോ പത്തിൽ കൂടുതൽ നോട്ടുകൾ ബാങ്കിൽ നിന്ന് മാറ്റി വാങ്ങുന്നവർ തിരിച്ചറിയൽ രേഖകൂടി ഹാജരാക്കണം . നോട്ടുകൾ പിൻവലിയ്ക്കുന്നതിൽ ജനങ്ങൾ ആശങ്കപ്പെടേണ്ടതില്ലെന്നും നോട്ടുകൾക്ക് നിയമസാധുതയുണ്ടെന്നും ആർബിഐ പുറത്തിറക്കിയ കുറിപ്പിൽ പറയുന്നു . ബ്ളാക്ക് മണിയും വ്യാജ കറൻസികളും തടയുന്നതിനാണ് ബാങ്ക് ഇത്തരമൊരു നടപടി സ്വീകരിയ്ക്കുന്നതെന്നാണ് സൂചന . നോട്ട് പിൻവലിയ്ക്കുന്നതിന് ആർബിഐ വിശദീകരണം നൽകിയിട്ടില്ല . പുതിയ നോട്ടുകൾ മെച്ചപ്പെട്ട രീതിയിലാണ് അച്ചടിയ്ക്കുക . കള്ളനോട്ട് തടയുന്നതിനാണ് ഇത് . നിലവിൽ , അഞ്ച് , പത്ത് , ഇരുപത് , അൻപത് , നൂറ് , അഞ്ഞൂറ് , ആയിരം എന്നിങ്ങനെയുള്ള കറൻസികളാണുള്ളത് .


ഇന്ത്യൻ രൂപയുടെ മൂല്യം വർധിക്കുന്നത് പ്രവാസികളെ ആശങ്കയിലാക്കുന്നു . ഒരു റിയാലിന് 18.20 ആയിരുന്ന രൂപയുടെ മൂല്യം ബുധനാഴ്ച വിപണി ക്ലോസ് ചെയ്യുമ്പോൾ 17.95 റിലയാലായി കുറഞ്ഞിട്ടുണ്ട് . സാധാരണക്കാരായ പ്രവാസികളെയാണ് വിപണിയിലെ മാറ്റം ഏറെ ആശങ്കയിലാക്കിയിട്ടുള്ളത് . നാട്ടിലേയ്ക്ക് പണമയക്കുന്ന സാധാരണക്കാരായ പ്രവാസികൾക്കും ഇത് തിരിച്ചടിയാവും . രൂപയുടെ മൂല്യം വർധിച്ചത് വിനിമയ നിരക്കിലും വ്യത്യാസമുണ്ടാക്കിയിട്ടുണ്ട് . ഖത്തർ റിയാലുമായുള്ള വിനിമയ നിരക്കിൽ ഒന്നരവർഷത്തിന് ശേഷമാണ് ഉയർന്ന നിരക്കിലെത്തുന്നത് . സാധാരണക്കാരായ പ്രവാസികൾക്ക് ഇത് തിരിച്ചടിയാവുമെങ്കിലും പർച്ചേസിംഗ് പവർ വർധിച്ചതിനാൽ ഇന്ത്യയിൽ നിക്ഷേപം നടത്തുന്ന പ്രവാസികൾക്ക് ഇത് ഏറെ ഗുണകരമാണെന്ന് സാമ്പത്തിക വിദഗ്ദർ വിലയിരുത്തുന്നു . ഉത്തർപ്രദേശ് തിരഞ്ഞെടുപ്പിൽ ബിജെപി നേടിയ വിജയത്തെ തുടർന്നായിരുന്നു രൂപയുടെ മൂല്യം ഉയർന്നത് . വരും ദിവസങ്ങളിൽ രൂപയൂടെ മൂല്യം കൂടുതൽ വർധിക്കാൻ സാധ്യതയുണ്ടെന്നും വിദഗ്ദർ വിലയിരുത്തുന്നു . ഓഹരി വിപണിയിലേയ്ക്ക് വലിത തോതിൽ വിദേശ മൂലധനം എത്തിയതും കയറ്റുമതിക്കാർ ഡോളർ വിറ്റഴിച്ചതും രൂപയുടെ മൂല്യം വർധിക്കുന്നതിന് സഹായിക്കുകയായിരുന്നു . ഡോളറിനെതിരെ രൂപയുടെ വിനിമയ നിരക്ക് 66.18 ആയി റിസർവ്വ് ബാങ്ക് മാറ്റി നിശ്ചയിച്ചിട്ടുണ്ട് . രൂപയുടെ മൂല്യം വർധിച്ചത് പ്രവാസികൾ നാട്ടിലേയ്ക്ക് പണമയക്കുന്നത് വൈകിപ്പിക്കാനും സാധ്യതയുണ്ട് .


2019 ൽ 5ജി ഫോണുകളുമായി മൊബൈൽ നിർമ്മാതാക്കൾ രംഗത്ത് എത്തും എന്ന് ഉറപ്പാണ് . ആദ്യമായി തങ്ങൾ 2019 ൽ 5ജി ഫോൺ പുറത്ത് എത്തിക്കും എന്ന് പ്രഖ്യാപിച്ച ബ്രാൻറാണ് വൺപ്ലസ് . ഇപ്പോൾ ഇതാ വൺപ്ലസിൻറെ 5 ജി ഫോണിൻറെ ചിത്രം ചോർന്നിരിക്കുന്നു . വൺപ്ലസിൻറെ ഒരു ഉന്നതമീറ്റിൽ വൺപ്ലസ് 5ജി ഫോണിനെ പരിചയപ്പെടുത്തുന്ന ഫോട്ടോയാണ് ഇപ്പോൾ ചോർന്നിരിക്കുന്നത് . ടെക് ലോകത്തെ രഹസ്യങ്ങൾ പുറത്തുവിടുന്ന ടെക് ഹാക്കർ ട്വിറ്റർ അക്കൌണ്ടായ @ lshanAgarwal24 ആണ് ഈ ചിത്രം പുറത്തുവിട്ടത് . വൺപ്ലസ് സിഇഒ പീറ്റ് ലീ അടക്കമുള്ളവർ പങ്കെടുക്കുന്ന മീറ്റിംഗിൻറെ ചിത്രമാണ് പുറത്ത് വന്നിരിക്കുന്നത് . ഇതിൽ ഫോണിൻറെ പ്രോട്ടോടൈപ്പ് പീറ്റിൻറെ കൈയ്യിലും ഒന്ന് യോഗം ചേരുന്ന മേശയിലും കാണാം . സ്ക്രീനിൽ ഫോണിൻറെ ചിത്രവുമുണ്ട് . ചുവപ്പ് നിറത്തിലുള്ള ഫോണിൻറെ പിന്നിൽ ഒരു റൌണ്ട് ആകൃതിയിലുള്ള ക്യാമറ ഐലൻറും കാണാം . എന്തായാലും ചിത്രം പുറത്തുവിട്ട ജീവനക്കാരനെ വൺപ്ലസ് പിരിച്ചുവിട്ടെന്ന് ടെക്ക് സൈറ്റ് ജിഎസ്എം അരീന റിപ്പോർട്ട് ചെയ്യുന്നുണ്ട് . അമേരിക്കയിലെ ടി - മൊബൈലുമായി ചേർന്ന് 2019 മധ്യത്തിൽ വൺപ്ലസ് 5ജി മോഡൽ ഇറക്കും എന്നാണ് സൂചന . എന്നാൽ പുതിയ 5ജി ഫോണിൻറെ പേര് വൺപ്ലസ് 7 തന്നെ ആയിരിക്കുമോ എന്ന് വ്യക്തമല്ല .


മരണത്തിന് ശേഷം ജീവനുണ്ടോ ? ഈ ചോദ്യത്തിന് പലതരത്തിൽ ഉത്തരങ്ങൾ ഉണ്ടെങ്കിലും . ശാസ്ത്രീയമായി കൃത്യമായ ഉത്തരം ഇതുവരെ ലഭിച്ചിട്ടില്ല . എന്നാൽ മരണശേഷവും ഒരു ജൈവശരീരത്തിൽ ജീനുകൾ കുറച്ചു കാലം കൂടി ജീവിക്കും എന്നാണ് വാഷിംഗ്ടൺ യൂണിവേഴ്സിറ്റിയിലെ ഗവേഷകരുടെ പഠനം പറയുന്നത് . സീബ്രാഫിഷിലും എലികളിലുമാണ് ജീനുകൾ സംബന്ധിച്ച പഠനം നടത്തിയത് . ജീവൻ നഷ്ടപ്പെട്ട ശേഷം ഈ ജീവികളുടെ ശരീരത്തിലെ ആയിരത്തോളം ജീനുകളെ ശാസ്ത്ര സംഘം നിരീക്ഷിച്ചു . സീബ്രാഫിഷിന്റെ ജീനുകൾ ജീവൻ പോയ ശേഷം നാലു ദിവസത്തെയ്ക്കും എലികളിൽ രണ്ടു ദിവസത്തെയ്ക്കും നിരീക്ഷിച്ചു . ഇവയുടെ ശരീരങ്ങളിൽ നൂറു കണക്കിന് ജീനുകൾ ജീവനോടെ കണ്ടെത്തിയെന്നാണ് ശാസ്ത്രജ്ഞർ പറയുന്നു . മരിച്ചവരുടെ ശരീരത്തിൽ പിന്നീട് എന്ത് സംഭവിക്കുന്നു എന്ന ചോദ്യത്തിലെത്താനാണ് പഠനം നടത്തിയതെന്ന് പഠനസംഘത്തിന് നേതൃത്വം നൽകിയ പ്രധാന ശാസ്ത്രജ്ഞനും വാഷിംഗ്ടൺ യൂണിവേഴ്സിറ്റി പ്രൊഫസറുമായ പീറ്റർ നോബിൾ പറയുന്നു . എലികളിലും സീബ്രാഫിഷിലും ഇത്തരം പ്രത്യേകതകൾ കാണുന്നുണ്ടെങ്കിൽ തീർച്ചയായും മറ്റു ജീവികളിലും ജീനുകൾ മരണത്തിന് ശേഷം ഇങ്ങനെ തന്നെ പ്രതികരിക്കുമെന്നാണ് ശാസ്ത്രജ്ഞർ പറയുന്നുത് . ഇങ്ങനെ കണ്ടെത്തിയവയിൽ ചില ജീനുകൾ പ്രതിരോധ ശേഷിയെ ഉത്തേജിപ്പിക്കുന്നവയോ മാനസിക സമ്മർദവുമായി ബന്ധപ്പെട്ടവയോ ആയിരുന്നു . എന്നാൽ മനുഷ്യൻ പോലുള്ള ഉയർന്ന തലത്തിലുള്ള ജീവിവർഗത്തിൽ ഏതോക്കെ ജീനുകൾ ഇത്തരത്തിൽ മരണത്തിന് ശേഷവും ഉണർന്നിരിക്കും എന്നത് കണ്ടെത്തിയാൽ അത് ശ്രദ്ധേയമാകും . അവയവദാനമേഖലയിൽ ആന്തരാവയവങ്ങൾ സൂക്ഷിച്ചുവയ്ക്കുന്ന രീതികളിലും ഇത് വൻ മാറ്റങ്ങൾ വരുത്തും . കൂടാതെ ഫോറൻസിക് മേഖലയിലും വലിയ മാറ്റങ്ങൾ ഇത് വഴിവയ്ക്കും .


ലോകം കണ്ട് എക്കാലത്തെയും മികച്ച ബാറ്റ്സ്മാനാണ് മാസ്റ്റർ ബ്ലാസ്റ്റർ സച്ചിൻ ടെൻഡുൾക്കർ . ഏകദിനത്തിലും ടെസ്റ്റിലും കൂടുതൽ റൺസും സെഞ്ചുറികളുമടക്കം സച്ചിൻ കയ്യടക്കിവെച്ചിരിക്കുന്ന റെക്കോർഡുകൾ നിരവധി . ലോക ക്രിക്കറ്റിലെ മഹാരധൻമാരായ ബൌളർമാരെല്ലാം സച്ചിനു മുന്നിൽ മുട്ടുമടക്കിയിട്ടുണ്ട് . വേഗവും പേസുംകൊണ്ട് വിദേശ പിച്ചുകളിൽ പോലും സച്ചിനെ ആർക്കും അധികം വീഴ്ത്താനായിട്ടില്ല . എന്നാൽ ആഷസ് പരമ്പരയിലെ മൂന്നാം ടെസ്റ്റിൽ ഇംഗ്ലണ്ടിൻറെ ജയിംസ് വിൻസിനെ വീഴ്ത്തിയ ' മിച്ചൽ സ്റ്റാർക്കിൻറെ പന്ത് സച്ചിനെ പോലും ആയിരം തവണ പുറത്താക്കാൻ കെൽപുള്ളതാണ് ' . ഓസീസിൻറെ ബന്ധവൈരികളായ ഇംഗ്ലണ്ടിൻറെ എക്കാലത്തെയും മികച്ച സ്പിന്നർമാരിൽ ഒരാളായ ഗ്രയാം സ്വാനാണ് ഇങ്ങനെ അഭിപ്രായപ്പെട്ടത് . മിച്ചൽ സ്റ്റാർക്കിൻറെ പന്ത് പ്രതിരോധിക്കാൻ സച്ചിന് കഴിയില്ലെന്നും സ്വാൻ അഭിപ്രായപ്പെട്ടു . സ്റ്റാർക്കിൻറെ പന്ത് ആഷസിലെ മികച്ച പന്തോ , അതോ നൂറ്റാണ്ടിലെ പന്തോ എന്ന ചർച്ച പുരോഗമിക്കവെയാണ് സ്വാൻ വെളിപ്പെടുത്തൽ നടത്തിയത് . ഇടംകയ്യൻ സ്റ്റാർക്ക് തൊടുത്തുവിട്ട വെടിയുണ്ട വിൻസിനെ കബളിപ്പിച്ച് വിക്കറ്റിലേക്ക് പാഞ്ഞുകയറി . ഇൻസ്വിംങറെന്ന് തോന്നിച്ച പന്ത് അൽപം പുറത്തേക്ക് തിരിഞ്ഞ് വിക്കറ്റ് തെറിപ്പിക്കുകയായിരുന്നു . 55 റൺസെടുത്ത വിൻസ് പന്ത് കണ്ടുപോലുമില്ല എന്നതാണ് യാതാർത്ഥ്യം .